ടി20 ലോകകപ്പ് ഫൈനലില് ചരിത്രം കുറിച്ച് റിച്ചാ ഘോഷ്; ഈ നേട്ടത്തിലെത്തുന്ന ആദ്യ താരം | richa ghosh become first concussion substitute in t20 world cup final - Malayalam MyKhel\n» ടി20 ലോകകപ്പ് ഫൈനലില് ചരിത്രം കുറിച്ച് റിച്ചാ ഘോഷ്; ഈ നേട്ടത്തിലെത്തുന്ന ആദ്യ താരം\nUpdated: Monday, March 9, 2020, 9:22 [IST]\nമുംബൈ: വനിതാ ടി20 ലോകകപ്പില് ചരിത്രം കുറിച്ച് റിച്ചാ ഘോഷ്. ടി20 ലോകകപ്പ് ഫൈനലില് കണ്‍കഷന് സബ്സ്റ്റിട്യൂട്ടായിറങ്ങിയാണ് യുവ ഇന്ത്യന് താരം ചരിത്രത്തിന്റെ ഭാഗമായത്. ടി20 ലോകകപ്പ് ഫൈനലിലെ ആദ്യ കണ്‍കഷന് സബ്സ്റ്റിട്യൂട്ട് എന്ന ബഹുമതിയാണ് 16കാരി സ്വന്തമാക്കിയത്. ഓസ്‌ട്രേലിയക്കെതിരായ ഫൈനല് മത്സരത്തിനുള്ള ഇലവനില് റിച്ചാ ഘോഷ് ഇല്ലായിരുന്നു. എന്നാല് ബാറ്റിങ് സമയത്ത് പരിക്കേറ്റ തനിയാ ബാട്ടിയക്ക് പകരക്കാരിയായി തനിയ ഇറങ്ങുകയായിരുന്നു. ബംഗാള് താരമായി റിച്ച പുതുമുഖ താരമായാണ് ലോകകപ്പിനുള്ളില് ടീമില് ഇടം പിടിച്ചത്. ഓസ്‌ട്രേലിയയുടെ 185 റണ്‍സെന്ന വിജയലക്ഷ്യം പിന്തുടര്‍ന്ന ഇന്ത്യ അഞ്ച് വിക്കറ്റ് നഷ്ടത്തില് 58 എന്ന നിലയില് നില്‍ക്കവെയാണ് റിച്ച ക്രീസിലെത്തുന്നത്. 18 പന്തില് രണ്ട് ബൗണ്ടറി ഉള്‍പ്പെടെ 18 റണ്‍സാണ് താരം നേടിയത്. മേഗന് സ്‌കട്ടാണ് റിച്ചയെ പുറത്താക്കിയത്. ഇന്ത്യയുടെ ഭാവി വാഗ്ദാനങ്ങളുടെ പട്ടികയിലേക്ക് ഒറ്റ മത്സരംകൊണ്ട് തന്നെ ഇടം പിടിക്കാന് റിച്ചയ്ക്ക് സാധിച്ചു.\nടി20 ലോകകപ്പ് ഫൈനലില് 85 റണ്‍സിനാണ് ഇന്ത്യ പരാജയപ്പെട്ടത്. കരുത്തരും ആതിഥേയരുമായ ഓസ്‌ട്രേലിയ അഞ്ചാം കിരീടമാണ് അലമാരയിലെത്തിച്ചത്. ആദ്യം ബാറ്റ് ചെയ്ത ഓസ്‌ട്രേലിയ നാല് വിക്കറ്റ് നഷ്ടത്തില് 184 റണ്‍സെടുത്തപ്പോള് ഇന്ത്യയുടെ പോരാട്ടം 19.1 ഓവറില് 99 റണ്‍സില് അവസാനിച്ചു. 16കാരി ഓപ്പണര് ഷഫാലി ശര്‍മയുടെ ബാറ്റിങ് കരുത്തിലാണ് ഇന്ത്യ ഫൈനലിലെത്തിയത്. എന്നാല് കലാശപ്പോരില്2റണ്‍സെടുക്കാനെ യുവതാരത്തിന് സാധിച്ചുള്ളു. 33 റണ്‍സെടുത്ത ദീപ്തി ശര്‍മ മാത്രമാണ് ഇന്ത്യന് നിരയില് അല്‍പ്പമെങ്കിലും പിടിച്ചുനിന്നത്. ഇന്ത്യയുടെ കന്നി ടി20 ലോകകപ്പ് ഫൈനലായിരുന്നു ഇത്.\nതോറ്റെങ്കിലും പ്രതീക്ഷ നല്‍കുന്ന താരങ്ങളുടെ ഉദയത്തിന് ഇത്തവണത്തെ ലോകകപ്പ് സാക്ഷ്യം വഹിച്ചു. യുവതാരങ്ങളുടെ മികവിലാണ് ഇന്ത്യ ഫൈനലിലെത്തിയത്. ഷഫാലി വര്‍മയ്ക്കും റിച്ചാ ഘോഷിനും പ്രായം 16. സ്പിന് ബൗളര് രാധാ യാദവിന്റെ പ്രായം 19, ദീപ്തി ശര്‍മയുടെ പ്രായം 22, ജെമീമ റോഡ്രിഗസിന്റെ പ്രായം 19, താനിയ ഭാട്ടിയക്ക് 22, സ്മൃതി മന്ദാന 23 ഇങ്ങനെ ഇത്തവണത്തെ ലോകകപ്പില് കളിച്ച ഭൂരിഭാഗം താരങ്ങളും 23വയസില് താഴെയുള്ളവരാണ്. ഇത്തവണ കിരീടം നഷ്ടപ്പെട്ടെങ്കിലും ഭാവിയില് ഇന്ത്യയെ വിശ്വ കിരീടം ചൂടിക്കാന് പ്രാപ്തരായവരാണ് ഇവരെന്ന് ഈ പ്രകടനങ്ങള് വ്യക്തമാക്കുന്നു.\nവനിതാ ടി20 ലോകകപ്പ്; മഴ ദൈവങ്ങള് തുണയ്‌ക്കെത്തുമോ, മഴ പെയ്താല് ഇന്ത്യ സെമിയില്\n58 min ago ടി20 ലോകകപ്പ് ഇന്ത്യയില് നിന്നു മാറ്റുമോ? ഐസിസി ഭീഷണിയെക്കുറിച്ച് ബിസിസിഐ\nRead more about: womens t20 world cup 2020 cricket ക്രിക്കറ്റ്\nStory first published: Monday, March 9, 2020, 8:50 [IST]


Saturday 25th May 2013 11:43 PM\nമുഖപ്രസംഗം DATE : 2012-06-03 മുബാറക്ക് യുഗാന്ത്യവും അറബ് ലോകവും\tഒരു ഏകാധിപതികൂടി അവസാനം തുറുങ്കിലേയ്ക്ക്. മൂന്നുപതിറ്റാണ്ടിലേറെ എല്ലാ ജനാധിപത്യ അവകാശങ്ങളും മര്യാദകളും നിയമങ്ങളും ലംഘിച്ച് ഈജിപ്ത് ജനതയുടെമേല് അടക്കിവാണ മുന്‍പ്രസിഡന്റ് ഹൊസ്‌നി മുബാറക്കാണ് ജീവപര്യന്തം തടവിനു ശിക്ഷിക്കപ്പെട്ട് തോറ ജയില് ആശുപത്രിയില് അടയ്ക്കപ്പെട്ടത്. ഇത് അറബ് മേഖലയില് മാത്രമല്ല ലോകത്ത് അവിടവിടയായി അവശേഷിക്കുന്ന ഏകാധിപതികള്‍ക്കും അവരെ താങ്ങിനിലനിര്‍ത്തുന്ന സാമ്രാജ്യശക്തികള്‍ക്കും ഇത് മറ്റൊരു മുന്നറിയിപ്പാണ്. മുബാറക്കിനോടൊപ്പം ശിക്ഷിക്കപ്പെട്ടവരില് മുന് ആഭ്യന്തരമന്ത്രി ഹബീബ് അഡ്‌ലിയും ഉള്‍പ്പെടുന്നു. മുബാറക്കിന്റെ ആണ്‍മക്കളും ചില ബന്ധുക്കളും മന്ത്രിസഭാംഗങ്ങളും അനുചരന്മാരും കൂട്ടക്കൊലക്കുറ്റത്തില് നിന്നും വിമുക്തരായിട്ടുണ്ട്. അഴിമതി, അധികാരദുര്‍വിനിയോഗം, കുറ്റകരമായ സാമ്പത്തിക ഇടപാടുകള് എന്നിവയ്ക്ക് ഇവര് തുടര്‍ന്നും വിചാരണ നേരിടണം. മുബാറക്കിന്റെ മൂന്നുപതിറ്റാണ്ട് നീണ്ട സ്വേച്ഛാഭരണകാലത്തെ ''ഇരുണ്ട യുഗമെന്നും'' ''കാളരാത്രി''കളെന്നുമാണ് വിധിപ്രഖ്യാപിച്ച ജഡ്ജ് അഹമ്മദ് കിഫാത്ത് കടുത്ത ഭാഷയില് അപലപിച്ചത്. ഈ സ്വേഛാധിപതിയുടെ ഭരണകാലത്തുടനീളം രാജ്യത്ത് നിലനിന്നിരുന്നത് അടിയന്തരാവസ്ഥ നിയമങ്ങളാണ്. നൈല് വിപ്ലവത്തിനെ തുടര്‍ന്ന് ഇക്കഴിഞ്ഞ ദിവസമാണ് ആ കഠോരനിയമങ്ങള്‍ക്ക് അറുതി വന്നത്. വിപ്ലവാനന്തര അന്വേഷണം വന്‍അഴിമതികളുടെയും അനധികൃത സ്വത്ത്‌സമ്പാദനത്തിന്റെയും ഞെട്ടിപ്പിക്കുന്ന കഥകളാണ് പുറത്തുകൊണ്ടുവന്നത്. മുബാറക്കിന്റെ മാത്രം സ്വകാര്യസമ്പത്ത് 7000 കോടി ഡോളറില് അധികംവരുമെന്നാണ് കണക്കാക്കിയിട്ടുള്ളത്. മക്കളും കുടുംബാംഗങ്ങളും മറ്റനുചരന്മാരും കവര്‍ച്ച നടത്തിയതിന്റെ കണക്കുകള് ഇനിയും പുറത്തുവരാനിരിക്കുന്നതേയുള്ളു.\nമുബാറക്കിനു ലഭിച്ച കടുത്തശിക്ഷ സമാനരീതിയില് ഭരണം തുടരുന്ന അറബ് ലോകത്തെ സ്വേഛാധിപതികളില് മനംമാറ്റത്തിനു വഴിതെളിക്കുമെന്ന് ആരും കരുതുന്നില്ല. സൗദി അറേബ്യയിലടക്കം സമീപ രാജ്യങ്ങളിലെല്ലാം പലരൂപത്തിലും ഭാവത്തിലും അളവിലുമുള്ള ഏകാധിപത്യ ഭരണസംവിധാനങ്ങളാണ് നിലനില്‍ക്കുന്നത്. ജനാധിപത്യ രാഷ്ട്രീയസ്വാതന്ത്ര്യത്തിന്റെ നിഷേധം അവയുടെ മുഖമുദ്രയാണ്. എണ്ണസമ്പന്നങ്ങളായ അത്തരം എമിറേറ്റുകളിലും ഷേക്ക്ഡമുകളിലും ജനാധിപത്യ അവകാശങ്ങള് നിഷേധിക്കപ്പെടുന്നു. രാജ്യത്തിന്റെയും ജനങ്ങളുടെയും പൊതുസമ്പത്തായ എണ്ണയടക്കമുള്ള പ്രകൃതിവിഭവങ്ങള് ഷേക്കുമാരും അമീര്‍മാരും സ്വന്തം കുടുംബസ്വത്തായി കണക്കാക്കി കൊള്ളയടിക്കുന്നു. വര്‍ണത്തിന്റെയും വംശത്തിന്റെയും പേരില് വിവേചനം നിലനിര്‍ത്തി ഭിന്നിപ്പിച്ച് അടിച്ചമര്‍ത്തല് തുടരുന്നു. ദുഃസ്ഥിതിക്കെതിരെ മേഖലയില് എവിടെയെങ്കിലും പ്രതിഷേധമുയര്‍ന്നാല് മേഖലയിലെ ഭരണാധികാരികള് കൈകോര്‍ത്ത് അവയെ അടിച്ചമര്‍ത്തുന്നു. ജനാധിപത്യത്തേയും മനുഷ്യാവകാശങ്ങളെയും തല ഉയര്‍ത്താന് അനുവദിക്കാതെ അടിച്ചമര്‍ത്തുന്നു. ലിംഗപരമായ വിവേചനവും അടിച്ചമര്‍ത്തലും ധാര്‍മിക പൊലീസിംഗും സ്വേഛാഭരണത്തിന്റെ മുഖമുദ്രകളാണ്. ലോകത്തെങ്ങും ജനാധിപത്യത്തിനുവേണ്ടി അന്താരാഷ്ട്ര മര്യാദകളും നിയമങ്ങളും ലംഘിച്ച് ഹിംസാത്മക ഇടപെടലിനുമടിക്കാത്ത അമേരിക്കയുടെയും പാശ്ചാത്യ സാമ്രാജ്യത്വശക്തികളുടെയും പിന്തുണയോടെയാണ് ഇതെല്ലാം നടമാടുന്നത്. വ്യത്യസ്തമായി ചിന്തിക്കുന്ന സിറിയയെ കടിച്ചുകീറാനുള്ള ശ്രമമാണ് ഇവര് സംഘടിതമായി നടത്തിവരുന്നത്.\nപശ്ചിമേഷ്യയിലും ലോകത്തും ശാന്തിയും സമാധാനവും പുനഃസ്ഥാപിക്കുന്നതിന് ഏറ്റവും കനത്ത വിഘാതം സയണിസ്റ്റ് രാഷ്ട്രീയവും പലസ്തീന് രാഷ്ട്രമുയര്‍ത്തുന്ന വെല്ലുവിളിയുമാണ്. പലസ്തീന് പ്രശ്‌നപരിഹാരത്തിന് ഏറ്റവും വലിയ പ്രതിബന്ധമായിരുന്ന ഘടകങ്ങളില് ഒന്നാണ് മുബാറക്ക് ഭരണകൂടം അമേരിക്കന് സാമ്രാജ്യത്വവുമായി ചേര്‍ന്ന് കൈക്കൊണ്ട വഞ്ചനാപരമായ നിലപാട്. മുബാറക്ക് ഭരണകൂടത്തിന് അറുതിവന്നുവെന്നത് പ്രശ്‌നപരിഹാരത്തിനു വഴിതുറക്കണമെന്നില്ല. ഈജിപ്തില് പുതുതായി തിരഞ്ഞെടുക്കപ്പെട്ട പാര്‍ലമെന്റും ഈ മാസം തന്നെ നടക്കുന്ന രണ്ടാംവട്ട തിരഞ്ഞെടുപ്പിലൂടെ അധികാരത്തിലേറുന്ന പ്രസിഡന്റും ജനത പൊതുവിലും ഇക്കാര്യത്തില് സ്വീകരിക്കുന്ന നിലപാട് എന്തെന്ന് ലോകം ഉറ്റുനോക്കുന്നു. ഇക്കാര്യത്തില് വാഷിംഗ്ടണ് പലസ്തീന് അനുകൂല കരുനീക്കങ്ങള് ആരംഭിച്ചുകഴിഞ്ഞു. മധ്യപൂര്‍വേഷ്യ തുടര്‍ന്നുവരുന്ന അവസരവാദപരമായ നിലപാടുകളില് ഈജിപ്തിന് എന്ത് സ്വാധീനം ചെലുത്താനാവുമെന്ന് കാത്തിരുന്നു കാണുകതന്നെ വേണം.\nമുബാറക്കിന്റെ വിചാരണയും ശിക്ഷയും ജനാധിപത്യത്തിന്റെ വിജയമാണെന്നതില് തെല്ലും സംശയമില്ല. പക്ഷേ ഈജിപ്ത്‌വിപ്ലവത്തിന്റെ ഗതിവിഗതികള് ലോക ജനാധിപത്യസമൂഹം ഉല്‍ക്കണ്ഠയോടെയാണ് നോക്കിക്കാണുന്നത്. കഴിഞ്ഞ വര്‍ഷാവസാനം നടന്ന പാര്‍ലമെന്റ് തിരഞ്ഞെടുപ്പില് ഇസ്‌ലാം ബ്രദര്‍ഹുഡിനും ഇസ്‌ലാമിക യാഥാസ്ഥിതികശക്തികള്‍ക്കും വന്‍വിജയം നേടാനായി. എന്നാല് ഒന്നാംഘട്ട പ്രസിഡന്റ് വോട്ടെടുപ്പിന്റെ ഫലം ഈജിപ്ത് സമൂഹത്തിലെ കടുത്ത ചേരിതിരിവാണ് കാട്ടിതരുന്നത്. മുബാറക്കിനൊപ്പം നിന്നിരുന്ന സ്വേഛാധിപത്യശക്തികള് അധികാരം കയ്യാളാന് കഠിനയത്‌നം നടത്തും. മിതവാദികളായ ഇസ്‌ലാമിക ശക്തികള്‍ക്കും പുരോഗമന മതേതര ഇടതുപക്ഷശക്തികള്‍ക്കും ഭിന്നത കൈവെടിഞ്ഞ് വിപ്ലവത്തിന്റെ നേട്ടങ്ങള് സംരക്ഷിക്കാന് കൈകോര്‍ക്കാന് സന്നദ്ധമാകുമോ? അത്തരമൊരു നീക്കത്തിനു മാത്രമെ അറബ് മേഖലയില് ജനാധിപത്യത്തിന്റെയും മതേതരത്വത്തിന്റെയും നീതിപൂര്‍വമായ ഒരു സമൂഹസൃഷ്ടിയുടെയും പുതുയുഗപ്പിറവിക്കു വഴിതുറക്കൂ.\nപരിസ്ഥിതിസ്‌നേഹം കെ ജി എസ് ഗ്രൂപ്പിനു കാഴ്ചവയ്ക്കാനുള്ളതോ?\nപുതിയ സി എ ജി നിയമനം ധാര്‍മികതയോടുള്ള പുച്ഛവും വെല്ലുവിളിയും\nഹാകവി കാളിദാസന് പറയുന്നുണ്ട്-ഈ മനുഷ്യജീവിതത്തില് ശാശ്വതമായിട്ടുള്ളത് ''പ്രണയവും കീര്‍ത്തിയും'' മാത്രമാണെന്ന്. ... കോട്ടയത്തിന്റെ ജനകീയ കളക്ടര് സാരഥ്യമൊഴിയുമ്പോള്


ദുരിതാശ്വാസ ക്യാമ്പുകളുടെ പ്രവര്‍ത്തനത്തിന് യുനിസെഫിന്റെയും രാജ്യാന്തര ഏജന്‍സികളുടേയും അഭിനന്ദനം\nതിരുവനന്തപുരം: പ്രളയബാധിതര്‍ക്കായി സംസ്ഥാനത്തിന്റെ വിവിധ ഭാഗങ്ങളില് പ്രവര്‍ത്തിക്കുന്ന ദുരിതാശ്വാസ ക്യാമ്പുകളുടെ നിലവാരത്തെ അഭിനന്ദിച്ച് യുനിസെഫും മറ്റ് ഏജന്‍സികളും.\nമികച്ച നിലവാരവും വൃത്തിയും സുരക്ഷയും ഉള്ളതാണ് ദുരിതാശ്വാസ ക്യാമ്പുകള് എന്നാണ് യുനിസെഫ് വിലയിരുത്തി. ക്യാമ്പുകള് മികച്ചതാണെന്ന് രാജ്യാന്തര ഏജന്‍സികളെ ഏകോപിപ്പിക്കുന്ന ഏജന്‍സി സ്ഫിയറും കത്തോലിക്കാ സഭയുടെ സന്നദ്ധ സംഘടനയായ കാരിതാസും വിലയിരുത്തി.\nദുരിതാശ്വാസ ക്യാമ്പുകളുടെ പ്രവര്‍ത്തനം, നടത്തിപ്പുകാരുടെ സമീപനം, ശുചിത്വം, ഭക്ഷണനിലവാരം, ആരോഗ്യ പരിപാലനം, സുരക്ഷ തുടങ്ങിയവ മികച്ചതാണ്. ക്യാമ്പില് കഴിയുന്നവര്‍ക്ക് സന്തോഷം നല്‍കാനും കഴിയുന്നുണ്ട്. സംസ്ഥാന സര്‍ക്കാരിന്റെയും ജില്ലാ ഭരണകൂടത്തിന്റെയും പ്രവര്‍ത്തനം മാതൃകാപരമാണ്.\nമറ്റുള്ളവര്‍ക്ക് ഇതില് നിന്ന് ഒരുപാട് പഠിക്കാനുണ്ടെന്നും ചേര്‍ത്തല എസ്എന് കോളജിലെ ദുരിതാശ്വാസ ക്യാമ്പ് സന്ദര്‍ശിച്ച യുനിസെഫ് അംഗം ബങ്കു ബിഹാരി സര്‍ക്കാര് സന്ദര്‍ശക ഡയറിയില് എഴുതി. ക്യാമ്പുകളുടെ സംഘാടനം മികച്ചതാണെന്ന അഭിപ്രായമാണ് രാജ്യാന്തര ഏജന്‍സികളുടെ ഏകോപന ചുമതലയുള്ള സ്ഫിയറും സ്വീകരിച്ചത്.\nദുരിതാശ്വാസ ക്യാമ്പുകളുടെ നിലവാരം മികച്ചതാണെന്ന് കത്തോലിക്കാ സഭയുടെ രാജ്യാന്തര സന്നദ്ധ സംഘടനയായ കാരിത്താസും പറയുന്നു. ദുരിതാശ്വാസ ക്യാമ്പുകളിലെ വിവിധ ഘടകങ്ങളുടെ പ്രവര്‍ത്തനമാണ് ബന്ധപ്പെട്ട ഏജന്‍സികളുടെ വിദഗ്ധര് പരിശോധിക്കുന്നത്.\nപ്രളയ ബാധിതരുടെ പുനരധിവാസ കാര്യത്തില് സ്വീകരിക്കുന്ന നടപടികളും ഏജന്‍സികള് പരിശോധിക്കുന്നുണ്ട്. ഏതെങ്കിലും കാര്യത്തില് കുറവുണ്ടെങ്കില് ബന്ധപ്പെട്ട വിദഗ്ധരുടെ സേവനം ലഭ്യമാക്കും. കേരളത്തിന്റെ പുനര് നിര്‍മ്മാണത്തിന് സഹകരിക്കുമെന്നും സ്ഫിയര്, കാരിത്താസ് പ്രതിനിധികള് വ്യക്തമാക്കി.\nസ്വന്തം ഹെലികോപ്ടറില് പറന്നെത്തി ലുലു ഗ്രൂപ്പ് മേധാവി യൂസഫലി വോട്ടു ചെയ്തു\nഅന്തര് സംസ്ഥാന ബസുകളില് ജൂണ് ഒന്ന് മുതല് ജിപിഎസ് നിര്‍ബന്ധമാക്കുമെന്ന് ഗതാഗത മന്ത്രി എ കെ ശശീന്ദ്രന്\nകേരളത്തില് പോളിംഗ് 77 ശതമാനത്തിനു മുകളില്; ഇനി കണക്കുകൂട്ടലുകളുടെ കാലം\nവയനാട്ടില് രാഹുല് ജയിക്കുമെന്ന് വെള്ളാപ്പള്ളി നടേശന്\nവോട്ടിംഗ് യന്ത്രം വോട്ടുമാറ്റി രേഖപ്പെടുത്തുന്നുവെന്ന പ്രചരണം അടിസ്ഥാനരഹിതമെന്ന് മുഖ്യ തെരഞ്ഞെടുപ്പ് ഓഫീസര് ടിക്കാറാം മീണ\nപോളിങ്ങിനിടെ എട്ടുപേര് കുഴഞ്ഞുവീണു മരിച്ചു; ബൂത്ത് ഓഫീസര്‍ക്ക് അപസ്മാര ബാധ\nകൂത്തുപറമ്പിലും പത്തനംതിട്ടയിലും വോട്ടുചെയ്യാന് വരി നിന്ന രണ്ടുപേര് തളര്‍ന്നു വീണു മരിച്ചു\nകേരളത്തില് വോട്ടിംഗ് തുടങ്ങി; ചിലയിടങ്ങളില് മെഷീന് തകരാര് മൂലം വോട്ടെടുപ്പ് തുടങ്ങാനായില്ല\nഉച്ചയ്ക്ക് രണ്ടുവരെ 50.92 ശതമാനം പോളിങ്; 80% കടന്നേക്കുമെന്ന് പ്രതീക്ഷ\nകണ്ണൂരില് പോളിങ് ബൂത്തിലെത്തിച്ച വിവി പാറ്റ് മെഷിനുള്ളില് പാമ്പിനെ കണ്ടെത്തി\nകേരളം ചൊവ്വാഴ്ച പോളിങ് ബൂത്തിലേക്ക്; 20 മണ്ഡലങ്ങള്, 227 സ്ഥാനാര്‍ത്ഥികള്,2,61,51,543 വോട്ടര്‍മാര്


പാചകവാതക വിലയില് വന് വര്‍ദ്ധനവ്; സിലിണ്ടറിന് ആയിരം കടന്നു | www.vyganews.com\nപാചകവാതക വിലയില് വന് വര്‍ദ്ധനവ്; സിലിണ്ടറിന് ആയിരം കടന്നു\n00Saturday,7May 2022\nകൊച്ചി: രാജ്യത്ത് പാചക വാതക വില കുതിക്കുന്നു. ഗാര്‍ഹിക ആവശ്യത്തിനുള്ള പാചക വാതക സിലിണ്ടറിന്റെ വിലയില് 50 രൂപയുടെ വര്‍ദ്ധനവാണ് ഇപ്പോള് ഉണ്ടായിരിക്കുന്നത്. ഇതോടെ 14.2 കിലോ സിലിണ്ടറിന്റെ വില 1006.50 രൂപയായി.\nവാണിജ്യ ആവശ്യത്തിനുള്ള സിലിണ്ടറിന്റെ വിലയും കഴിഞ്ഞ ആഴ്ച വര്‍ദ്ധിപ്പിച്ചിരുന്നു. 103 രൂപയാണ് വര്‍ദ്ധിപ്പിച്ചത്. ഇതോടെ 2359 രൂപയാണ് വാണിജ്യ ആവശ്യത്തിനുള്ള സിലിണ്ടറിന്റെ നിലവിലെ വില.\nKeywords: LPG, Price, Hike\nwww.vyganews.com: പാചകവാതക വിലയില് വന് വര്‍ദ്ധനവ്; സിലിണ്ടറിന് ആയിരം കടന്നു


കലികാലം: മീറ്റും മീങ്കറീം ....\nPosted by ഘടോല്‍കചന് at 1:08 AM Labels: കഥ\nഘടോല്‍കജമായ കഥ... ബെര്‍ളിക്കിറ്റ് കൊട്ടുവാണല്ലോ... ഹ ഹ ഹ\nബൂലോഗവും പോസ്റ്റും മീറ്റും എല്ലാം കൂടി വരുത്തുന്ന ഓരോ കഷ്ടപ്പാടുകളേയ്.\nതാങ്ങ് ആര്‍ക്കും അറിയാഞ്ഞിട്ടല്ല.....!!!\nchirippichu...അയ്യോടി നീയാരുന്നൊ? ഞാനിപ്പ നോക്കിയപ്പളല്ലെ കണ്ടത്!\nവേണ്ട ഞാനൊന്നും പറയുന്നില്ല....\nഹ ഹ ഘടോള്‍ക്കജ്..രസകരം :)\nഉം ഉം കൊള്ളാം


Nazriya Nazim Is On A Vacation Spree, Latest Pool Picture Goes Viral | നീന്തല് കുളത്തില് നസ്രിയ്‌ക്കൊപ്പം പിതാവും സഹോദരനും; നവീന് പങ്കുവെച്ച ചിത്രത്തിന് പിന്നില് ഫഹദിന്റെ സഹോദരനും - Malayalam Filmibeat\n| Published: Friday, November 27, 2020, 15:48 [IST]\nഭര്‍ത്താവിന്റെ സഹോദരന് ഫര്‍ഹാന് ഫാസിലിനൊപ്പമുള്ള നസ്രിയ നസീമിന്റെ ഏറ്റവും പുതിയ ഫോട്ടോസ് വൈറലായി കൊണ്ടിരിക്കുകയാണ്. ചേടത്തിയമ്മയോട് ഫോട്ടോയ്ക്ക് പോസ് ചെയ്യാന് ആംഗ്യ കാണിക്കുന്ന ഫര്‍ഹാനാണ് ചിത്രത്തിലുള്ളത്. ഇത് മാത്രമല്ല നസ്രിയയുടെ വീട്ടില് നിന്നുള്ള ചില ഫോട്ടോസും സമൂഹ മാധ്യമങ്ങളില് തരംഗം സൃഷ്ടിച്ച് കൊണ്ടിരിക്കുകയാണ്.\nനസ്രിയയെ പോലെ തന്നെ അനിയന് നവീന് നസീമും മലയാളികള്‍ക്ക് സുപരിചിതനാണ്. സൗബിന് ഷാഹിര് കേന്ദ്രകഥാപാത്രത്തെ അവതരിപ്പിച്ച അമ്പിളി എന്ന ചിത്രത്തില് നവീനും ശ്രദ്ധേയമായൊരു വേഷത്തില് എത്തിയിരുന്നു. ഇപ്പോഴിതാ ചേച്ചിയ്ക്കും കുടുംബത്തിനുമൊപ്പമുള്ള ചിത്രം നവീനാണ് സോഷ്യല് മീഡിയ പേജിലൂടെ പങ്കുവെച്ചിരിക്കുന്നത്.\nനവീനൊപ്പം നസ്രിയയും പിതാവും നീന്തല് കുളത്തില് മുങ്ങി കുളിക്കുന്ന ചിത്രമവുമായിട്ടാണ് താരസഹോദരന് എത്തിയത്. ഇവര്‍ക്കൊപ്പം അമ്മ ഉണ്ടെങ്കിലും വെള്ളത്തില് ഇറങ്ങാതെ കരയില് ഇരിക്കുകയായിരുന്നു. അമ്മയ്‌ക്കൊപ്പം നസ്രിയയുടെ പ്രിയപ്പെട്ട വളര്‍ത്തുനായ ഓറിയോയും കരയില് ഇരിക്കുന്നത് ചിത്രത്തില് കാണാം. 'എന്റെ ജീവിതത്തിലെ ഈ ഭാഗത്തെ സന്തോഷം എന്ന് വിളിക്കാം' എന്നായിരുന്നു നവീന് അടിക്കുറിപ്പായി നല്‍കിയത്.\nഈ ചിത്രങ്ങളില് നസ്രിയയുടെ ഭര്‍ത്താവും നടനുമായ ഫഹദ് ഫാസിലിനെ കാണുന്നില്ലെന്നുള്ള ചോദ്യം ഉയര്‍ന്ന് വന്നിരുന്നു. കുടുംബത്തിന്റെ സന്തോഷത്തില് പങ്കുചേരുന്നതിന് പകരം ഫഹദ് എവിടെ പോയെന്ന് നസ്രിയയോട് പലരും ചോദിക്കുന്നു. അതേ സമയം ഫഹദിന്റെ സഹോദരന് ഫര്‍ഹാന് ഫാസിലാണ് ഈ ചിത്രങ്ങള്‍ക്ക് പിന്നിലുള്ളത്. നവീന്റെ ഫോട്ടോയ്ക്ക് താഴെ ചിത്രമെടുത്ത ആള്‍ക്കുള്ള ക്രെഡിറ്റ് വേണമെന്ന് കമന്റിലൂടെ പറഞ്ഞ് ഫര്‍ഹാനും രംഗത്ത് വന്നിരുന്നു.\nതൊട്ട് പിന്നാലെ പോസ്റ്റ് എടുത്ത് ചെയ്ത് ക്യാമറ കൈകാര്യം ചെയ്തത് ഫര്‍ഹാന് ആണെന്ന് നവീന് മെന്‍ഷന് ചെയ്തിരുന്നു. ഫഹദ് സിനിമാ തിരക്കുകളിലാണെന്നാണ് അറിയുന്നത്. അധികം വൈകാതെ നസ്രിയയും സിനിമ സെറ്റിലേക്ക് പോവാനുള്ള തയ്യാറെടുപ്പിലാണ്. നിലവില് തെലുങ്ക് സിനിമയിലേക്ക് അരങ്ങേറ്റത്തിനൊരുങ്ങുകയാണ് നസ്രിയ.\nനസ്രിയയുടെ നായകനായി യുവനടന് നാനി എത്തുന്ന ചിത്രത്തിന്റെ ഷൂട്ടിങ് അടുത്ത വര്‍ഷമായിരിക്കും ആരംഭിക്കുന്നത്. വിവേക് ആത്രേയ സംവിധാനം ചെയ്യുന്ന ചിത്രം ഒരു റോമാന്റിക് കോമഡിയാണ്. നസ്രിയ ഒരു ഗര്‍ഭിണിയായിട്ടാണ് ഇതിലെത്തുന്നതെന്നും ആദ്യമേ പുറത്ത് വന്ന റിപ്പോര്‍ട്ടില് പറഞ്ഞിരിക്കുകയാണ്. മലയാളത്തിലും തമിഴിലുമെല്ലാം തിളങ്ങിയ നസ്രിയ തെലുങ്ക് നാട്ടിലും പ്രശസ്തി നേടുമെന്നാണ് ആരാധകർ പറയുന്നത്.\nNazriya Nazim Is On A Vacation Spree, Latest Pool Picture Goes Viral\nStory first published: Friday, November 27, 2020, 15:48 [IST]


ചൂണ്ടുവിരല്: പാഠം 1 ഞാറനീലികാണി യുപിഎസ്\nപ്രവേശനോത്സവ ദിനത്തില് ഈ വിദ്യാലയത്തെ മാനിക്കാം.വിജേഷ് ചൂടലിന്റെ കുറിപ്പ് വായിക്കൂ.\nപശ്ചിമഘട്ട താഴ്വരയിലെ ആദിവാസിമേഖലയിലുള്ള ഞാറനീലികാണി ഗവണ്‍മെന്റ് യുപി സ്കൂളിനെക്കുറിച്ചാണ് ഈ കുറിപ്പ്. തിരുവനന്തപുരം ജില്ലയില് പെരിങ്ങമ്മല പഞ്ചായത്തിലെ ഈ സ്കൂളില് 237 കുട്ടികള്. അവരില് 198 ആദിവാസികള്. അച്ഛനും അമ്മയുമില്ലാത്ത ഇരുപതോളം പേര്. അച്ഛന് ഒപ്പമില്ലാത്തതോ ഉപേക്ഷിച്ചുപോയതോ ആയ അമ്പതോളം പേര് വേറെയും. മിക്കവരുടെയും വീടുകളില് അര്‍ധപട്ടിണി. പ്രതിസന്ധികളുടെയും പ്രാരാബ്ധങ്ങളുടെയും ആഴക്കടലില് പകച്ചുനിന്ന ഈ വിദ്യാലയം ഇന്ന് കേരളത്തിനാകെ മാതൃകയാണ്. വിദ്യാലയങ്ങളില് നാളെ നവാഗതരെ വരവേല്‍ക്കാന് തയ്യാറെടുക്കുന്ന അധ്യാപകര്‍ക്കും വിദ്യാര്‍ഥികള്‍ക്കും ഈ പാഠം വായിക്കാം. വിദ്യാഭ്യാസമെന്നാല് പുസ്തകത്തിന്റെ പകര്‍ത്തിയെഴുത്ത് മാത്രമല്ലെന്ന് തെളിയിച്ച് ഒരു വിദ്യാലയം ഗ്രാമത്തിന്റെയാകെ വിളക്കായി മാറിയ ഒന്നാംപാഠം.\nഅധ്യാപകന്റെ നിശ്ചയദാര്‍ഢ്യവും നാട്ടുകാരുടെ നല്ലമനസ്സും\nകുറച്ചുവര്‍ഷംമുമ്പുവരെ മറ്റു സ്കൂളുകളെപ്പോലെ ഒരു സാധാരണ വിദ്യാലയമായിരുന്നു ഞാറനീലികാണി യുപിഎസും. അധ്യാപക ജീവിതത്തിന്റെ കാല്‍നൂറ്റാണ്ട് പിന്നിട്ട വേളയില് വേണുകുമാരന്‍നായര് എന്ന മനുഷ്യന് ഇവിടെ ഹെഡ്മാസ്റ്ററായി എത്തുന്നതുവരെ. ഈ അധ്യാപകന്റെ നിശ്ചയദാര്‍ഢ്യവും നാട്ടുകാരുടെ നല്ലമനസ്സുമാണ് ഇന്ന് ഞാറനീലിയില് കാണുന്ന വേറിട്ട നന്മകള്‍ക്ക് ആധാരം. 80 വയസ്സടുക്കുന്ന ഈ പഴയ സ്കൂളില് വേണുസാറിന്റെയും കൂട്ടരുടെയും പ്രവര്‍ത്തനം പുതിയ മാതൃകയാണ്. അനുകരണീയമായ വലിയ മാതൃക. ----------\nആദ്യം ഭക്ഷണം, പിന്നെ പഠനം\nവനാതിര്‍ത്തിയില് ആരാലും ശ്രദ്ധിക്കാതിരുന്ന സ്കൂളില് രാവിലത്തെ അസംബ്ലി നിര്‍ബന്ധമാക്കുകയാണ് ഹെഡ്മാസ്റ്ററായി എത്തിയ വേണുസാര് ആദ്യംചെയ്തത്. മരങ്ങള്‍നിറഞ്ഞ മുറ്റത്തെ ഇലച്ചാര്‍ത്തിന്റെ ശീതളിമയിലും കുട്ടികള് കുഴഞ്ഞുവീഴുന്നത് പതിവായി. ഒന്നും രണ്ടുമല്ല, ആറും ഏഴും കുട്ടികള് ഓരോ ദിവസവും വീണുകൊണ്ടിരുന്നു. ഇതിന്റെ കാരണമന്വേഷിച്ച അധ്യാപകനു മുന്നില് ആദിവാസിജീവിതത്തിന്റെ ദുരിതചിത്രമാണ് തെളിഞ്ഞത്. തന്റെ വിദ്യാര്‍ഥികളില് നാലിലൊന്നും രാവിലെ പട്ടിണിയാണെന്ന് അദ്ദേഹം മനസ്സിലാക്കി. ഒഴിഞ്ഞവയറുമായി ഏഴും എട്ടും കിലോമീറ്റര് കാട്ടിലൂടെ നടന്ന് കുട്ടികള് സ്കൂളിലെത്തുന്നതുതന്നെ ഉച്ചക്കഞ്ഞിക്കുവേണ്ടിയായിരുന്നു. എന്തുകൊണ്ട് ഈ കുട്ടികള്‍ക്ക് രാവിലെ കഴിക്കാനെന്തെങ്കിലും നല്‍കിക്കൂടെന്ന വേണുസാറിന്റെ ചിന്തയാണ് രണ്ടുവര്‍ഷത്തോളമായി വിജയകരമായി നടപ്പാക്കുന്ന പ്രഭാതഭക്ഷണപദ്ധതിയിലേക്ക് നയിച്ചത്. ആദ്യം ഭക്ഷണം, പിന്നെ പഠനം എല്ലാ സ്കൂളുകളിലും വിഭവങ്ങള് നിറഞ്ഞ ടിഫിന്‍ബോക്സുമായാണ് കുട്ടികള് പോവുക. ഈ സ്കൂളില് കാര്യം വ്യത്യസ്തമാണ്. ഇവിടേക്ക് ഒരു കുട്ടിയും ഭക്ഷണവുമായി എത്തുന്നില്ല. പലരും മടങ്ങുന്നത് ചോറ്റുപാത്രം നിറയെ ഭക്ഷണവുമായാകും. സ്കൂളിന്റെ പ്രധാന കെട്ടിടത്തിനുമുന്നില് ഓരോദിവസത്തെയും വിഭവക്രമം പ്രദര്‍ശിപ്പിച്ചിട്ടുണ്ട്. ഇഡ്ഡലിയും സാമ്പാറും, പുട്ടും കടലയും അങ്ങനെ ഓരോദിവസവും ഓരോ വിഭവങ്ങള്. ആദ്യം അധ്യാപകരും നാട്ടുകാരില് ചിലരും ചേര്‍ന്ന് തുടക്കമിട്ട പ്രഭാതഭക്ഷണപരിപാടി തിരുവനന്തപുരത്തെ ജിജി ചാരിറ്റബിള് ട്രസ്റ്റിന്റെ ധനസഹായംകൂടി ലഭ്യമായതോടെ കൂടുതല് വിപുലമാക്കാനായി. സര്‍ക്കാര്‍ഫണ്ടിനൊപ്പം മറ്റു സഹായങ്ങളും കൂട്ടിച്ചേര്‍ത്ത് വിഭവസമൃദ്ധമായ ഉച്ചഭക്ഷണം. ആദിവാസിമേഖലയുടെ അത്താഴപ്പട്ടിണിക്കും പരിഹാരം കാണാന് വേണുസാര് തന്നാലാകുന്നത് ചെയ്തു. വലിയമല എല്‍പിഎസ്സിയിലെ ശാസ്ത്രജ്ഞരുടെ കൂട്ടായ്മയായ സ്പെയ്സ് കെയര് ഗ്രൂപ്പിന്റെ സഹായത്തോടെ സായാഹ്നഭഭക്ഷണം ഏര്‍പ്പെടുത്തി. ആവശ്യമുള്ള കുട്ടികള്‍ക്ക് ഭക്ഷണം വീട്ടില് കൊണ്ടുപോകാനുള്ള അവസരവും നല്‍കി.\nരാവിലെ ഏഴരയ്ക്ക് പ്രധാനാധ്യാപകന് സ്കൂളിലെത്തും. ആദ്യം പാചകപ്പുരയിലെ സ്ഥിതി വിലിയിരുത്തും. പിന്നീടേ ഓഫീസ്റൂമിലേക്കുള്ളൂ. എട്ടുമുതല് ഒമ്പതരവരെ പ്രത്യേക ക്ലാസുണ്ട്. പഠനനിലവാരത്തിന്റെ അടിസ്ഥാനത്തില് കുട്ടികളെ രണ്ടു ബാച്ചായി തിരിച്ചാണ് ക്ലാസ്. ഒമ്പതരയ്ക്ക് ഈ ക്ലാസ് അവസാനിച്ചശേഷം കുട്ടികളും അധ്യാപകരും ഒന്നിച്ചിരുന്ന് പ്രാതല്.\nഈ സ്കൂളിലെത്തുന്ന എല്ലാവരും സമ്മതിക്കും കുട്ടികള്‍ക്ക് നല്ല അടുക്കുംചിട്ടയുമാണെന്ന്. വേണുസാറിന്റെ ചില നമ്പരുകളാണ് ഇതിനു കാരണം. ഭക്ഷണം കഴിക്കാന് ഓരോ കുട്ടിക്കും ഓരോ പാത്രവും ഗ്ലാസുമുണ്ട്. ഇവയില് കുട്ടിയുടെ ക്ലാസും നമ്പരും രേഖപ്പെടുത്തിയിട്ടുണ്ട്. ഭക്ഷണശേഷം പാത്രം കഴുകിവൃത്തിയാക്കി വയ്ക്കേണ്ടത് കുട്ടിയുടെ കടമ. ഇതില് വീഴ്ചവരുത്തിയാല് നമ്പര് നോക്കി കുട്ടികളെ വേണുസാര് പിടികൂടും. എല്ലാവര്‍ക്കും മികച്ച ജ്യോമെട്രി ബോക്സുകള് സ്കൂളിലുണ്ട്. ഇവയിലും കുട്ടികളുടെ നമ്പര് രേഖപ്പെടുത്തിയിട്ടുണ്ട്. ആവശ്യം കഴിഞ്ഞാല് ബോക്സുകള് യഥാസ്ഥാനത്ത് തിരികെവയ്ക്കണം. വീട്ടില് കൊണ്ടുപോകേണ്ട ആവശ്യമുണ്ടെങ്കില് അധ്യാപകരുടെ അനുവാദത്തോടെയാകാം.\nഅര്‍ബുദരോഗികള്‍ക്ക് ഒരു കൈത്താങ്ങ്\n2012 ഒക്ടോബര്. വേണുസാറിന്റെ ഭാര്യ ആര്‍സിസിയില് ചികിത്സയില് കഴിയുന്ന സമയം. കൂട്ടിരിപ്പിന്റെ ഇടവേളയിലൊന്നില് സ്കൂളിലെത്തിയ സാര് ആറാംക്ലാസിലെ ഒരു കുട്ടി അഞ്ചുദിവസമായി എത്തുന്നില്ലെന്നു മനസ്സിലാക്കി. ഊരിലെ കുട്ടിയുടെ കൂര തേടിപ്പോയി ഈ അധ്യാപകന്. കൊടിയ ദാരിദ്ര്യത്തിലാണ്ട ആ ചെറുപുരയില് അര്‍ബുദബാധിതനായ കൃഷ്ണന്‍കാണി കഞ്ഞികുടിക്കാന്‍പോലും വഴിയില്ലാതെ നരകിക്കുന്നു. വിവിധ ഊരുകളിലായി പതിനഞ്ചോളം അര്‍ബുദരോഗികളുടെ അവസ്ഥ ഇതാണെന്ന് വേണുസാര് തിരിച്ചറിഞ്ഞു. ഈ തിരിച്ചറിവാണ് സ്കൂളിലെ ക്യാന്‍സര് കൂട്ടായ്മയിലേക്ക് നയിച്ചത്.\nഎല്ലാ മാസവും ആദ്യശനിയാഴ്ച ഗ്രാമത്തിലെ അര്‍ബുദരോഗികളും കുടുംബാംഗങ്ങളും സ്കൂള് അങ്കണത്തിലെ ആല്‍ച്ചുവട്ടില് ഒത്തുചേരും. ജനപ്രതിനിധികളും സാംസ്കാരികപ്രവര്‍ത്തകരും ചടങ്ങിനെത്തും. എല്ലാവരെയും സ്വീകരിക്കുന്നതും ചായവിളമ്പുന്നതും പാട്ടുപാടി രസിപ്പിക്കുന്നതുമൊക്കെ കുട്ടികളുടെ സംഘം. ഓട്സ്, മാതളം, ആപ്പിള്, ഹോര്‍ലിക്സ്, ബിസ്കറ്റ് എന്നിവയ്ക്കു പുറമെ പത്തു കിലോ അരിയും രോഗികള്‍ക്ക് വിതരണംചെയ്യും. ഓരോ മാസവും ഇതിനായി സ്പോണ്‍സര്‍മാരെ കണ്ടെത്തും. 2012 നവംബറില് ആരംഭിച്ച പ്രതിമാസ പരിപാടി ഇതുവരെയും മുടങ്ങിയിട്ടില്ല.\nപുസ്തകപൊലീസും ബുക്ക് ക്ലിനിക്കും\nകുട്ടികള് പുസ്തകങ്ങള് നേരാംവണ്ണം സൂക്ഷിക്കുന്നുണ്ടോയെന്നു പരിശോധിക്കാന് ഒരു പൊലീസ് സേന സ്കൂളിലുണ്ട്. ഏതു സമയത്തും ഈ കുട്ടിപ്പൊലീസ് ക്ലാസുകളില് പരിശോധന നടത്തും. കീറിത്തുടങ്ങുന്ന പുസ്തകങ്ങള് പിടിച്ചെടുക്കും. അവ ഒട്ടിച്ച് നേരെയാക്കാനും ബയന്റുചെയ്ത് വൃത്തിയാക്കി തിരികെ നല്‍കാനും കുട്ടികള്‍തന്നെ നേതൃത്വം നല്‍കുന്നതാണ് ബുക്ക് ക്ലിനിക്. ശുചിത്വപൊലീസ്\nകുളിക്കാതെയും വൃത്തിഹീനമായ വസ്ത്രമണിഞ്ഞും ഈ സ്കൂളില് ഇപ്പോള് ഒരു കുട്ടിയും എത്താറില്ല. അങ്ങനെയെത്തുന്നവരെ കൈയോടെ പിടികൂടാന് വേണുസാര് ശുചിത്വ പൊലീസിനെ നിയോഗിച്ചിട്ടുണ്ട്. അഞ്ച് ആണ്‍കുട്ടികളും അഞ്ച് പെണ്‍കുട്ടികളുമടങ്ങുന്ന സംഘം എല്ലാ ക്ലാസിലും വിദ്യാര്‍ഥികളെ പരിശോധിക്കും. ഈ പൊലീസ് സേനകളുടെ പ്രവര്‍ത്തനം കുട്ടികളെ നല്ലരീതിയില് സ്വാധീനിച്ചിട്ടുണ്ടെന്ന് അധ്യാപകര് പറയുന്നു.\nസാധാരണ സ്കൂളുകളിലെപ്പോലെ പാരസെറ്റമോളും ബീറ്റാഡീനുമൊന്നുമില്ല ഇവിടത്തെ ഫസ്റ്റ് എയ്ഡ് ബോക്സില്. പക്ഷേ, പനി, ചുമ, ജലദോഷം... രോഗം ഏതായാലും സ്കൂളില് മരുന്നുണ്ട്. കളിക്കിടയില് വീണ് മുറിവേറ്റാലും നേരത്തോടുനേരംകൊണ്ട് സുഖപ്പെടുന്ന സാക്ഷാല് നാട്ടുവൈദ്യം. സമീപത്തെ ഊരിലെ വംശീയ വൈദ്യന്മാരായ അപ്പുക്കുട്ടന്‍കാണിയും ഈച്ചരന്‍കാണിയുമാണ് അഗസ്ത്യാദി തൈലവും എണ്ണകളും അടക്കമുള്ള പച്ചമരുന്നുകള് സ്കൂളിന് സൗജന്യമായി നല്‍കുന്നത്. ഊരില് ഒരു പെട്ടി\nആദിവാസിമേഖലയില് കുട്ടികള് നേരിടുന്ന പീഡനങ്ങള് പലപ്പോഴും തുറന്നുപറയാന് അവര്‍ക്ക് കഴിയാറില്ല. ഇതിന് അവസരമൊരുക്കാന് എല്ലാ ഊരിലും ഓരോ പരാതിപ്പെട്ടി സ്കൂളിന്റെ മുന്‍കൈയില് സ്ഥാപിച്ചു. ഇതില് വീഴുന്ന പരാതികളുടെ അടിസ്ഥാനത്തില് പൊലീസ് നടപടി സ്വീകരിക്കുന്നു.\nമഹാന്മാരുടെ ഓര്‍മയ്ക്കായി തൈകള് നടുന്ന ഓര്‍മമരം,\nമലമ്പാട്ടിനെ പ്രോത്സാഹിപ്പിക്കാന് നാട്ടറിവ് കലാസംഘം,\nപഠനോപകരണങ്ങള് സൗജന്യമായി നല്‍കുന്ന സഹായഹസ്തം,\nഭാഷാവികാസത്തിനായി എന്റെ പദം,\nപച്ചക്കറിക്കൃഷി തുടങ്ങിയ നിരവധി പദ്ധതികള് വേറെയും നടക്കുന്നു.\nക്യാമ്പസ് റിക്രൂട്ട്മെന്റുള്ള യുപിഎസ്\nപുതിയ അധ്യയനവര്‍ഷത്തില് പല പുതിയ പദ്ധതികളും വേണുസാറിന്റെ മനസ്സിലുണ്ട്. അതിനായി പലരെയും കണ്ടുവച്ചിട്ടുമുണ്ട്. തന്റെ സ്കൂളില്‍നിന്ന് പഠിച്ചിറങ്ങുന്ന എല്ലാവര്‍ക്കും ജോലി ഉറപ്പാക്കുകയെന്ന വലിയ സ്വപ്നമാണ് അതിലൊന്ന്. ടെക്നോപാര്‍ക്കിലെ "അറൈവ മെഡ് ഡേറ്റ ഇന്‍ഫോടെക് ലിമിറ്റഡ്";എന്ന കമ്പനി ഇതിന് സന്നദ്ധത പ്രകടിപ്പിച്ച് എത്തിയിട്ടുണ്ട്. എല്‍കെജിമുതല് കുട്ടികള്‍ക്ക് അവര് സ്പോക്കണ് ഇംഗ്ലീഷിന് പ്രത്യേക ക്ലാസ് നല്‍കും. ഏഴാംക്ലാസ് പാസായശേഷവും ഇത് തുടരാനും തൊഴില്‍പരിശീലനത്തിനും അവസരമൊരുക്കും. ഹയര്‍സെക്കന്‍ഡറി പാസാകുമ്പോള് വിജയകരമായി പരിശീലനം പൂര്‍ത്തിയാക്കുന്നവര്‍ക്ക് മുഴുവന് ജോലി നല്‍കുമെന്നാണ് കമ്പനിയുടെ ഉറപ്പ്. മികച്ച കുട്ടികള്‍ക്ക് മാസത്തില് നൂറുരൂപവീതം സ്കോളര്‍ഷിപ്പും കമ്പനി വാഗ്ദാനംചെയ്തിട്ടുണ്ട്. ഈ പദ്ധതി വിജയത്തിലെത്തിയാല് ക്യാമ്പസ് റിക്രൂട്ട്മെന്റുള്ള ഏക യുപി സ്കൂളെന്ന ഖ്യാതിയും ഞാറനീലികാണിയിലേക്കെത്തും.\nസ്കൂളില് കംപ്യൂട്ടര് ലാബ് സ്ഥാപിക്കാന് ഒരു ലക്ഷം രൂപ അനുവദിക്കാമെന്ന് ഡിഎഫ്ഒ ഉറപ്പ് നല്‍കിയിട്ടുണ്ട്.\n60 വയസ്സ് പിന്നിട്ട രോഗികള്‍ക്ക് ആശ്വാസമേകാനായി ഹെല്‍പ്പ്ഡെസ്കും അധികം വൈകാതെ സ്കൂളില് നിലവില്‍വരും.\nസ്കൂളിന്റെ പ്രവര്‍ത്തനങ്ങളില് മതിപ്പ് തോന്നി ലയണ്‍സ് ക്ലബ്ബും പങ്കജകസ്തൂരി തുടങ്ങിയ സ്ഥാപനങ്ങളും ഒട്ടേറെ പ്രമുഖ വ്യക്തികളും സഹായഹസ്തം നീട്ടിയിട്ടുണ്ട്.\nവിവാഹവാര്‍ഷികം, മക്കളുടെ പിറന്നാള് തുടങ്ങിയ ദിനങ്ങളില് സ്കൂളില് ഭക്ഷണം നല്‍കാന് സന്നദ്ധരായി ഇപ്പോള് ധാരാളം പേര് എത്തുന്നു. വിദേശത്തുനിന്നൊക്കെ എത്തുന്ന പൂര്‍വവിദ്യാര്‍ഥികളെയും മറ്റു പ്രമുഖരെയും കണ്ട് സ്പോണ്‍സര്‍ഷിപ് സ്വരൂപിച്ചാണ് നാട്ടുകാരുടെ സഹായത്തോടെ ഇത്തരം പ്രവര്‍ത്തനങ്ങള് വേണുസാര് മുന്നോട്ടുകൊണ്ടുപോകുന്നത്. പണമില്ലാതെ വരുമ്പോള് സ്വന്തം ശമ്പളത്തില്‍നിന്ന് ഒരുവിഹിതം സ്കൂളിനായി നീക്കിവയ്ക്കും.\nചിട്ടയായ പ്രവര്‍ത്തനം അക്കാദമിക് നിലവാരം ഉയര്‍ത്തിയതിന് തെളിവേറെ. മികച്ച പഠനനിലവാരം പുലര്‍ത്തുന്ന ആദിവാസി വിദ്യാര്‍ഥികള്‍ക്ക് സര്‍ക്കാര് സ്ഥാപിച്ച ട്രൈബല് റസിഡന്‍ഷ്യല് സ്കൂളുകളിലേക്ക് ഇവിടെനിന്ന് വല്ലപ്പോഴും ഒരു കുട്ടിയാണ് തെരഞ്ഞെടുക്കപ്പെട്ടിരുന്നത്. ഇപ്പോള് എല്ലാവര്‍ഷവും ഐടിഡിപി പരീക്ഷയില് പത്തും പതിനഞ്ചും പേര് തെരഞ്ഞെടുക്കപ്പെടുന്നു. ജവഹര് നവോദയ വിദ്യാലയത്തിലേക്കും കഠിനമായ പ്രവേശനപരീക്ഷ താണ്ടി ഇതാദ്യമായി ഞാറനീലികാണിയിലെ കുട്ടികളെത്തി. ഓരോരുത്തരും ഓരോരുത്തരായി നില്‍ക്കുമ്പോള് കൂട്ടായ്മയുടെ വഴിയിലേക്ക് കുട്ടികളെ നയിക്കാനും സാമൂഹ്യപ്രതിബദ്ധത വളര്‍ത്താനുമാണ് തന്റെ ശ്രമമെന്ന് വേണുകുമാരന്‍നായര് പറയുന്നു. താനുള്‍പ്പെടുന്ന കെഎസ്ടിഎ അടക്കമുള്ള സംഘടനകളും മേലുദ്യോഗസ്ഥരും മികച്ച പ്രോത്സാഹനമാണ് നല്‍കുന്നതെന്നും അദ്ദേഹം പറഞ്ഞു.\nഏറ്റവും കൂടുതല് പട്ടികവര്‍ഗ വിദ്യാര്‍ഥികള് പഠിക്കുന്ന സ്കൂളുകളില് ഒന്നായിട്ടും ട്രൈബല് സ്കൂള് എന്ന പദവി ഞാറനീലികാണി യുപിഎസിനില്ല. സംസ്ഥാനത്തിനാകെ മാതൃകയാകുമ്പോഴും പരാധീനതകള്‍ക്ക് നടുവിലാണ് ഈ വിദ്യാലയം. പ്യൂണ് തസ്തിക രണ്ടുവര്‍ഷമായി ഒഴിഞ്ഞുകിടക്കുന്നു. അടിസ്ഥാനസൗകര്യവികസനവും അത്യാവശ്യമായിരിക്കുന്നു. കഴിഞ്ഞവര്‍ഷത്തെ പാണ്ടിക്കാറ്റില് മേല്‍ക്കൂര തകര്‍ന്ന കെട്ടിടം അറ്റകുറ്റപ്പണി നടത്താന് അധികൃതര് ഇനിയും കനിഞ്ഞിട്ടില്ല. ഗണിതമാന്ത്രികന് അധ്യാപകവൃത്തിയില് വേണുസാര് മുപ്പതാം വര്‍ഷത്തിലേക്ക് കടക്കുകയാണ്. അച്ഛന്റെ മര്‍ദനം സഹിക്കാനാകാതെ പഠനം മതിയാക്കി അമ്മവീട്ടിലേക്ക് പോയ മൂന്നാംക്ലാസുകാരിയെ കന്യാകുമാരിവരെ പോയി മടക്കിക്കൊണ്ടുവന്നതടക്കം ഒട്ടേറെ അനുഭവങ്ങള് ഇതിനിടെയുണ്ട്. കഥകളിലൂടെയും കളികളിലൂടെയും ഗണിതത്തെ രസകരമാക്കുന്ന മികച്ച അധ്യാപകനെന്ന ഖ്യാതി വളരെ നേരത്തേ അദ്ദേഹം സ്വന്തമാക്കി.\nഭിന്നങ്ങള്- ഒരു ആത്മകഥ, ഗുണനം രസകരംഎന്നിവ അദ്ദേഹത്തിന്റെ ഗണിതപുസ്തകങ്ങള്. ജന്മദേശമായ ഭരതന്നൂരിലെ മാത്തമാറ്റിക്കല് റിസര്‍ച്ച് ആന്‍ഡ് ട്രെയ്നിങ് സെന്ററിന്റെ സ്ഥാപകന്.\n(ദേശാഭിമാനി വാരാന്തപ്പതിപ്പ് 2014 June 1 )\nPosted by Dr Kaladharan TP at Monday, June 02, 2014\nTHANKS.MUCH INSPIRING TO ME AND MY SCHOOL.\nvenumashinte pravarthanangal mathrukaparamanu.. prachothithamanu. abhinandanangal


nun family may go to court against pc george– News18 Malayalam\nUpdated: September 8, 2018, 8:20 PM IST\nകോട്ടയം: ജലന്ധർ ബിഷപ് ഫ്രാങ്കോ മുളയ്ക്കലിനെതിരേ പീഡനാരോപണം ഉന്നയിച്ച കന്യാസ്ത്രീയെ അധിക്ഷേപിച്ച പി സി ജോർജ് എംഎൽഎക്കെതിരെ കോടതിയെ സമീപിക്കുമെന്ന് കന്യാസ്ത്രീയുടെ കുടുംബം. ബിഷപ്പിൽ നിന്ന് പണം വാങ്ങിയാണ് പിസി ജോർജ് അധിക്ഷേപം നടത്തുന്നതെന്ന് കന്യാസ്ത്രീയുടെ സഹോദരി. കന്യാസ്ത്രീ നാളെ മാധ്യമങ്ങളെ കാണില്ല.\nകന്യാസ്ത്രീയ്ക്ക് നീതി ഉറപ്പാക്കാൻ സർക്കാർ ഉടൻ ഇടപെടണമെന്ന് വി.എം സുധീരൻ\nജലന്ധർ ബിഷപ്പിനെതിരെ കന്യാസ്ത്രികൾ തെരുവിൽ; അറസ്റ്റ് ഉടൻ വേണം\nപി സി ജോർജിന്റെ പ്രസ്താവന ബിഷപ്പിനെതിരെ പരാതി നൽകിയ കന്യാസ്ത്രീയെ മാനസികമായി തളർത്തിയെന്ന് കുടുംബം വ്യക്തമാക്കി. ഫ്രാങ്കോ മുളക്കലിൽ നിന്ന് പണം വാങ്ങിയാണ് പിസി ജോർജ് ഇങ്ങനെ സംസാരിക്കുന്നതെന്നും എംഎൽഎക്കെതിരെ ഉടനെ കോടതിയെ സമീപിക്കുമെന്നും കന്യാസ്ത്രീയുടെ സഹോദരി പറഞ്ഞു.\nഗതികെട്ട് കന്യാസ്ത്രീകൾ; പീഡനത്തിനിരയായ കന്യാസ്ത്രി മാധ്യമങ്ങളെ കണ്ടേക്കും\nനീതി കിട്ടും വരെ സമരം; കേസ് പൊലീസ് അട്ടിറിക്കുമോയെന്ന് സംശയമെന്നും കന്യസ്ത്രീകൾ\nപരാതിക്കാരിയായ കന്യാസ്ത്രീ നാളെ നടത്താനിരുന്ന വാർത്താ സമ്മേളനം മറ്റൊരു ദിവസത്തേക്ക് മാറ്റിയതായും കുടുംബം അറിയിച്ചു. കോട്ടയം പ്രസ്ക്ലബിൽ വിളിച്ചു ചേർത്ത വാർത്താസമ്മേളനത്തിലായിരുന്നു കന്യാസ്ത്രീക്കെതിരായ പി സി ജോർജിന്റെ അധിക്ഷേപം. പന്ത്രണ്ട് തവണ ലൈംഗികമായി ബന്ധപ്പെട്ടതിന് ശേഷമാണ് കന്യാസ്ത്രീ പരാതിയുമായി രംഗത്ത് വന്നതെന്ന് പി സി ജോര്‍ജ് പറഞ്ഞു. പ്രതിസ്ഥാനത്തുള്ള ബിഷപ്പ് ഫ്രാങ്കോ മുളയ്ക്കലിനെ ജോർജ് പിന്തുണയ്ക്കുകയും ചെയ്തു.


Emalayalee.com - കലേഷിനോട് ക്ഷമ ചോദിക്കുന്നുവെന്ന് ദീപ നിശാന്ത്\nകോഴിക്കോട്: യുവ കവി എസ്. കലേഷിന്റെ കവിത മോഷ്ടിച്ച സംഭവത്തില് കലേഷിനോട് ക്ഷമ ചോദിക്കുന്നതായി ദീപ നിശാന്ത്. ഫേസ്‌ബുക്ക് പോസ്റ്റിലൂടെയാണ് ദീപ നിശാന്ത് വിവാദത്തില് ക്ഷമ ചോദിച്ചത്.\nകലേഷിന്റെ സങ്കടവും രോഷവും ഒരു എഴുത്തുകാരി എന്ന നിലക്കും അദ്ധ്യാപിക എന്ന നിലക്കും മറ്റാരേക്കാളും കുറയാത്ത നിലയില് തനിക്ക് മനസ്സിലാവുമെന്നും അക്കാര്യത്തില് താനും പ്രകടിപ്പിക്കാനാവാത്ത വിധം ദുഃഖിതയാണെന്നും ദീപ നിശാന്ത് പറയുന്നു.\nതന്റെ പേരില് വരുന്ന ഓരോ വാക്കിനും ഞാന് ഉത്തരവാദിയായതു കൊണ്ടുതന്നെ ഇക്കാര്യത്തില് ഞാന് ക്ഷമചോദിക്കുന്നുവെന്നും ഈ വിവാദം ഇവിടെ അവസാനിക്കുമെന്ന് പ്രതീക്ഷിക്കുന്നതായും ദീപ നിശാന്ത് പറയുന്നു.\nകലേഷ് നല്ല കവിയാണ്. കലേഷിന് മറ്റാരുടെയെങ്കിലും വരികള് മോഷ്ടിക്കേണ്ട ആവശ്യമില്ലെന്ന ബോധ്യം ഇപ്പോള് തനിക്കുണ്ട്.' ഇപ്പോള് `എന്നെടുത്തു പറഞ്ഞത് ഇന്നലെ വരെ ഉണ്ടായിരുന്നില്ല എന്ന കുറ്റബോധത്തിന്റെ കൂടി നിഴലില് നിന്നു കൊണ്ടു തന്നെയാണ്. ആ കവിത കലേഷിന്റേതല്ല എന്ന്‌ശക്തമായി തെറ്റിദ്ധരിപ്പിക്കപ്പെട്ടതിന്റെ അടിസ്ഥാനത്തില്‍ത്തന്നെയാണ് ആ ബോധ്യമെന്നും ദീപ നിശാന്ത് ഫേസ്‌ബുക്ക് പോസ്റ്റില് പറയുന്നു.\nഅതേ സമയം കലേഷിന്റെ കവിത ദീപ നിശാന്തിന് നല്‍കിയെന്ന് ശ്രീചിത്രന് എം.ജെയ്‌ക്കെതിരായി ഉയരുന്ന ആരോപണത്തെ കുറിച്ച് ദീപ തന്റെ കുറിപ്പില് നിശബ്ദത പാലിക്കുന്നു.\n''പിന്നെയെങ്ങനെ ഇതു സംഭവിച്ചു എന്നു ചോദിച്ചാല് മുഴുവന് കാര്യങ്ങളും പറയാനാവാകാത്ത ചില പ്രതിസന്ധികള് അതിലുണ്ട് എന്നുമാത്രമേ എനിക്കു പറയാനാവൂ. ആ പ്രതിസന്ധികള് കാലം തെളിയിക്കും.'' എന്നാണ് ഇതു സംബന്ധിച്ച് ദീപ നിശാന്ത് തന്റെ കുറിപ്പില് പറയുന്നത്.\nദീപ നിശാന്തിന്റെ വിശദീകരണത്തിന്റെ പൂര്‍ണ്ണരൂപം\nഇന്നു വരെ അഭിമുഖീകരിക്കാത്ത ഒരു പ്രതിസന്ധിയിലൂടെ കടന്നുപോകുകയാണ് ഞാനെന്ന് നല്ല ബോദ്ധ്യമുണ്ട്. അതുകൊണ്ടുതന്നെ പറയുന്ന ഓരോ വാക്കിലും എനിക്ക് വലിയ ഉത്തരവാദിത്തവുമുണ്ട്.\nഎഴുത്തിന്റെ ആധികാരികത ചോദ്യം ചെയ്യപ്പെടുന്ന സന്ദര്‍ഭം എന്റെ ജീവിതത്തിലുണ്ടായിട്ടില്ല. ഞാനെഴുതിയവ നല്ലതോ ചീത്തയോ ആവട്ടെ, അവക്ക് ലഭിക്കുന്ന അംഗീകാരത്തെക്കുറിച്ചോ തിരസ്‌കാരത്തെക്കുറിച്ചോ ഞാന് അധികം ആലോചിച്ചിട്ടില്ല. വലിയ ബൗദ്ധികതയൊന്നും എന്റെ എഴുത്തിലില്ല എന്നും എഴുതുന്നവ വൈകാരികതകള് മാത്രമാണെന്നും കേള്‍മ്പോഴും എനിക്കതില് ഒരു അഭിമാനക്ഷതവും തോന്നിയിട്ടില്ല. ഞാന് എന്നെത്തന്നെയാണ് എഴുതിയിട്ടുള്ളത്. എന്റെ ജീവിതാന്തരീക്ഷമാണ് എന്റെ മഷിപ്പാത്രം. അതില് നിന്നുള്ള എഴുത്തുകളാണ് ഇന്നത്തെ ദീപാനിശാന്തിനെ നിര്‍മ്മിച്ചതും വളര്‍ത്തിയതും.\nഅവ മറ്റാരുടേയും പകര്‍പ്പല്ല. അവയുടെ കനം പോരെന്നോ കാര്യമായൊന്നുമില്ലെന്നോ ആര്‍ക്കു വേണമെങ്കിലും പറയാം. പക്ഷേ അവയോരോന്നും `പറഞ്ഞുപോകരുതിത്/ മറ്റൊന്നിന്റെ പകര്‍പ്പെന്നു മാത്രം'' എന്ന ഇടശ്ശേരിയുടെ പ്രഖ്യാപനത്തെ മുറുകെപ്പിടിക്കുന്നതാണ് എന്ന ആത്മാഭിമാനം എനിക്കുണ്ട്.\nപെട്ടെന്നൊരു നാള് വന്ന ഈ വിവാദത്തില് താണുപോകുന്നതാണ് ഞാനിന്നലെ വരെ എഴുതിയതെല്ലാം എന്നു ഞാന് കരുതുന്നില്ല. അഥവാ അങ്ങനെ തകരുന്നു എങ്കില് അതിനുള്ള ബലമേ അവയ്‌ക്കുണ്ടായിരുന്നുള്ളൂ എന്നു ഞാന് കരുതും. വിവാദങ്ങളാല് നിര്‍മ്മിക്കപ്പെട്ട വ്യക്തിയാണ് ഞാനെന്നും വിമര്‍ശനം കേട്ടിട്ടുണ്ട്. അവ എന്റെ സ്വകാര്യതകളാണ്, പങ്കുവെക്കേണ്ടതല്ലാത്തതും പങ്കുവെക്കാനാവാത്തതുമായ സ്വകാര്യതകള്.\nഞാനെഴുതിത്തുടങ്ങിയതു മുതല് ഇന്നു വരെയും എന്നെ പ്രോല്‍സാഹിപ്പിച്ച അനേകം പേരുണ്ട്. അദ്ധ്യാപകര് മുതല് എന്നെത്തന്നെ അത്ഭുതപ്പെടുത്തിയ ഫോളോവേഴ്‌സ് അടക്കം അനേകം മനുഷ്യര്. അവരുടെ ഊര്‍ജ്ജമാണ് എന്റെ ബലം. കിട്ടിയ അവസരം മുതലാക്കി ഇന്നുവരെയുള്ള എന്റെ രാഷ്ടീയനിലപാടുകളോടും ഞാനുയര്‍ത്തിയ ശബ്ദങ്ങളോടും അസഹിഷ്‌ണുത പ്രകടിപ്പിച്ചവര് നടത്തുന്ന ആര്‍പ്പുവിളികള് കൊണ്ട് ഞാന് തകരില്ല എന്ന ആത്മബോധ്യമുണ്ട്.അങ്ങനെയെങ്കില് എന്നോ അതു സംഭവിക്കുമായിരുന്നു.\nകലേഷ് നല്ല കവിയാണ്. കലേഷിന് മറ്റാരുടെയെങ്കിലും വരികള് മോഷ്ടിക്കേണ്ട ആവശ്യമില്ലെന്ന ബോധ്യം ഇപ്പോള് എനിക്കുണ്ട്.' ഇപ്പോള് `എന്നെടുത്തു പറഞ്ഞത് ഇന്നലെ വരെ ഉണ്ടായിരുന്നില്ല എന്ന കുറ്റബോധത്തിന്റെ കൂടി നിഴലില് നിന്നു കൊണ്ടു തന്നെയാണ്. ആ കവിത കലേഷിന്റേതല്ല എന്ന്‌ശക്തമായി തെറ്റിദ്ധരിപ്പിക്കപ്പെട്ടതിന്റെ അടിസ്ഥാനത്തില്‍ത്തന്നെയാണ് ആ ബോധ്യം.\nമലയാളം അദ്ധ്യാപികയായ ഞാനങ്ങനെ തെറ്റിദ്ധരിപ്പിക്കപ്പെടാമോ എന്ന കേവലയുക്തിക്കൊന്നും അവിടെ പ്രസക്തിയില്ല. . ഞാന് കവിത അപൂര്‍വ്വമായി എഴുതാറുണ്ടെങ്കില് പോലും കവിതയില് ജീവിക്കുന്ന ഒരാളല്ല. സര്‍വവിജ്ഞാനഭണ്ഡാകാരവുമല്ല.\nഇപ്പോള് നടന്നത് ഏറെ ദു:ഖകരമായ കാര്യമാണ്. ഒരു സര്‍വ്വീസ് സംഘടനയുടെ മാഗസിനില് മറ്റൊരാളുടെ വരികള് എന്റെ പേരില് പ്രസിദ്ധീകരിക്കപ്പെട്ടതു കൊണ്ട് എനിക്ക് ഒരു ലാഭവുമില്ല എന്നും കാര്യമായ നഷ്ടമേ സാദ്ധ്യതയുള്ളൂ എന്നും തിരിച്ചറിയാനുള്ള സാമാന്യബുദ്ധി എനിക്കുണ്ട്. നിങ്ങളോരോരുത്തര്‍ക്കുമുണ്ട്. അത്രമാത്രം സോഷ്യല് ഓഡിറ്റിംഗ് നേരിടുന്ന വ്യക്തിയാണ് ഞാന്. ഞാന് പറയുന്ന ഓരോ വാക്കിലും എഴുതുന്ന ഓരോ വരിയിലും ജാഗ്രതക്കണ്ണുകള് ചുറ്റുമുണ്ടെന്ന മിനിമം ബുദ്ധിയെങ്കിലും എന്നില് നിന്നും നിങ്ങള് പ്രതീക്ഷിക്കണം.\nപിന്നെയെങ്ങനെ ഇതു സംഭവിച്ചു എന്നു ചോദിച്ചാല് മുഴുവന് കാര്യങ്ങളും പറയാനാവാകാത്ത ചില പ്രതിസന്ധികള് അതിലുണ്ട് എന്നുമാത്രമേ എനിക്കു പറയാനാവൂ. ആ പ്രതിസന്ധികള് കാലം തെളിയിക്കും. ഞാനായി ഒരാളെയും തകര്‍ക്കാന് ഉദ്ദേശിക്കുന്നില്ല. അങ്ങനെ നേടുന്ന ഒന്നിലും എനിക്ക് വിശ്വാസവുമില്ല. കലേഷിന്റെ സങ്കടവും രോഷവും ഒരു എഴുത്തുകാരി എന്ന നിലക്കും അദ്ധ്യാപിക എന്ന നിലക്കും മറ്റാരേക്കാളും കുറയാത്ത നിലയില് എനിക്കു മനസ്സിലാവും. അക്കാര്യത്തില് ഞാനും പ്രകടിപ്പിക്കാനാവാത്ത വിധം ദുഃഖിതയാണ്. എന്റെ പേരില് വരുന്ന ഓരോ വാക്കിനും ഞാന് ഉത്തരവാദിയായതു കൊണ്ടുതന്നെ ഇക്കാര്യത്തില് ഞാന് ക്ഷമചോദിക്കുന്നു. ഇവിടെ ഇതവസാനിക്കും എന്നു പ്രതീക്ഷിക്കുന്നു.\nപ്ലേജറിസം സാമൂഹികമാദ്ധ്യമങ്ങളിലെ തുടര്‍ക്കഥയാണ്. ഒരാളുടെ ആശയം, വരികള് തുടങ്ങി എന്തും എപ്പോഴും മോഷ്ടിക്കപ്പെടാവുന്ന അവസ്ഥയുമുണ്ട്. അതിനെതിരെ എന്നും സംസാരിച്ചിട്ടും എനിക്കു നേരെ തന്നെ ഇത്തരമൊന്ന് സംഭവിച്ചതിലാണ് എറ്റവും വിഷമം. പ്രതിയോഗികള്‍ക്ക് കിട്ടിയൊരു സുവര്‍ണ്ണാവസരമായി ഇക്കാര്യം ഉപയോഗപ്പെടുന്നതിലും വിഷമമുണ്ട്.\nഇനിയും കലേഷിനും എനിക്കും എഴുതാനാവും. താല്‍പര്യമുള്ളവര് അതു വായിക്കുകയും ചെയ്യും. വേണ്ടത് എടുക്കാനും തള്ളേണ്ടത് തള്ളാനുമുള്ള ശേഷി വായനക്കാര്‍ക്കുണ്ടെന്നുംഅവര് അതു നിര്‍വ്വഹിക്കുമെന്നും ഞാന് വിശ്വസിക്കുന്നു.


പ്രൊമീത്ത്യൂസും, മര്‍ത്ത്യനും ഗ്രീസിലെ പ്രശ്നങ്ങളും – പഹയന്റെ മര്‍ത്ത്യലോകം\nHome › കഥ › പ്രൊമീത്ത്യൂസും, മര്‍ത്ത്യനും ഗ്രീസിലെ പ്രശ്നങ്ങളും\nBy മര്‍ത്ത്യന് on May 17, 2012 • (0)\nപ്രൊമീത്ത്യൂസ് മര്‍ത്ത്യന് അഗ്നി കട്ട് കൊടുത്തത് വേറൊന്നും കൊണ്ടല്ല അവന് ഒരു മുറി ബീഡിയും ചുണ്ടില് വച്ച് തീപ്പെട്ടി അന്വേഷിച്ചു ലോകം മുഴുവന് ചുറ്റി കറങ്ങി വിഷമിക്കുന്നത് കണ്ടിട്ടാണത്രേ. താന് അഗ്നി മര്‍ത്ത്യനില് നിന്നും ഒളിപ്പിച്ചു വച്ചത് ബീഡി വലിച്ച് ആരോഗ്യം നശിപ്പിക്കരുത് എന്ന് കരുതിയിട്ടാണെന്ന് സ്യൂയെസ് തിരുമനസ്സിന്റെ പക്ഷം.\nപിന്നെ പ്രൊമീത്ത്യൂസിനെ കെട്ടിയിട്ട് കഴുകനെ വിട്ട് ദിവസവും അവന്റെ കരള് അല്പം തീറ്റിച്ചതിനും ഒരു കാരണമുണ്ടത്രെ. ബിവറേജസിന്റെ മുന്‍പില് കാത്തു കെട്ടിക്കിടന്ന് ജീവിതം തള്ളി നീക്കുന്ന മര്‍ത്ത്യന് താക്കീത് നല്‍കാന് എന്ന് തിരുമനസ്സ്. ഏതായാലും മദ്യം മയോപ്പിക്കാക്കിയ മര്‍ത്ത്യന്റെ കണ്ണുകള് കണ്ടത് ദിവസവും പൂര്‍ണ്ണതയില് തിരിച്ചെത്തുന്ന പ്രൊമീത്ത്യൂസിന്റെ കരളും. അങ്ങിനെ ബിവറേജസിന്റെ മുന്‍പില് ഇപ്പോഴും നല്ല ക്യൂ.\nപിന്നെ മര്‍ത്ത്യന്റെ പൂവാലത്തരം മാറ്റാനായി ഒരു പെട്ടി നിറയെ സൂക്കേടുകളും, അശാന്തിയും നിറച്ച് സുന്ദരിയായ പാണ്ടോരയെ പറഞ്ഞയച്ചു. മര്‍ത്ത്യനോ, അതിന്റെ പിന്നാലെ നടന്നും വിസിലടിച്ചും ലൈനടിച്ചും പല സൂക്കേടും വാങ്ങി വച്ചു എന്നല്ലാതെ പൂവാലത്തരത്തിന് ഒരു കുറവും വന്നില്ല. അവസാനം തോറ്റത് സിയൂസ് തിരുമനസ്സ് തന്നെ. പ്രൊമീത്ത്യൂസിന്റെ ഒരിക്കലും തീരാത്ത കരള് കരണ്ട് തിന്ന് തടിച്ച് കൊഴുത്ത് കഴുകന് ചത്തു. പാണ്ടോര പെട്ടിയും നിലത്തിട്ട് ബാക്കിയുള്ള മാനം സംരക്ഷിക്കാന് അവിടെ നിന്നും ഓടി രക്ഷപ്പെട്ടു.\nപക്ഷെ പാണ്ടോര ഓടി രക്ഷപ്പെട്ടത് സിയൂസിന്റെ അടുത്തേക്കല്ലത്രെ, അവള് നേരെ പ്രൊമീത്ത്യൂസിന്റെ അടുത്ത് ചെന്ന് അയാള് രക്ഷിക്കാന് ശ്രമിച്ച മര്‍ത്ത്യന്റെ പരാതി പറഞ്ഞ് കരഞ്ഞു. കഥ കേട്ട് പ്രൊമീത്ത്യൂസിന്റെ കരളലിഞ്ഞു. അവന് അവളെ കെട്ടി. എന്നിട്ട് അവര് പേര് മാറ്റി പ്രേമനും പങ്കജവുമായി കല്ലായില് താമസമാക്കി.\nഅവരുടെ മകന് ഫല്‍ഗുണന് ഇപ്പോള് അമേരിക്കയിലെ ഒരു ഐട്ടി കമ്പനിയില് പണിയെടുക്കുന്നു. അവന് ഫേസ്ബുക്കില് ഗ്രീസില് സാമ്പത്തികവും രാഷ്ട്രീയവുമായി പ്രശ്നങ്ങളുണ്ടെന്ന് അറിയിച്ചതിനു ശേഷം പങ്കജം, അല്ല പാണ്ടോര പേടിച്ചിരിക്കയാണ്. അവള് ആരുമറിയാതെ താന് ചെയ്ത തെറ്റുകള്‍ക്ക് പ്രായശ്ചിത്തം എന്ന വകക്ക് മോഫ്യൂസില് ബസ് സ്റ്റാറ്റ് സമീപം ഒരു മെഡിക്കല് ഷോപ്പില് മരുന്നെടുത്ത് കൊടുക്കാന് നില്‍ക്കുന്നു.\nഅവളെ നിത്യവും ഇന്നും കൊയിലാണ്ടിക്ക് ബസ്സ് കയറാന് വരുന്ന മര്‍ത്ത്യന് കമന്റടിക്കാറുണ്ട്. പണ്ട് കാലത്തെ ഓര്‍മ്മക്കായി പ്രേമന്, അല്ല പ്രൊമീത്ത്യൂസ് പാളയത്തുള്ള ഭാരത് ഗ്യാസിന്റെ ടെലിവെറി ജോലി നോക്കുന്നു. ഇവിടെയും പരസഹായിയായ അയാള് പലര്‍ക്കും പാത്തും പതുങ്ങിയും കണക്ക്ഷന് കൊടുക്കുന്നു.\nപാണ്ടോരയുടെ പേടി ഗ്രീസിലെ പ്രശ്നങ്ങള് തീര്‍ക്കാന് സിയൂസ് പഴയ വൈരാഗ്യം മറന്ന് അവരെ രണ്ടു പേരെയും തിരിച്ചു കൊണ്ട് പോകാന് ഈ കൊച്ചു കേരളത്തില് വരുമോ എന്നാണ്. ഏതായാലും ഞാനായിട്ട് ആരോടും പറയുന്നില്ല, നിങ്ങളും പറയരുത്…\n-എന്ന് മര്‍ത്ത്യന് (കഥയില് പറഞ്ഞ മര്‍ത്ത്യനല്ല)\nTags: കഥ, നര്‍മ്മം


ലോകത്തിലെ ഏറ്റവും സമ്പന്നരായ 400 പേരിൽ 56 സ്ത്രീകൾ; പട്ടികയിൽ മുൻപിൽ ഡെയ്ൻ ഹെൻഡ്രിക്‌സ് - Live Newage\nലോകത്തിലെ ഏറ്റവും സമ്പന്നരായ 400 പേരിൽ 56 സ്ത്രീകൾ; പട്ടികയിൽ മുൻപിൽ ഡെയ്ൻ ഹെൻഡ്രിക്‌സ്\nന്യൂഏജ് ന്യൂസ്, ലോകത്തിലെ ഏറ്റവും സമ്പന്നരായ 400 പേരിൽ 56 സ്ത്രീകൾ. ഇത് ഫോബ്‌സ് മാസികയുടെ പുതിയ കണക്കുകൾ പ്രകാരമാണ്. ഇവരിൽ ചിലർ പങ്കാളികൾക്കൊപ്പം ബിസിനസ് ആരംഭിച്ചവരാണെങ്കിൽ ചിലർ ഒറ്റക്ക് തന്നെ സാമ്രാജ്യം പടുത്തുയർത്തിയവരാണ്.\nസമ്പന്നരുടെ പട്ടികയിൽ മുൻപിൽ ഉള്ളത് ഡെയ്ൻ ഹെൻഡ്രിക്‌സാണ്. സ്വന്തമായി കരിയർ പടുത്തുയർത്തിയവരിൽ പ്രമുഖ ഓപ്ര വിൻഫ്രേയാണ്. ജൂഡി ഫോക്‌നർ, മിഗ് വിറ്റ്മാൻ എന്നിവരും തൊട്ട് പിന്നാലെയാണ്.\nനാല് പേർ ആദ്യമായാണ് 400 പേരുടെ പട്ടികയിൽ ഇടം പിടിക്കുന്നത്. ഇവരിൽ ഏറ്റവും പ്രമുഖ മക്കെൻസി ബിസോസ് ആണ്. ആമസോൺ സ്ഥാപകൻ ജെഫ് ബിസോസിന്റെ മുൻ ഭാര്യയാണ് മക്കെൻസി.\nഅമേരിക്കയിലെ ഏറ്റവും സമ്പന്നരായ വനിതകളുടെ പട്ടികയിൽ മൂന്നാം സ്ഥാനത്താണ് ഇവർ ഫോബ്‌സിന്റെ പട്ടികയിൽ 15ാം സ്ഥാനത്തുണ്ട്. 25 വർഷം നീണ്ടുനിന്ന ദാമ്പത്യം അവസാനിച്ചതോടെയാണ് മക്കെൻസി പട്ടികയിലെത്തുന്നത് തന്നെ.ചരിത്രത്തിലെ തന്നെ എറ്റവും വലിയ വിവാഹ മോചന ഉടമ്പടിയാണിത്.\nഡേവിഡ് കോച്ചിന്റെ വിധവ ജൂലിയ കോച്ചാണ് പട്ടികയിലെ മറ്റൊരു പുതുമുഖം. വാൾമാർട്ട് സ്ഥാപകൻ സാം വാൾട്ടറുടെ മകൾ ആലിസ് വാൾട്ടറാണ് 11ാം സ്ഥാനത്തുള്ളത്.\nലോറസ് പവൽ, ഡെയ്ൻ ഹെൻഡ്രിക്‌സ്, ജോഡി ഫോൾക്‌നർ, മെഗ് വിറ്റ്മാൻ, ലെൻസി സിൻഡർ, തായ് ലീ എന്നിവരാണ് പട്ടികയിൽ ഉള്ള മറ്റ് പ്രമുഖർ.


09.04.2021 Morning Malayalam Murli Om Shanti BapDada Madhuban\nമധുരമായ കുട്ടികളെ-ബാബക്ക് സമാനം സ്നേഹിയായി മാറുന്നതിനു വേണ്ടി സ്വയത്തെ ആത്മാവ് ബിന്ദു എന്ന് മനസ്സിലാക്കി ബിന്ദുവാകുന്ന ബാബയെ ഓര്മ്മിക്കൂ.\nഓര്മ്മയിലിരിക്കാനുള്ള ഗുപ്തവും കഠിനവുമായ പ്രയത്നം ഓരോ കുട്ടികള്ക്കും ചെയ്യണം എന്തുകൊണ്ട്?\nഎന്തുകൊണ്ടെന്നാല് ഓര്മ്മിക്കാതെ ആത്മാവ് പാപാത്മാവില് നിന്ന് പുണ്യാത്മാവായി മാറുകയില്ല. ഗുപ്തമായ ഓര്മ്മയിലിരുന്ന് ദേഹീ-അഭിമാനിയായി മാറിയാലേ വികര്മ്മം വിനാശമാകുകയുള്ളൂ. ധര്മ്മരാജന്റെ ശിക്ഷകളില് നിന്ന് രക്ഷപ്പെടാനുള്ള വഴി ഓര്മ്മ തന്നെയാണ്. മായയുടെ കൊടുങ്കാറ്റ് ഓര്മ്മയില് തന്നെയാണ് വിഘ്നമുണ്ടാക്കുന്നത്. അതിനാല് ഓര്മ്മയുടെ ഗുപ്തമായ പരിശ്രമം ചെയ്യൂ. അപ്പോള് മാത്രമെ ലക്ഷ്മീ-നാരായണനെപ്പോലെ സ്നേഹിയായി മാറാന് സാധിക്കുകയുള്ളൂ.\nഓം നമോ ശിവായ.....\nഇത് സര്വ്വാത്മാക്കളുടെയും അച്ഛന്റെ മഹിമയാണ്. ഓര്മ്മിക്കുന്നത് ഭഗവാനെയാണ് അര്ത്ഥം അച്ഛനെയാണ്. ഭഗവാനെ തന്നെയാണ് മാതാവെന്നും പിതാവെന്നും പറയുന്നത്. ഈശ്വരന് പിതാവാണെന്നും (ഗോഡ്ഫാദര്)പറയാറുണ്ട്. എല്ലാ മനുഷ്യരേയും ഗോഡ്ഫാദര് എന്ന് പറയാന് സാധിക്കില്ല. ബാബ എന്ന് ലൗകീക അച്ഛനേയും പറയാറുണ്ട്. എന്നാല് ലൗകീക അച്ഛന് പോലും പാരലൗകീക അച്ഛനെയാണ് ഓര്മ്മിക്കുന്നത്. വാസ്തവത്തില് ആത്മാവാണ് ഓര്മ്മിക്കുന്നത്. ആത്മാവ് തന്നെയാണ് ലൗകീക അച്ഛനേയും ഓര്മ്മിക്കുന്നത്. ആത്മാവിന് തന്റെ രൂപത്തേയും കര്ത്തവ്യത്തേയും അറിയില്ല. ആത്മാവിന് അവനവനെക്കുറിച്ച് തന്നെ അറിയില്ല എങ്കില് പിന്നെ എങ്ങനെയാണ് ഈശ്വരനാകുന്ന പിതാവിനെ അറിയുന്നത്. തന്റെ ലൗകീക അച്ഛനെ എല്ലാവര്ക്കും അറിയാം, അച്ഛനില് നിന്നാണ് സമ്പത്ത് ലഭിക്കുന്നത്. ഇല്ലായെന്നുണ്ടെങ്കില് എന്തിനാണ് ഓര്മ്മിക്കുന്നത്! പാരലൗകീക അച്ഛനില് നിന്ന് തീര്ച്ചയായും സമ്പത്ത് ലഭിക്കുന്നു. പറയുന്നു- അല്ലയോ ഈശ്വരനാകുന്ന പിതാവേ. ഈശ്വരനാകുന്ന പിതാവില് നിന്ന് ദയ, ക്ഷമയെല്ലാം യാചിക്കുന്നു കാരണം പാപങ്ങള് ചെയ്തു കൊണ്ടിരിക്കുന്നു. ഇതും ഡ്രാമയില് അടങ്ങിയിട്ടുണ്ട്. എന്നാല് ആത്മാവിനെ അറിയുക പിന്നെ പരമാത്മാവിനെ അറിയുക എന്നത് ബുദ്ധിമുട്ടുള്ള വിഷയമാണ്. ഏറ്റവും എളുപ്പവും ഏറ്റവും ബുദ്ധിമുട്ടുളളതും. എത്ര തന്നെ സയന്സെല്ലാം പഠിച്ച് ചന്ദ്രനിലേക്ക് പോകുന്നുണ്ടെങ്കിലും ഈ ജ്ഞാനത്തിന്റെ മുന്നില് അതെല്ലാം തുച്ഛമാണ്. സ്വയത്തേയും ബാബയേയും അറിയുക എന്നത് വളരെ ബുദ്ധിമുട്ടാണ്. ബ്രഹ്മാകുമാരനും-കുമാരിയെന്നും അറിയപ്പെടുന്ന കുട്ടികളും സ്വയത്തെ ആത്മാവാണെന്ന് നിശ്ചയിക്കണം. ആത്മാവാകുന്ന ഞാന് ബിന്ദുവാണ്. നമ്മുടെ അച്ഛനും ബിന്ദുവാണ്-ഇതാണ് മറക്കുന്നത്. ഇതാണ് ബുദ്ധിമുട്ടുള്ള വിഷയം. സ്വയത്തെ ആത്മാവാണെന്നതു മറക്കുകയാണെങ്കില് അച്ഛനെ ഓര്മ്മിക്കുന്നതും മറക്കുന്നു. ദേഹീഅഭിമാനിയായി മാറാനുള്ള അഭ്യാസമില്ല. ബിന്ദുവാകുന്ന ആത്മാവില് തന്നെയാണ് 84 ജന്മങ്ങളുടെ പാര്ട്ടടങ്ങിയിട്ടുളളത്. ആത്മാവാകുന്ന ഞാന് വ്യത്യസ്ഥ ശരീരമെടുത്താണ് പാര്ട്ടഭിനയിക്കുന്നത്. ഇതാണ് ഇടക്കിടക്ക് മറന്നു പോകുന്നത്. ഇതു തന്നെയാണ് മുഖ്യമായി മനസ്സിലാക്കാനുള്ളത്. ആത്മാ- പരമാത്മാവിന്റെ ജ്ഞാനത്തെക്കുറിച്ച് മനസ്സിലാക്കി കഴിഞ്ഞാല് ബാക്കിയെല്ലാ ജ്ഞാനവും ബുദ്ധിയിലേക്ക് വരും. നമ്മള് 84 ജന്മങ്ങള് എടുക്കുന്നു. സൂര്യവംശി, ചന്ദ്രവംശി.....ആയി മാറുന്നു. ഈ ചക്രം വളരെ സഹജമാണ്. മനസ്സിലാക്കാന് സാധിക്കും. എന്നാല് ചക്രത്തെ മനസ്സിലാക്കുന്നതിനെക്കാളും ലാഭം, സ്വയത്തെ ആത്മാവാണെന്ന് നിശ്ചയിച്ച് അച്ഛനെ ഓര്മ്മിക്കുന്നതിലാണുള്ളത്. ആത്മാവാകുന്ന ഞാന് നക്ഷത്രമാണ്. പിന്നെ ബാബയും അതി സൂക്ഷമായ നക്ഷത്രമാണ്. ബാബ തന്നെയാണ് സദ്ഗതി ദാതാവ്. ബാബയെ ഓര്മ്മിക്കുന്നതിലൂടെ തന്നെയാണ് വികര്മ്മങ്ങള് വിനാശമാകുന്നത്. ഈ രീതിയില് ആരും നിരന്തരമായി ഓര്മ്മിക്കുന്നില്ല. ദേഹീഅഭിമാനിയായി മാറുന്നില്ല. ഇടക്കിടക്ക് ഞാന് ആത്മാവാണ് എന്ന് ഓര്മ്മയുണ്ടാകണം. ബാബയുടെ നിര്ദേശമാണ്-എന്നെ ഓര്മ്മിക്കൂ എന്നാല് വികര്മ്മങ്ങള് വിനാശമാകും. ബിന്ദുവാകുന്ന ഞാന് ഈ സാകാര ലോകത്തില് പാര്ട്ട്ധാരിയായി മാറിയിരിക്കുകയാണ്. എന്നില് അഞ്ച് വികാരങ്ങളുടെ കറയുണ്ട്. ഇരുമ്പ് യുഗത്തിലാണ്. ഇപ്പോള് സ്വര്ണ്ണിമ ലോകത്തിലേക്ക് പോകണം. അതിനാല് ബാബയെ വളരെ സ്നേഹത്തോടു കൂടി ഓര്മ്മിക്കണം. ഈ രീതിയില് ബാബയെ ഓര്മ്മിക്കുകയാണെങ്കില് കറ ഇല്ലാതാകും. ഇതാണ് പരിശ്രമം. സേവനത്തിന്റെ വാര്ത്തകള് ഒരുപാട് കേള്പ്പിക്കുന്നുണ്ട്. ഇന്ന് ഈ സേവനം ചെയ്തു, ഒരുപാട് പ്രഭാവിതരായി എന്നാല് ശിവബാബ മനസ്സിലാക്കുന്നു, ആത്മാ-പരമാത്മാവിന്റെ ജ്ഞാനത്തില് ആരും പ്രഭാവിതരായിട്ടില്ല. ഭാരതം എങ്ങനെയാണ് നരകവും സ്വര്ഗ്ഗമായി മാറുന്നത്. എങ്ങനെയാണ് 84 ജന്മങ്ങള് എടുക്കുന്നത്. എങ്ങനെയാണ് സതോ,രജോ, തമോയിലേക്ക് വരുന്നത്. ഇത് മാത്രം കേട്ട് പ്രഭാവിതരാകുന്നു. പരമാത്മാവ് നിരാകാരനാണെന്നും മനസ്സിലാക്കുന്നു. പിന്നെ ഞാന് ആത്മാവാണ്, എന്നില് 84 ജന്മങ്ങളുടെ പാര്ട്ട് അടങ്ങിയിട്ടുണ്ട്, ബാബയും ബിന്ദുവാണ്. ബാബയില് മുഴുവന് ജ്ഞാനവുമുണ്ട്. ബാബയെ ഓര്മ്മിക്കണം. എന്നീ കാര്യങ്ങളെക്കുറിച്ച് ആരും തന്നെ മനസ്സിലാക്കുന്നില്ല. മുഖ്യമായ കാര്യം മനസ്സിലാക്കുന്നില്ല. ലോകത്തിന്റെ ചരിത്രം ഭൂമിശാസ്ത്രത്തിന്റെയും ജ്ഞാനം ബാബ തന്നെയാണ് നല്കുന്നത്. ലോകത്തിന്റെ ചരിത്രവും ഭൂമിശാസ്ത്രവുമുണ്ടാകണമെന്ന് ഗവര്ണ്മെന്റും ആഗ്രഹിക്കുന്നു. ഇത് അതിനെക്കാളും സൂക്ഷ്മമായ കാര്യമാണ്. ആത്മാവ് എന്താണ്. ആത്മാവില് എങ്ങനെയാണ് 84 ജന്മങ്ങളുടെ പാര്ട്ടുള്ളത്. പാര്ട്ടും അവിനാശിയാണ്. വികര്മ്മങ്ങളെ നശിപ്പിക്കുന്നതിനായി സ്വയത്തെ ആത്മാവാണെന്ന് മനസ്സിലാക്കി ബാബയെ ഓര്മ്മിക്കുക, ഈ യോഗാഗ്നിയില് ആരും മുഴുകാറില്ല. ഈ ഓര്മ്മയില് ഇരിക്കുകയാണെങ്കില് വളരെ സ്നേഹിയായി മാറും. ഈ ലക്ഷ്മീ-നാരായണനെ നോക്കൂ എത്ര സ്നേഹിയാണെന്ന്! ഇവിടുത്തെ മനുഷ്യര് എങ്ങനെയാണെന്ന് നോക്കൂ ! മനുഷ്യര് സ്വയം പറയുന്നു ഞങ്ങളില് ഒരു ഗുണവുമില്ലെന്ന്. ഞങ്ങള് മോശമാണ്, താങ്കള് ശുദ്ധമാണ്. സ്വയം ആത്മാവണെന്ന് നിശ്ചയിച്ച് ബാബയെ ഓര്മ്മിക്കുമ്പോള് മാത്രമെ സഫലത ലഭിക്കുകയുള്ളൂ. ഇല്ലായെന്നുണ്ടെങ്കില് വളരെ കുറച്ചു സഫലത മാത്രമെ ലഭിക്കുകയുള്ളൂ. ചിലര് സ്വയം തന്നില് ഒരുപാട് ജ്ഞാനമുണ്ടെന്ന് മനസ്സിലാക്കുന്നു. ഞങ്ങള്ക്ക് ലോകത്തിന്റെ ചരിത്രവും ഭൂമിശാസ്ത്രവുമറിയാം എന്ന് പറയുന്നു. എന്നാല് യോഗത്തിന്റെ ചാര്ട്ടിനെക്കുറിച്ച് പറയുന്നില്ല. ഈ അവസ്ഥയില് ഇരിക്കുന്നവര് വളരെ കുറവാണ്. അര്ത്ഥം സ്വയം ആത്മാവാണെന്ന് മനസ്സിലാക്കി ബാബയെ ഓര്മ്മിക്കുവാനുളള അഭ്യാസം ഒരുപാട് പേര്ക്ക് ഇല്ല. ബാബ മനസ്സിലാക്കുന്നു-കുട്ടികള് വെറും ജ്ഞാനത്തിന്റെ ചക്രം മാത്രമാണ് ബുദ്ധിയില് കറക്കുന്നത്. ബാക്കി, ഞാന് ആത്മാവാണ്, ബാബയുമായി യോഗം വെക്കണം അതിലൂടെ ഇരുമ്പ് യുഗത്തില് നിന്നും സ്വര്ണ്ണിമയുഗത്തിലേക്ക് പോകും, ആത്മാവാകുന്ന എനിക്ക് ബാബയെ അറിയണം. ബാബയുടെ ഓര്മ്മയില് തന്നെ കഴിയണം. ഈ അഭ്യാസം ഒരുപാട് പേര്ക്ക് കുറവാണ്. ഒരുപാട് പേര് വരുന്നുമുണ്ട്. നല്ലത്-നല്ലത് എന്ന് പറയുന്നുണ്ട്. എന്നാല് അവര്ക്ക് ഉള്ളില് എത്ര കറയുണ്ടെന്ന് അറിയാന് സാധിക്കില്ല. സുന്ദരനില് നിന്ന് ശ്യാമായി മാറി. ഇനി എങ്ങനെ സുന്ദരനായി മാറും? ഇതാര്ക്കും അറിയില്ല. കേവലം ചരിത്രവും ഭൂമിശാസ്ത്രവും അറിയുക എന്നതല്ല. എങ്ങനെ പാവനമായി മാറും? ശിക്ഷയനുഭവിക്കാതിരിക്കാനുള്ള വഴിയാണ്- ഓര്മ്മയിലിരിക്കുക. യോഗം ശരിയല്ല എന്നുണ്ടെങ്കില്പിന്നെ ധര്മ്മരാജന്റെ ശിക്ഷകള് അനുഭവിക്കേണ്ടതായി വരും. ഓര്മ്മയുടെ വിഷയം വളരെ വലുതാണ്. ഈ വിഷയത്തെ ആര്ക്കും പഠിക്കാന് സാധിക്കില്ല. ജ്ഞാനത്തില് സ്വയത്തെ മിഥ്യാജ്ഞാനിയെന്ന് മനസ്സിലാക്കിയിരിക്കുന്നു. ഇതില് ഒരു സംശയവുമില്ല. മുഖ്യമായ കാര്യം യോഗത്തിന്റേയാണ്. യോഗത്തില് ഒരുപാട് പേര് പാകപ്പെടാത്തവരുണ്ട്. അതിനാല് ബാബ പറയുന്നു- ശ്രദ്ധയോടെ ഇരിക്കൂ. വെറും പണ്ഡിതരാകരുത്. ആത്മാവാകുന്ന എനിക്ക് ബാബയെ ഓര്മ്മിക്കണം. ബാബ നിര്ദേശം നല്കിയിട്ടുണ്ട്-മന്മനാഭവ. ഇതാണ് മഹാമന്ത്രം. സ്വയത്തെ നക്ഷത്രമാണെന്ന് മനസ്സിലാക്കൂ, ബാബയേയും നക്ഷത്രമാണെന്ന് മനസ്സിലാക്കൂ, പിന്നീട് ബാബയെ ഓര്മ്മിക്കൂ. അച്ഛന്റെ വലിയ രൂപമല്ല മുന്നില് വരുന്നത്. അതിനാല് ദേഹീഅഭിമാനിയായി മാറുന്നതില് തന്നെയാണ് പരിശ്രമമുള്ളത്. ഒരാളാണ് വിശ്വത്തിലെ മഹാരാജാവും മഹാറാണിയുമായി മാറുന്നത് പിന്നീട് അവരുടെയാണ് ലക്ഷക്കണക്കിന് പ്രജകളുണ്ടാകുന്നത്. ഒരുപാട് പ്രജകളുണ്ടല്ലോ. ചരിത്രത്തേയും ഭൂമിശാസ്ത്രത്തേയും അറിയുക എന്നത് സഹജമാണ് എന്നാല് സ്വയത്തെ ആത്മാവാണണെന്ന് മനസ്സിലാക്കി ബാബയെ ഓര്മ്മിക്കുമ്പോള് മാത്രമെ പാവാനമായി മാറുയുള്ളൂ. ഈ അഭ്യാസം വളരെ ബുദ്ധിമുട്ടാണ്. ഓര്മ്മിക്കാന് ഇരിക്കുമ്പോള് ഒരുപാട് കൊടുങ്കാറ്റ് വന്ന് വിഘ്നമുണ്ടാക്കുന്നു. അര മണിക്കൂര് ഏകരസമായി ഇരിക്കുക എന്നതു പോലും വളരെ ബുദ്ധിമുട്ടാണ്. ഇടക്കിടക്ക് മറന്നു പോകുന്നു. ഇതില് സത്യം-സത്യമായ ഗുപ്തമായ പരിശ്രമമുണ്ട്. ചക്രത്തിന്റെ രഹസ്യമറിയാന് സഹജമാണ്. പക്ഷേ ദേഹീഅഭിമാനിയായി ബാബയെ ഓര്മ്മിച്ച് കര്മ്മത്തിലേക്ക് വരുന്നത് പലര്ക്കും ബുദ്ധിമുട്ടാണ്. ബാബയുടെ ഓര്മ്മയിലൂടെ മാത്രമെ നിങ്ങള് പാവനമായി മാറൂ. നിരോഗിയായ ശരീരവും ഉയര്ന്ന ആയുസ്സും ലഭിക്കും. ലോകത്തിന്റെ ചരിത്രത്തെയും ഭൂമിശാസ്ത്രത്തെക്കുറിച്ചും പറഞ്ഞു കൊടുക്കുന്നതിലൂടെ മാത്രം മാലയിലെ മുത്തായി മാറില്ല. ഓര്മ്മയിലൂടെ മാത്രമെ മാലയിലെ മുത്തായി മാറുകയുള്ളൂ. ഇത്രക്കും ആരും തന്നെ പരിശ്രമിക്കാറില്ല. നമ്മള് ഓര്മ്മയില് ഇരിക്കുന്നില്ല എന്ന് സ്വയവും മനസ്സിലാക്കുന്നില്ല. നല്ല-നല്ല മഹാരഥികള് ഈ കാര്യത്തില് അയവുള്ളവരാണ്. മുഖ്യമായ കാര്യം മനസ്സിലാക്കി കൊടുക്കാന് അറിയുന്നതേയില്ല. ഈ കാര്യം ബുദ്ധിമുട്ട് തന്നെയാണ്. കല്പത്തിന്റെ ആയുസ്സ് മനുഷ്യര് നീട്ടി എഴുതി. നിങ്ങള് അയ്യായിരം വര്ഷങ്ങളാണെന്ന് തെളിയിക്കുന്നു. എന്നാല് ആത്മാ- പരമാത്മാവിന്റെ രഹസ്യമൊന്നും അറിയുന്നില്ല, ഓര്മ്മിക്കുന്നില്ല, അതുകൊണ്ടാണ് അവസ്ഥ ചഞ്ചലപ്പെട്ടു കൊണ്ടിരിക്കുന്നത്. ഒരുപാട് ദേഹാഭിമാനമുണ്ട്. ദേഹീഅഭിമാനിയായാല് മാത്രമെ മാലയിലെ മുത്തായി മാറാന് സാധിക്കുകയുള്ളൂ. അല്ലാതെ ലോകത്തിന്റെ ചരിത്രവും ഭൂമിശാസ്ത്രവും മനസ്സിലാക്കി കൊടുക്കുന്നതിലൂടെയൊന്നും നമ്മള് മാലയിലെ മുത്തായി മാറുന്നില്ല. ചെറിയ ഒരു ആത്മാവില് 84 ജന്മങ്ങളുടെ പാര്ട്ട് അടങ്ങിയിട്ടുണ്ട്. ഈ കാര്യത്തെ ആദ്യമാദ്യം ബുദ്ധിയിലേക്ക് കൊണ്ടു വരണം പിന്നീട് ചക്രത്തെ ഓര്മ്മിക്കണം. മുഖ്യമായ കാര്യം യോഗത്തിന്റേയാണ്. യോഗി അവസ്ഥ വേണം. പാപാത്മാവില് നിന്ന് പുണ്യാത്മാവായി മാറണം. ആത്മാവ് യോഗത്തിലൂടെയാണ് പവിത്രമാകുന്നത്. യോഗബലമുള്ളവര്ക്ക് തന്നെയാണ് ധര്മ്മരാജന്റെ അടിയില് നിന്നും രക്ഷപ്പെടാന് സാധിക്കൂ. ഈ പരിശ്രമം വളരെ ബുദ്ധിമുട്ടിയാണ് ഉണ്ടാകുന്നത്. മായയുടെ കൊടുങ്കാറ്റും ഒരുപാട് വരും. ഇത് വളരെ ഗുപ്തമായ കഠിന പരിശ്രമാണ്. ലക്ഷ്മീ-നാരായണനായി മാറുക എന്നത് ചിറ്റമ്മയുടെ വീട്ടിലേക്കു പോകുന്ന പോലെ എളുപ്പമുളള കാര്യമല്ല. ഈ അഭ്യാസമുണ്ടായാല് പിന്നെ നടക്കുമ്പോഴും കറങ്ങുമ്പോഴും ബാബയുടെ ഓര്മ്മ വന്നുകൊണ്ടിരിക്കും. ഇതിനെ തന്നെയാണ് യോഗമെന്ന് പറയുന്നത്. പിന്നെ ഈ ജ്ഞാനത്തിന്റെ കാര്യങ്ങളെ ചെറിയ-ചെറിയ കുട്ടികള്ക്കു പോലും മനസ്സിലാക്കാന് സാധിക്കും. ചിത്രങ്ങളില് എല്ലാ യുഗങ്ങളുമുണ്ട്. ഇത് സാധാരണമാണ്. എന്തെങ്കിലും കാര്യം ആരംഭിക്കുന്നതിനു മുമ്പായി സ്വസ്തിക വരക്കുന്നു. ഇത് സത്യയുഗം,ത്രേതായുഗത്തിന്റെ....അടയാളമാണ്. പിന്നീട് മുകളില് ചെറിയ സംഗമയുഗം. അതിനാല് ആദ്യം സ്വയത്തെ ആത്മാവാണെന്ന് മനസ്സിലാക്കി അച്ഛനെ ഓര്മ്മിച്ചു കൊണ്ടിരിക്കുകയാണെങ്കില് മാത്രമെ ശാന്തി വ്യാപിക്കൂ. യോഗത്തിലൂടെ വികര്മ്മങ്ങള് വിനാശമാകും. മുഴുവന് ലോകവും ആത്മാ-പരമാത്മാവിനെക്കുറിച്ച് മറന്നു പോയിരിക്കുകയാണ്. ചിലര് പറയുന്നു-പരമാത്മാവ് ആയിരം സൂര്യനേക്കാള് തേജോമയമാണ്. എന്നാല് ഇതെങ്ങനെ സംഭവിക്കും. പറയുന്നുണ്ടല്ലോ-ആത്മാവ് തന്നെയാണ് പരമാത്മാവെങ്കില് രണ്ടും ഒന്നായില്ലേ. ചെറുതും വലുതും എന്ന വ്യത്യാസമുണ്ടാകില്ല. ഇതിലും മനസ്സിലാക്കി കൊടുക്കണം. ആത്മാവിന്റെ രൂപം ബിന്ദുവാണ്. ആത്മാവ് തന്നെയാണ് പരമാത്മാവെങ്കില് പരമാത്മാവും ബിന്ദുവല്ലേ. ഇതില് വ്യത്യാസമുണ്ടാകില്ല. എല്ലാവരും പരമാത്മാവായെങ്കില് എല്ലാവരും രചയിതാവായി മാറി. എല്ലാവരുടെയും സദ്ഗതി ചെയ്യുന്നത് ഒരു ബാബയാണല്ലോ. പിന്നെ എല്ലാവര്ക്കും അവനവന്റെ പാര്ട്ട് ലഭിച്ചിട്ടുണ്ട്. ഇത് ബുദ്ധിയില് ഇരുത്തണം. മനസ്സിലാക്കേണ്ട കാര്യമാണ്. ബാബ പറയുന്നു- എന്നെ ഓര്മ്മിക്കൂ എന്നാല് കറ ഇല്ലാതാകും. ഇത് പരിശ്രമമാണ്. ഒന്ന് പകുതി കല്പമായി ദേഹ-അഭിമാനിയായിരുന്നു. സത്യയുഗത്തില് ദേഹിഅഭിമാനിയായിട്ടും ബാബയെ അറിയില്ല. ജ്ഞാനത്തെ അറിയില്ല. ഈ സമയം നിങ്ങള്ക്ക് ലഭിക്കുന്ന ജ്ഞാനം പിന്നീട് അപ്രത്യക്ഷമാകുന്നു. നമ്മള് ആത്മാവ് ഒരു ശരീരം ഉപേക്ഷിച്ച് മറ്റൊന്നെടുക്കുന്നു എന്ന ജ്ഞാനം മാത്രമാണ് സത്യയുഗത്തില് ഉണ്ടായിരിക്കുക. പാര്ട്ടഭിനയിക്കുന്നു. ഇതില് ചിന്തയുടെ കാര്യമെന്താണ്? ഓരോരുത്തര്ക്കും അവനവന്റെ പാര്ട്ട് അഭിനയിക്കണം. കരയുന്നതിലൂടെ എന്താണ് ലാഭം? ഇങ്ങനെ എന്തെങ്കിലും മനസ്സിലാക്കുകയാണെങ്കില് അവര്ക്ക് ശാന്തിയുണ്ടാകും. സ്വയം മനസ്സിലാക്കിയാല് മറ്റുള്ളവര്ക്കും മനസ്സിലാക്കി കൊടുക്കും. മുതിര്ന്നവര് മനസ്സിലാക്കി കൊടുക്കാറുണ്ട്, കരയുന്നതിലൂടെ മരിച്ച് പോയവര് തിരികെ വരുമോ എന്ന്? ശരീരം വിട്ട് ആത്മാവ് പോയി എങ്കില് പിന്നെ കരയേണ്ട കാര്യമെന്താണ്? അജ്ഞാന കാലത്തിലും ഇങ്ങനെ മനസ്സിലാക്കുന്നു. ആത്മാവും പരമാത്മാവും എന്താണെന്ന് അവര്ക്കറിയില്ലല്ലോ. ആത്മാവിലാണ് കറ പറ്റുന്നത്. മനുഷ്യര് മനസ്സിലാക്കുന്നു ആത്മാവ് നിര്ലേപമാണെന്ന്. അതിനാല് ഇതെല്ലാം വളരെ സൂക്ഷ്മമായ കാര്യമാണ്. ബാബക്കറിയാം ഒരുപാട് കുട്ടികള് ഓര്മ്മയില് ഇരിക്കുന്നില്ല. എന്നാല് ഇതിലൂടെ മാത്രം എന്താണ് സംഭവിക്കുക! ഒരുപാട് പ്രഭാവിതരായി എങ്കില് ഇതിലൂടെ അവരുടെയൊന്നും മംഗളമുണ്ടായില്ലല്ലോ. ആത്മാവിന്റെയും പരമാത്മാവിന്റെയും പരിചയം ലഭിക്കുമ്പോള് മാത്രമെ നമ്മള് പരമാത്മവിന്റെ കുട്ടികളാണെന്ന് മനസ്സിലാക്കുകയുള്ളൂ. ബാബ തന്നെയാണ് പതിത-പാവനന്. നമ്മളെ വന്ന് ദുഃഖത്തില് നിന്ന് മോചിപ്പിക്കുന്നു. പരമാത്മാവും ബിന്ദുവാണ്. അതിനാല് ബാബയെ നിരന്തരം ഓര്മ്മിക്കണം. പിന്നെ ചരിത്രവും ഭൂമിശാസ്ത്രവുമറിയുക എന്നത് വലിയ കാര്യമല്ല. എല്ലാവരും മനസ്സിലാക്കാന് വരും എന്നാല് നമ്മള് ആത്മാവാണെന്ന അവസ്ഥയില് മുഴുകിയിരിക്കുന്നതില് പരിശ്രമമുണ്ട്. ആത്മാവിന്റെയും പരമാത്മാവിന്റെയും കാര്യം നിങ്ങള്ക്ക് ബാബ തന്നെയാണ് വന്ന് മനസ്സിലാക്കി തരുന്നത്. സൃഷ്ടിയുടെ ചക്രം സഹജമാണ്. എത്രത്തോളം സാധിക്കുന്നുവോ ഇരിക്കുമ്പോഴും എഴുന്നേല്ക്കുമ്പോഴും ദേഹീഅഭിമാനിയായിരിക്കാനുള്ള പരിശ്രമം ചെയ്യണം. ദേഹീഅഭിമാനികളായവര് വളരെ ശാന്തമായിരിക്കും. എനിക്ക് ശാന്തിയിലേക്ക് പോകണമെന്ന് മനസ്സിലാക്കുന്നുണ്ട്. നിരാകാരിയായ ലോകത്തില് ചെന്ന് വസിക്കണം. നമ്മുടെ പാര്ട്ട് ഇപ്പോള് പൂര്ത്തിയായി. അച്ഛന്റെ രൂപം ചെറിയ ഒരു ബിന്ദുവാണെന്ന് മനസ്സിലാക്കണം. വലിയ ലിംഗമൊന്നുമല്ല. ബാബ വളരെ ചെറുതാണ്. ബാബ തന്നെയാണ് നോളേജ്ഫുള്ളും സര്വ്വരുടെയും സദ്ഗതി ദാതാവും. ആത്മാവാകുന്ന ഞാനും നോളേജ്ഫുള്ളായി മാറുകയാണ്. ഇങ്ങനെയുള്ള ചിന്തകളുണ്ടാകുമ്പോള് മാത്രമെ ഉയര്ന്ന പദവി പ്രാപ്തമാക്കാന് സാധിക്കുകയുള്ളൂ. ലോകത്തിലാര്ക്കും ആത്മാവിനെയോ പരമാത്മാവിനെയോ അറിയുന്നില്ല.\nനിങ്ങള് ബ്രാഹ്മണര് ഇപ്പോള് മനസ്സിലാക്കി കഴിഞ്ഞു. സന്യാസിമാര്ക്കും അറിയില്ല. അവര് വന്ന് മനസ്സിലാക്കുകയുമില്ല. അവരെല്ലാം അവനവന്റെ ധര്മ്മങ്ങളിലേക്ക് തന്നെ വരുന്നവരാണ്. കണക്കുകളെല്ലാം ഇല്ലാതാക്കി പോകും. നിങ്ങള് ഈ പരിശ്രമം ചെയ്യുന്നതിലൂടെ നിങ്ങള്ക്ക് തന്നെ ബാബയില് നിന്നും സമ്പത്ത് ലഭിക്കും. ഇപ്പോള് വീണ്ടും ദേഹീഅഭിമാനിയായി മാറണം. ഹൃദയം ആത്മാവിലല്ലേ. ആത്മാവിന് തന്നെയാണ് ഹൃദയത്തിന്റെ പ്രീതി ബാബയോട് വെക്കേണ്ടത്. ഹൃദയം ശരീരത്തിലല്ല. ശരീരത്തിന്റെയെല്ലാം സ്ഫൂലമായ കര്മ്മേന്ദ്രിയങ്ങളാണ് ഹൃദയം ബാബയിലേക്ക് വെക്കുക എന്നത് ആത്മാവിന്റെ കടമയാണ്. സ്വയത്തെ ആത്മാവാണെന്ന് മനസ്സിലാക്കി പരമാത്മാവാകുന്ന അച്ഛനുമായി ഹൃദയത്തിന്റെ പ്രീതി വെക്കണം. ആത്മാവ് വളരെ സൂക്ഷ്മമാണ്.എത്ര ചെറിയ സൂക്ഷ്മമായ ആത്മാവ് എത്ര പാര്ട്ടാണ് അഭിനയിക്കുന്നത്. ഇതാണ് അത്ഭുതം. ഇത്രയും ചെറിയ ഒന്നില് എത്ര അവിനാശിയായ പാര്ട്ടാണ് അടങ്ങിയിട്ടുള്ളത്. അതൊരിക്കലും നശിക്കുന്നില്ല. വളരെ സൂക്ഷ്മമാണ്. നിങ്ങള് ശ്രമിച്ചു നോക്കിയാലും വലിയ വസ്തു തന്നെ ഓര്മ്മയില് വരും. ഞാനാകുന്ന ആത്മാവ് ചെറിയ നക്ഷത്രമാണെങ്കില് ബാബയും ചെറുതാണ്. നിങ്ങള് കുട്ടികള് ഈ പരിശ്രമമാണ് ആദ്യമാദ്യം ചെയ്യേണ്ടത്. ഇത്രയും ചെറിയ ഒരു ആത്മാവ് തന്നെയാണ് ഈ സമയം പതിതമായി മാറിയത്. ആദ്യമാദ്യം ആത്മാവിനെ പാവനമാക്കി മാറ്റാനുള്ള ഉപായമിതാണ്. പഠിപ്പ് പഠിക്കണം. ബാക്കി കളിക്കുക ചാടുക എന്നതെല്ലാം വേറെ കാര്യമാണ്. കളിക്കുന്നതും ഒരു കലയാണ്. പഠിപ്പിലൂടെ പദവി ലഭിക്കുന്നു. കളിക്കുന്നതിലൂടെയും ചാടുന്നതിലൂടെയും പദവി ലഭിക്കില്ല. കളിയുടെയെല്ലാം വിഭാഗങ്ങള് വേറെയായിരിക്കും. അതൊന്നും ജ്ഞാന യോഗവുമായി ബന്ധമില്ല. ഈ ഭോഗ് വെക്കുന്നതും (അതിലൂടെ സാക്ഷാത്കാരത്തിലേക്ക് പോകുക) ഒരു കളിയാണ്. മുഖ്യമായ കാര്യം ഓര്മ്മയുടേതാണ്. ശരി.\n1. ധര്മ്മരാജന്റെ ശിക്ഷകളില് നിന്ന് രക്ഷപ്പെടുന്നതിനു വേണ്ടി ഓര്മ്മയുടെ ഗുപ്തമായ പരിശ്രമം ചെയ്യണം. സ്വയത്തെ ആത്മാവാകുന്ന ബിന്ദുവാണെന്ന് മനസ്സിലാക്കി ബിന്ദുവാകുന്ന ബാബയെ ഓര്മ്മിക്കുക-ഇതാണ് പാവനമായി മാറാനുള്ള വഴി.\n2. ജ്ഞാനത്തില് സ്വയത്തെ മിഥ്യാജ്ഞാനി എന്ന് മനസ്സിലാക്കരുത്. ഏകരസമായ അവസ്ഥയുണ്ടാക്കാനുള്ള അഭ്യാസം ചെയ്യണം. ബാബയുടെ നിര്ദേശത്തെ പാലിക്കണം.\nസത്യതയുടേയും ശുദ്ധിയുടേയും ധാരണയിലൂടെ സമീപതയുടെ അനുഭവം ചെയ്യുന്ന സമ്പൂര്ണ്ണ മൂര്ത്തിയായി ഭവിക്കട്ടെ.\nസര്വ്വ ധാരണകളില് വെച്ച് മുഖ്യമായ ധാരണയാണ് സത്യതയും ശുദ്ധിയും. സര്വ്വരെ പ്രതിയും ഉള്ളില് ശുദ്ധി ഉണ്ടായിരിക്കണം. ഏതുപോലെയെന്നാല് ശുദ്ധമായ ഒരു വസ്തുവില് എല്ലാം സ്പഷ്ടമായി കാണപ്പെടും. അതുപോലെ പരസ്പരമുള്ള ഭാവന, ഭാവം സ്വഭാവം സ്പഷ്ടമായി കാണപ്പെടും. എവിടെ സത്യതയും ശുദ്ധിയുമുണ്ടോ അവിടെ സമീപതയുണ്ട്. ഏതുപോലെ ബാപ്ദാദയുടെ സമീപത്താണോ അതുപോലെ പരസ്പരം ഹൃദയം കൊണ്ടും സമീപത ഉണ്ടായിരിക്കണം. സ്വഭാവത്തിന്റെ ഭിന്നത സമാപ്തമാകണം. അതിനു വേണ്ടി മനസ്സിന്റെ ഭാവത്തേയും സ്വഭാവത്തേയും ഒരുമിപ്പിക്കണം. എപ്പോഴാണോ സ്വഭാവത്തിലും വ്യത്യാസം കാണപ്പെടാത്തത് അപ്പോള് പറയാം സമ്പൂര്ണ്ണ മൂര്ത്തിയെന്ന്.\nമോശമായതിനെ ശരിയാക്കുക - ഇതാണ് ഏറ്റവും വലിയ സേവനം.


റിയാദിലെ ഇന്ത്യന് സ്‌കൂള് ഭരണസമിതി രൂപവത്കരണം: രക്ഷിതാക്കളില് നിന്ന് പത്രികകൾ ക്ഷണിച്ചു | riyadh indian school administrative committee\nRiyadh Saudi Arabia, First Published 11, Dec 2019, 6:18 PM\n2020 മുതൽ മൂന്ന് വര്‍ഷ കാലാവധിയിലേക്കാണ് ഭരണസമിതി രൂപവത്കരണം. ഒരു വനിത ഉൾപ്പെട്ട ഏഴംഗ സമിതിയിൽ അംഗമാവാൻ നിശ്ചിത യോഗ്യതയുള്ള രക്ഷിതാക്കൾ ജനുവരി അഞ്ചിനുള്ളിൽ അപേക്ഷ നൽകണം\nറിയാദ്: ഇന്ത്യൻ എംബസിയുടെ നിയന്ത്രണത്തിൽ പ്രവർത്തിക്കുന്ന റിയാദ് ഇൻറർനാഷനൽ ഇന്ത്യൻ സ്കൂളിൽ പുതിയ മാനേജിങ് കമ്മിറ്റിയെ തെരഞ്ഞെടുക്കാൻ രക്ഷിതാക്കളിൽ നിന്ന് നാമനിർദേശ പത്രികകൾ ക്ഷണിച്ചു. സ്കൂൾ രക്ഷാധികാരിയായ ഇന്ത്യൻ അംബാസഡർ ഡോ. ഔസാഫ് സഈദിന്‍റെ നിർദേശാനുസരണം സ്കൂൾ പ്രിൻസിപ്പൽ ഡോ. എസ്.എം. ശൗക്കത്ത് പർവേസാണ് മുഴുവൻ വിദ്യാർഥികളുടെയും രക്ഷിതാക്കൾക്ക് സർക്കുലർ അയച്ചത്.\n2020 മുതൽ മൂന്ന് വര്‍ഷ കാലാവധിയിലേക്കാണ് ഭരണസമിതി രൂപവത്കരണം. ഒരു വനിത ഉൾപ്പെട്ട ഏഴംഗ സമിതിയിൽ അംഗമാവാൻ നിശ്ചിത യോഗ്യതയുള്ള രക്ഷിതാക്കൾ ജനുവരി അഞ്ചിനുള്ളിൽ അപേക്ഷ നൽകണം. ഇതിനായുള്ള നിശ്ചിത അപേക്ഷാഫോറം ഇൗ മാസം 11 മുതൽ 17 വരെ പ്രവൃത്തിദിവസങ്ങളിൽ രാവിലെ 8.30നും ഉച്ചക്ക് 1.30നും ഇടയിൽ റിയാദ് റൗദയിലെ ബോയ്സ് സ്കൂളിലെ പ്രിൻസിപ്പലിന്‍റെ ഓഫീസിൽ നിന്ന് നേരിട്ട് കൈപ്പറ്റാം. യോഗ്യതകൾ എന്തെല്ലാമാണെന്നും വിജ്ഞാപനത്തിൽ വിദശമാക്കിയിട്ടുണ്ട്.\nസ്കൂളിൽ ഒരു വർഷത്തിൽ കുറയാത്ത അധ്യയന കാലാവധി ബാക്കിയുള്ള വിദ്യാർഥിയുടെ രക്ഷിതാവായിരിക്കണം. ഇന്ത്യൻ പൗരത്വമുണ്ടാവണം. സ്കൂളിന്‍റെ ഭരണകാര്യങ്ങൾക്ക് മതിയായ സമയം ചെലവഴിക്കാൻ സൗകര്യമുണ്ടാവണം. ബിരുദമാണ് അടിസ്ഥാന യോഗ്യത. ബിരുദാനന്തര ബിരുദമുണ്ടെങ്കിൽ മുൻഗണന. എം ബി ബി എസ് പോലുള്ള പ്രഫഷനൽ ബിരുദക്കാർക്കും അപേക്ഷിക്കാം. പ്രമുഖ കമ്പനികളിൽ ഉത്തരവാദപ്പെട്ട പദവികളിൽ ജോലി ചെയ്യുന്നയാളാവണം. സമിതിയിലെ വനിത അംഗമാകാൻ പ്രഫഷനൽ രംഗങ്ങളിലുള്ളവർക്കാണ് മുൻഗണന. സ്‌കൂള് ജീവനക്കാര്‍ക്കും ജീവിതപങ്കാളികള്‍ക്കും അപേക്ഷിക്കാന് അര്‍ഹതയില്ല.\nതൊഴിലുടമയുടെ അനുമതിപത്രം, വിദ്യാഭ്യാസ സര്‍ട്ടിഫിക്കറ്റുകളുടെ സാക്ഷ്യപ്പെടുത്തിയ പകർപ്പുകൾ, 8,000 റിയാല് അടിസ്ഥാന ശമ്പളമുണ്ടെന്ന് ചേംബര് ഓഫ് കോമേഴ്‌സ് സാക്ഷ്യപ്പെടുത്തിയ സര്‍ട്ടിഫിക്കറ്റ്, പ്രവാസി ഇന്ത്യൻ സമൂഹത്തിലെ കുട്ടികൾക്ക് മികവുറ്റ വിദ്യാഭ്യാസം നൽകാൻ തന്‍റെ കാലയളവിൽ സ്‌കൂളിൽ നടപ്പാക്കാനുദ്ദേശിക്കുന്ന പദ്ധതികൾ വിശദമാക്കുന്ന 100 വാക്കുകളില് കവിയാത്ത കുറിപ്പ്, വിശദമായ ബയോഡേറ്റ, പൂരിപ്പിച്ച അപേക്ഷ എന്നിവ ഒറ്റ കവറിലാക്കി പ്രിൻസിപ്പലിന് നൽകണം. ഇതിന്‍റെയെല്ലാം പകർപ്പ് സ്കൂളിന്‍റെ നിരീക്ഷകൻ കൂടിയായ ഇന്ത്യൻ എംബസി ഡിഫൻസ് അറ്റാഷെക്ക് edu.riyadh@mea.gov.in എന്ന ഇമെയിൽ വിലാസത്തിൽ അയക്കണം. ജനാധിപത്യപരമായ രീതിയിൽ തെരഞ്ഞെടുപ്പ് നടത്തി വേണം കമ്മിറ്റി രൂപവത്കരിക്കേണ്ടത് എന്നാണ് നിയമം.\nഎന്നാൽ തെരഞ്ഞെടുപ്പ് സംബന്ധിച്ച് പ്രിൻസിപ്പലിന്‍റെ സർക്കുലറിൽ ഒന്നും പറയുന്നില്ല. കഴിഞ്ഞ തവണയും തെരഞ്ഞെടുപ്പ് നടത്താതെ ലഭിച്ച പത്രികകളുടെ അടിസ്ഥാനത്തിൽ അംബാസഡറുടെ മുൻകൈയ്യിൽ സമിതി രൂപവത്കരിക്കുകയായിരുന്നു. അതേസമയം ഏഴിൽ കൂടുതൽ പത്രികകൾ ലഭിച്ചാൽ വോട്ടെടുപ്പ് നടത്തേണ്ടിവരും. 2013ൽ ജനാധിപത്യ രീതിയിൽ വോട്ടെടുപ്പിലൂടെയാണ് സമിതി രൂപവത്കരിച്ചത്. സമിതിയിൽ സ്ത്രീ പ്രതിനിധിയെ ഉൾപ്പെടുത്തി തുടങ്ങിയത് കഴിഞ്ഞ തവണയാണ്.\nriyadh indian school administrative committee\nറിയാദിലെ ഇന്ത്യന് സ്‌കൂള്\nസ്‌കൂള് ഭരണസമിതി രൂപവത്കരണം\nരക്ഷിതാക്കളില് നിന്ന് പത്രിക


Secondary Infertility In Women: ആദ്യപ്രസവശേഷം പിന്നീട് ഗര്‍ഭം ബുദ്ധിമുട്ടോ, കാരണം - Malayalam BoldSky\n1 hr ago ഓഗസ്റ്റില്4ഗ്രഹങ്ങള്‍ക്ക് സ്ഥാനചലനം;4രാശിക്ക് ഭാഗ്യകാലം\n3 hrs ago മേടം മുതല് മീനം വരെ; 12 രാശിയിലും വികാരപ്രകടനങ്ങള് ഇങ്ങനെ\n4 hrs ago മൂങ്ങയെ കണ്ടാല് നല്ലതോ ചീത്തയോ; ശകുനം പറയുന്നത് ഇതാണ്\n7 hrs ago കരള് കേടായാല് വരും ഹെപ്പറ്റൈറ്റിസ് എ; അപകടം തടയാന് കരുതല്\nMovies കേക്ക് മുറിച്ച് ദുല്‍ഖര്, ക്യാമറയില് പകര്‍ത്തി മമ്മൂട്ടി, പുത്തന് ചിത്രം ഏറ്റെടുത്ത് ആരാധകര്\n| Updated: Monday, July 13, 2020, 15:26 [IST]\nസ്ത്രീകളില് വിവാഹ ശേഷം പലപ്പോഴും ഗര്‍ഭം ധരിക്കാത്തത് പല വിധത്തിലുള്ള പ്രശ്‌നങ്ങള് കൊണ്ടാവാം. ഇത് തിരിച്ചറിയാതെ പോവുന്നവരാണ് പലരും. സെക്കന്ററി വന്ധ്യത അഥവാ സെക്കന്ററി ഇന്‍ഫെര്‍ട്ടിലിറ്റി എന്താണ് എന്ന് പലപ്പോഴും അറിയുന്നില്ല. ആദ്യപ്രസവത്തിന് ശേഷം വീണ്ടും രണ്ടാമതൊരു കുഞ്ഞിന് വേണ്ടി ശ്രമിക്കുമ്പോള് ഗര്‍ഭധാരണം സംഭവിക്കാത്ത അവസ്ഥയാണ് സെക്കന്ററി ഇന്‍ഫെര്‍ട്ടിലിറ്റി. ഇത് ദമ്പതികള്‍ക്ക് കൂടുതല് നിരാശാജനകമാണ്, കാരണം അവര്‍ക്ക് ആദ്യ പ്രസവം നല്ല രീതിയില് പ്രയാസങ്ങളേതുമില്ലാത് മുന്നോട്ട് പോയി. എന്നാല് കാര്യങ്ങള് രണ്ടാം തവണ മികച്ചതായി വരാത്തത് പലപ്പോഴും ഇവരില് പ്രതിസന്ധികള് സൃഷ്ടിക്കുന്നു.\nപുരുഷന്മാരിലും സ്ത്രീകളിലും സെക്കന്ററി വന്ധ്യതയ്ക്ക് കാരണമാകുന്ന നിരവധി പ്രശ്‌നങ്ങളുണ്ട്. സ്ത്രീകളിലെ ദ്വിതീയ വന്ധ്യതയിലേക്ക് നയിക്കുന്ന പ്രശ്‌നങ്ങളെക്കുറിച്ച് നമുക്ക് നോക്കാം. ആദ്യ പ്രസവത്തിന് ശേഷം അടുത്ത കുഞ്ഞ് ഉടനേ വേണ്ട എന്ന് കരുതുന്നവര് ആയിരിക്കും മിക്കവരും. അതുകൊണ്ട് തന്നെ രണ്ടാമത്തെ ഗര്‍ഭധാരണം അല്‍പം നീട്ടി വെക്കുന്നു. ഇത്തരം അവസ്ഥയില് പലപ്പോഴും സെക്കന്ററി ഇന്‍ഫെര്‍ട്ടിലിറ്റി എന്ന അവസ്ഥയുണ്ടാവുന്നു. ഇതിനെക്കുറിച്ച് കൂടുതല് അറിയുന്നതിന് വേണ്ടി വായിക്കൂ.\nപ്രത്യേകിച്ച് സ്ത്രീകളില് പ്രത്യുല്‍പാദനത്തെക്കുറിച്ച് സംസാരിക്കുമ്പോള്, പ്രായം ഒരു നിര്‍ണായക ഘടകമായി മാറുന്നു. ഗര്‍ഭാവസ്ഥയില് കാലതാമസം നേരിടാനും 35 വയസ്സിന് മുകളിലൂടെ ഗര്‍ഭം ധരിക്കാനും ആഗ്രഹിക്കുന്ന സ്ത്രീകള് ധാരാളമുണ്ട്. എന്നാല് ഇവര്‍ക്ക് രണ്ടാം തവണ ഗര്‍ഭം ധരിക്കാനുള്ള ബുദ്ധിമുട്ടുകള് ഉണ്ടാകാം. അണ്ഡാശയം പ്രവര്‍ത്തനരഹിതമാവുകയും അണ്ഡോത്പാദനം കുറയാന് തുടങ്ങുകയും ചെയ്യുമ്പോള് ഒരു സ്ത്രീയുടെ പ്രത്യുത്പാദന ശേഷി കുറയുന്നു. അതിനാല്, നിങ്ങളുടെ ആദ്യത്തെ പ്രസവത്തില് നിങ്ങള്‍ക്ക് 35 വയസ്സ് ഉണ്ടെങ്കില്, 38 ന് ഒരു പക്ഷഏ അടുത്ത ഗര്‍ഭധാരണത്തിന് ശ്രമിക്കുകയാണെങ്കില് അത് വിജയിക്കണം എന്നില്ല. അതുകൊണ്ട് പ്രായം ഇവിടെ ഒരു പ്രധാന ഘടകം തന്നെയാണ്.\nനിങ്ങള്‍ക്ക് മുമ്പ് എന്‍ഡോമെട്രിയോസിസ്, സബ്ക്ലിനിക്കല് പിസിഒഎസ് പോലുള്ള ആരോഗ്യസ്ഥിതി ഉണ്ടായിരുന്നുവെങ്കിലും ഈ പ്രശ്നങ്ങള്‍ക്കിടയിലും ഗര്‍ഭം ധരിച്ചിരുന്നുവെങ്കില് കാലക്രമേണ ഈ അവസ്ഥകള് കൂടുതല് മോശമാകുന്നുണ്ട് എന്നാണ് പറയുന്നത്. അതിനാല് നിങ്ങളുടെ ആദ്യ തവണയില് നിന്ന് വ്യത്യസ്തമായി, ഈ പ്രശ്‌നങ്ങള് നിങ്ങളുടെ പ്രത്യുത്പാദന ശേഷിയെ വളരെയധികം ബാധിക്കും. അതുകൊണ്ട് തന്നെ ഇത്തരം കാര്യങ്ങള് അല്‍പം ശ്രദ്ധിക്കേണ്ടതാണ്. എന്തെങ്കിലും തരത്തിലുള്ള ആരോഗ്യ പ്രശ്‌നങ്ങള് നിങ്ങളില് ബാധിക്കുന്നുണ്ടെങ്കില് അത് അല്‍പം കൂടുതല് പ്രതിസന്ധിയുണ്ടാക്കുന്ന തരത്തിലേക്കാണ് എത്തുന്നത്. അതുകൊണ്ട് തന്നെ വളരെയധികം ശ്രദ്ധിക്കേണ്ടതാണ്. ഇത്തരം അവസ്ഥയില് നിങ്ങള് ശ്രദ്ധിച്ചില്ലെങ്കില് അത് അവസ്ഥ മോശമാക്കുന്നതിലേക്ക് മാത്രമാണ് എത്തിക്കുന്നത്.\nഅമിതവണ്ണം പലപ്പോഴും നിങ്ങളുടെ പ്രത്യുത്പാദന ശേഷിയെ ബാധിക്കുന്നതാണ്. അതിന് പരിഹാരം കാണുന്നതിന് വേണ്ടി നമുക്ക് ശ്രദ്ധിക്കണം. ശരീര ഭാരം പിസിഒഎസിന്റെ നിലവിലുള്ള പ്രശ്നങ്ങളെ കൂടുതല് വഷളാക്കുന്നതിനാല് ഇത് പ്രത്യുത്പാദന ശേഷിയെ ബാധിക്കും. അമിതവണ്ണമുള്ള സ്ത്രീകള്‍ക്ക് അണ്ഡോത്പാദനം, ഹോര്‍മോണ് പ്രശ്‌നങ്ങള് എന്നിവയും ഗര്‍ഭധാരണത്തെ ബുദ്ധിമുട്ടാക്കുന്നു. പ്രത്യേകിച്ച് ആദ്യ ഗര്‍ഭത്തില് ഡോക്ടറുടെ നിര്‍ദ്ദേശപ്രകാരവും ചികിത്സയനുസരിച്ചും ഗര്‍ഭധാരണം സംഭവിച്ചവര്‍ക്ക് പിന്നീട് ഗര്‍ഭധാരണത്തിനുള്ള സാധ്യത അടുത്ത തവണ വളരെ കുറവായിരിക്കും. ഇവരില് ആരോഗ്യപ്രശ്‌നങ്ങളും അമിതഭാരവും ഒരു വെല്ലുവിളി തന്നെയാണ് എന്നുള്ളതാണ് സത്യം.\nജീവിത ശൈലീ രോഗങ്ങള്\nജീവിത ശൈലീ രോഗങ്ങളും പല സ്ത്രീകളേയും ബാധിക്കുന്നുണ്ട്. പ്രമേഹവും രക്താതിമര്‍ദ്ദവും അനുഭവിക്കാനുള്ള സാധ്യത ഒരു പ്രായമാകുമ്പോള് വര്‍ദ്ധിക്കുന്നു. അതിനാല്, നിങ്ങള് അത്തരമൊരു അവസ്ഥ വികസിപ്പിച്ചെടുക്കുകയാണെങ്കില് അത് ഗര്‍ഭധാരണത്തെ തടസ്സപ്പെടുത്തും. പ്രായമുള്ള സ്ത്രീകളില് വിഷാദം സാധാരണമാണ്. ചികിത്സയില്ലാത്ത വിഷാദം പലപ്പോഴും പ്രത്യുത്പാദന ശേഷിയേയും മോശമായി ബാധിക്കുന്നു. ഇത്തരം അവസ്ഥ തിരിച്ചറിഞ്ഞ് കൃത്യമായ ചികിത്സ എടുക്കുന്നതിന് ശ്രദ്ധിക്കേണ്ടതാണ്. ഓരോ അവസ്ഥയിലും വളരെയധികം ശ്രദ്ധിച്ച് വേണം മുന്നോട്ട് പോവുന്നതിന്. അല്ലെങ്കില് അത് കൂടുതല് പ്രതിസന്ധികളിലേക്ക് എത്തിക്കുന്നതിനുള്ള സാധ്യതയുണ്ട്.\nആദ്യ ഗര്‍ഭത്തിലെ പ്രശ്‌നങ്ങള്\nഒരു പെല്‍വിക് അണുബാധ അല്ലെങ്കില് ഒന്നിലധികം ഡി & സി നടപടിക്രമങ്ങള് മുമ്പ് ചെയ്യുന്നത് ഗര്‍ഭാശയ അഡിഷനുകള് അല്ലെങ്കില് അടഞ്ഞ ഫാലോപ്യന് ട്യൂബുകള്‍ക്ക് കാരണമാകാം,. ഇത് ദ്വിതീയ വന്ധ്യതയ്ക്ക് കാരണമാകാം. മുമ്പത്തെ സി-സെക്ഷനില് നിന്ന് വികസിപ്പിച്ചെടുത്ത ഒരു മുറിവിന്റെ പാട് ടിഷ്യു പോലും ഒരു കാരണമാകാം. ഇതെല്ലാം ശ്രദ്ധിച്ചില്ലെങ്കില് പിന്നീട് ഗര്‍ഭധാരണത്തിനുണ്ടാവുന്ന ബുദ്ധിമുട്ടുകളെക്കുറിച്ച് തന്നെയാണ് പറയുന്നത്. എന്നിരുന്നാലും സെക്കന്ററി വന്ധ്യതയുടെ പല കാരണങ്ങളില് ചിലത് ഇവയാണ്. ചിലപ്പോള് സെക്കന്ററി വന്ധ്യതയുടെ കാരണം കണ്ടെത്തുന്നത് ബുദ്ധിമുട്ടാണ്, രണ്ടാമതും ഗര്‍ഭം ധരിക്കാനുള്ള കഴിവില്ലായ്മയുടെ കാരണം പലപ്പോഴും ഇന്നും വിശദീകരിക്കാനാവാതെ തുടരുകയാണ്.\nRead more about: fertility women pregnancy ഗര്‍ഭിണി വന്ധ്യത സ്ത്രീ\nHere in this article we are discussing about causes of secondary infertility in women. Read on.


Malayalam News - churches opens on tuesday |Unlock 1.0|തിരുരൂപങ്ങൾ ചുംബിക്കാനും ഹന്നാൻ വെള്ളം കുടിക്കാനും പാടില്ല; തൃശ്ശൂർ അതിരൂപതയിലെ പള്ളികൾ ചൊവ്വാഴ്ച തുറക്കും |churches under archdiocese of thrissur opens on tuesday | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » CHURCHES UNDER ARCHDIOCESE OF THRISSUR OPENS ON TUESDAY GG TV\nUnlock 1.0|തിരുരൂപങ്ങൾ ചുംബിക്കാനും ഹന്നാൻ വെള്ളം കുടിക്കാനും പാടില്ല; തൃശ്ശൂർ അതിരൂപതയിലെ പള്ളികൾ ചൊവ്വാഴ്ച തുറക്കും\n65 വയസിന് മുകളിൽ ഉള്ളവരും പത്ത് വയസ്സിന് താഴെ ഉള്ളവരും ഗർഭിണികളും കോവിഡ് രോഗ ലക്ഷണങ്ങൾ ഉള്ളവരും ദേവാലയത്തിൽ പ്രവേശിക്കരുത്.\nUpdated: June 7, 2020, 5:32 PM IST\nLast Updated: June 7, 2020, 5:32 PM IST\nതൃശ്ശൂർ : തൃശ്ശൂർ അതിരൂപതയിലെ മുഴുവൻ പള്ളികളും ചൊവ്വാഴ്ച മുതൽ തുറക്കും. സർക്കാർ മാർഗനിർദേശങ്ങൾ പാലിച്ചു കൊണ്ടായിരിക്കും പള്ളികൾ തുറക്കുക. ഇതിനായി പ്രത്യേക ക്രമീകരണങ്ങൾ ഏർപ്പെടുത്തിയതായി അതിരൂപത അറിയിച്ചു.\nപള്ളികൾ തുറക്കുന്നതിന് മുന്നോടിയായി അണുമുക്തമാക്കും. ദേവാലയത്തിന് മുന്നിൽ ജാഗ്രതയെ കുറിച്ചുള്ള പരസ്യ ബോർഡും പ്രവേശന വ്യവസ്ഥകൾ അടങ്ങിയ നോട്ടീസും സ്ഥാപിക്കും. വ്യക്തികൾ തമ്മിൽ ആറടി അകലം പാലിക്കുന്നതിന്, സാധിക്കുമെങ്കിൽ സ്ഥലം അടയാളപ്പെടുത്തണം. എത്ര വലിയ ദേവാലയം ആണെങ്കിലും പരമാവധി നൂറ് പേരെ മാത്രമേ അനുവദിക്കാവൂ.\n65 വയസിന് മുകളിൽ ഉള്ളവരും പത്ത് വയസ്സിന് താഴെ ഉള്ളവരും ഗർഭിണികളും കോവിഡ് രോഗ ലക്ഷണങ്ങൾ ഉള്ളവരും ദേവാലയത്തിൽ പ്രവേശിക്കരുത്. ഈ വിഭാഗത്തിൽപെട്ടവർക്ക് വേണ്ടി ഓൺലൈൻ കുർബാന ഉണ്ടായിരിക്കും. കുടുംബ പ്രാർത്ഥനകളിൽ ഹോട്ട് സ്പോട്ടിൽ നിന്നും ഇടവകയ്ക്ക് പുറത്തു നിന്നുമുള്ളവരെ ഒഴിവാക്കുന്നത് അഭികാമ്യം ആയിരിക്കും.\nഓരോ തവണയും ദേവാലയത്തിൽ എത്തുന്നവരുടെ പേരുവിവരങ്ങൾ പ്രത്യേക രജിസ്റ്ററിൽ രേഖപ്പെടുത്തും. വിശ്വാസികൾ മാസ്ക് നിർബന്ധമായും ധരിക്കണം. തിരുരൂപങ്ങൾ ചുംബിക്കുവാനോ ഹന്നാൻ വെള്ളം കുടിക്കുവാനോ പാടില്ല. സ്പർശനങ്ങൾ ഉണ്ടാകാൻ പാടില്ല.\nവിവാഹങ്ങൾ, മൃതസംസ്കാരം, തുടങ്ങിയവ നേരത്തെ നൽകിയ നിർദേശങ്ങൾ പ്രകാരം നടക്കും. പൊതുയോഗങ്ങൾ, കുടുംബ കൂട്ടായ്മകൾ, ആഘോഷമായ തിരുനാളുകൾ, ഊട്ടു സദ്യകൾ, മറ്റ് ആഘോഷ പരിപാടികൾ ഒഴിവാക്കണം.\nFirst published: June 7, 2020, 5:32 PM IST


വിഷ്ണു പ്രസാദ് 12/09/2006 8:13 PM\nഎന്റെ പ്രിയപ്പെട്ട കൂട്ടുകാര്‍ക്ക് സമര്‍പ്പിക്കുന്നു.\nദില്‍ബാസുരന് 12/09/2006 8:19 PM\nവരികളുടെയും ആശയത്തിന്റേയും ഫ്ലോ എനിയ്ക്കിഷ്ടമായി. അവസാനിപ്പിച്ച രീതി ഒന്നും കൂടി നന്നാക്കാമായിരുന്നില്ലെ എന്നൊരും സംശയം അല്ലെങ്കില് ഒരു പഞ്ച് ലൈനിനുള്ള ഗ്യാപ്പില്ലേ എന്ന് സംശയം.\nമൊത്തത്തില് ഇത് എനിയ്ക്ക് നന്നായി തോന്നി.\nchithrakaran 12/09/2006 8:27 PM\nവിഷ്ണുപ്രസാദേ, തിരുപ്പൂര് പോയിവന്ന പ്രതീതിയായി. ഇതു സത്യം തന്നെയോ ? ചിത്രകാരന് തിരുപ്പൂരു പോയിട്ടില്ല. ആഖ്യാനം നന്നായി.\nവിഷ്ണു പ്രസാദ് 12/09/2006 8:36 PM\nദില്‍ബൂ, പറഞ്ഞത് ശരിയാണ്.അവസാനം ശരിയായിട്ടില്ല.കുറച്ചുകാലം മുന്‍പ് എഴുതിയതാണ്. അവസാനഭാഗം ശരിയാക്കണമെന്ന് തോന്നുകയും ചെയ്തൂ,പക്ഷേ,ചെയ്തില്ല.ഉദാസീനത തന്നെ.ചിത്രകാരാ,എല്ലാം സത്യങ്ങള് തന്നെ.\nസാരംഗി 12/09/2006 9:47 PM\nകവിത വായിച്ചപ്പോള്‍ത്തന്നെ വിഷമം തോന്നുന്നു. അപ്പോള് അവിടെ പോയി നേരിട്ടു ഇതെല്ലാം കണ്ടാല് ഹൃദയം പൊടിഞ്ഞു പോകും.. എന്തു തന്നെയായാലും കവിത നന്നായിട്ടുണ്ട് ട്ടോ വിഷ്ണു..\nസു | Su 12/10/2006 10:48 AM\nതാങ്കളുടെ വരികളിലൂടെ തിരുപ്പൂര് എന്ന സ്ഥലം കണ്ടറിഞ്ഞു. :)\nparajithan 12/10/2006 10:59 AM\nparajithan 12/10/2006 11:00 AM\nവിഷ്ണു, തിരുപ്പൂരിലുള്ള ആരെയെങ്കിലും തപ്പിപ്പിടിച്ച് തനിക്കെതിരെ കേസ് കൊടുപ്പിച്ചിട്ടു തന്നെ ബാക്കി കാര്യം. :-)\nകവിത പതിവു പോലെ വിഷ്ണുപ്രസാദത്താല് സമ്പന്നം.\nഓ.ടോ.: അപ്പോള് തിരുപ്പൂരില് ആവശ്യമില്ലാത്ത കാഴ്ചകളൊക്കെ നടന്നു കണ്ടു, അല്ലേ? ഇതെല്ലാം തേവൈയാ?\nvimathan 12/10/2006 11:05 AM\nവിഷ്ണൂ, ഇത് താങ്കള് പറഞ്ഞത് പോലെ തന്നെ “തമസ്കരിക്കപ്പെട്ടവന്റെ വാങ്മയ”മാകുന്നു. അഭിനന്ദനങള്.\nkuttamenon 12/10/2006 11:09 AM\nഇക്കാസ് 12/10/2006 11:28 AM\nഅപ്പൊ അദ്ദാണ് തിരുപ്പൂര്!!!\nവേണു venu 12/10/2006 11:30 AM\nഈ വരികളെ കൂടുതല് ഇഷ്ടപ്പെട്ടു.\nഅജ്ഞാതന് 12/10/2006 11:36 AM\nവിമതാ ഇതു നമ്മുടെ ദുബായിയെ കുറിച്ചുള്ള കവിതയല്ലേ? ഇവിടെ അഴുക്കുള്ള ഓടകളുണ്ടാവില്ല, കൊതുകുകളെ പെറ്റുകൂട്ടുന്ന മാലിന്യക്കൂമ്പാരം കാണില്ല. ഓരോ നഗരവും വ്യത്യസ്തകോലങ്ങളില് വരച്ചു തീര്‍ത്തിരിക്കുന്ന കുരുതിക്കളമാണു്. പക്ഷെ ചുവപ്പെഴുതാന് എപ്പോഴും ഒരു നിറം...\nവിഷ്ണുമാഷേ കവിത നന്നായിരിക്കുന്നു (വികാരം കവിതയെ ചില ദുര്‍ഘടങ്ങളില് വീഴ്ത്തി ക്ലേശിപ്പിക്കുന്നുണ്ടെങ്കിലും)\nരാജു ഇരിങ്ങല് 12/10/2006 11:47 AM\nകവിക്ക് കവിതയില് തുടക്കത്തിലുള്ള ഏകാഗ്രത നഷ്ടപ്പെട്ടിരിക്കുന്നു. ആയതിനാല്\nകവിത ‘ക്ലേശങ്ങളില്’ പെട്ട് ഉഴലുന്നു. വായനയില് പഴമ മണക്കുന്നു.\nഎന്നിട്ടും കവിയുടെ ആത്മാര്‍ത്ഥതയെ ഞാന് ചോദ്യം ചെയ്യുന്നില്ല.\nആദ്യമായി കമന് റിയതു തന്നെ ഇവിടെയും ആവര്‍ത്തിക്കുന്നു. കവി പറഞ്ഞതു പോലെ എഴുതി കഴിഞ്ഞാല് പിന്നെ എടുത്തുമാറ്റുവാന് വേദനയാണ്.\nസുല് | zeroPoint 12/10/2006 11:50 AM\nവിഷ്ണുമാഷെ, കവിത നന്നായി.\nvimathan 12/10/2006 11:51 AM\nപെരിങൊടരേ, താങ്കള് പറഞ്ഞത് ശരി തന്നെ. ദുബൈയും അതേ നിറത്തിലെഴുതിയ മറ്റൊരു കോലം തന്നെ.\nparajithan 12/10/2006 12:58 PM\nപെരിങ്ങോടാ, വിമതാ, നിങ്ങള് പറഞ്ഞത് വാസ്തവം. എല്ലാ നഗരങ്ങള്‍ക്കും ഇത്തരം നിറങ്ങളുണ്ട്.\nതിരുപ്പൂരിന്റെ കാര്യം പറയാം. മദ്യഷാപ്പിലും സിനിമാ തീയെറ്ററിലുമൊക്കെ പോകാന് കഴിയുന്ന പുരുഷന്മാര് താരതമ്യേന ഭാഗ്യവാന്മാര്. ഭര്‍ത്താവിനെയും കുഞ്ഞിനെയുമൊക്കെ പിരിഞ്ഞ് അവിടെപ്പോയി തുച്ഛശമ്പളത്തിന് കഠിനാദ്ധ്വാനം ചെയ്യുന്ന സ്ത്രീകളുമുണ്ട്.\nവൈകാരികത മാറ്റിവച്ച് തിരുപ്പൂരിനെ നോക്കിയാല് വിഷ്ണുവിന്റെ എഴുത്തിന്റെ നിറമല്‌പം കടുത്തുപോയെന്ന് പറയേണ്ടി വരും. പക്ഷേ കവിതയില് 'തിരുപ്പൂരെ'ന്ന വാക്ക് ഒരു ടിപ്പിക്കല് വ്യാവസായികനഗരത്തിന്റെ പ്രതീകമെന്ന നിലയ്ക്കാണ് ഉപയോഗിച്ചിരിക്കുന്നതെന്നതിനാല് അതില് തെറ്റില്ല താനും.\nപി. ശിവപ്രസാദ് 12/10/2006 1:18 PM\nവിഷ്ണൂ, ഇത് ഞാന് കണ്ടിട്ടുള്ള എല്ലാ നഗരങ്ങളുടെയും ഒരു പൊതു സ്വത്വമാണ്. തിരുപ്പൂര് കാണ്ടിട്ടില്ലെങ്കിലും 'കവിതയിലൂടെ' അനുഭവിച്ചു. നഗരം വിഴുങ്ങുന്ന മനുഷ്യനെപ്പറ്റി നമുക്കൊക്കെ വിലപിക്കാമെന്നല്ലാതെ അത് ഒഴിവാക്കാനാവുകയില്ലല്ലോ? ഒടുക്കത്തില്, ഒന്നുകൂടി കെട്ടിമുറുക്കിയാല് തിക്ഷ്ണതയെ പ്രാപിക്കമെന്ന് തോന്നുന്നു.\nതറവാടി 12/10/2006 4:12 PM\nതിരുപ്പൂരിനെക്കുറിച്ചുള്ള കവിത വായിച്ചു.\nNavan 12/10/2006 5:20 PM\nകവിത കൊള്ളാം.പട്ടുവസ്ത്രം വാരിച്ചുറ്റുമ്പോള്, വെന്തുപിടഞ്ഞുതീര്‍ന്ന പട്ടുനൂല്‍പ്പുഴുക്കളെ ഓര്‍ക്കുന്ന പോലെ...സമ്പന്നതയും ദാരിദ്ര്യവും തൊലിയും തുണിയുമായ് ഇതുപോലുള്ള വ്യവസായ നഗരങ്ങളില് കാണാം. വികസ്വര/അവിസികസിത രാജ്യങ്ങളിലാവുമ്പോള് പ്രെത്യേകിച്ച്.\nബെന്യാമിന് 12/10/2006 5:54 PM\nതിരുപ്പൂര് എന്ന കവിതയെക്കുറിച്ച് ആധികാരികമായി അഭിപ്രായം പറയുള്ള അവകാശം ഞാന് ഏറ്റെടുത്തുകൊള്ളട്ടെ. കാരണം ഇതുവരെ അഭിപ്രായം പറഞ്ഞ ബ്ലോഗറന്മാര് ആരും തന്നെ തിരുപ്പൂരില് പോയിട്ടുള്ളവരോ തിരുപ്പൂര് കണ്ടിട്ടുള്ളവരോ അല്ല. എന്നാല് തിരുപ്പൂരില് മൂന്നുവര്‍ഷക്കാലം ജീവിതം അനുഭവിച്ചിട്ടുള്ളവനാണ് ഞാന്. എത്രയൊക്കെ കഷ്ടതകള് നിറഞ്ഞതെങ്കിലും എന്നെ ജീവിതം പഠിപ്പിച്ചത് തിരുപ്പൂരാണ്. അതുകൊണ്ടുതന്നെ അതിന്റെ വരണ്ട കാറ്റിനോടും ഉപ്പുവെള്ളത്തിനോടും മില്ലുകളുടെ ബഹളത്തിനോടും എന്തോ ഒരു ഗൃഹാതുരത്വസ്നേഹമുണ്ട്. കവിതയില് പറഞ്ഞിരിക്കുന്നതൊക്കെ അച്ചീട്ട് കാര്യങ്ങള്. ജമന്തിപ്പൂമണത്തെക്കുറിച്ചും കാളവണ്ടികളും സൈക്കിളുകളും ലക്‌സസ് കാറുകളും ഇണചേര്‍ന്നുപോകുന്ന പാതകളെക്കുറിച്ചും തിരുപൂരിനെ രണ്ടായി പകുത്തുപോകുന്ന റെയില് വേ പാതയെക്കുറുച്ചും കൂടി പറയാമായിരുന്നു. നമ്മളെ അടിവസ്‌ത്രമിടുവിക്കുക മാത്രമല്ല മറ്റേതു ഇന്ത്യന് നഗരം പോലെയും തിരുപ്പൂരും ധാരളാം മലയാളികളെ തീറ്റിപ്പോറ്റുന്നുണ്ട്, അങ്ങനെയാണ് രാജ് പറഞ്ഞതുപോലെ അത് ദുബയ്‌ക്ക് സമാനമാകുന്നത്. തിരുപ്പൂരിനും നീണ്ട പതിനാല് വര്‍ഷങ്ങള്‍ക്കുശേഷം തിരുപ്പൂര് ദിനങ്ങള് ഓര്‍മ്മിപ്പിച്ച കവിയ്ക്കും മുന്നില് വിനയപൂര്‍വ്വം.\nകൃഷ് | krish 12/10/2006 6:33 PM\nവിഷ്ണു മാഷേ: കവിതയുടെ ഉള്ളടക്കം നന്നായി. പണക്കൊഴുപ്പും പുറംമോഡിയും കാണാതെ പച്ചയായ കാര്യങ്ങള് എഴുതിയതിന്.. മറ്റു വ്യവസായ നഗരങ്ങളുടെ കാര്യവും ഇതില്‍നിന്നും വ്യത്യസ്തമല്ലല്ലോ.. തിരുപ്പൂരിനെ ഒരു മാതൃകയാക്കിയതാണോ...പുരോഗതിയിലേക്ക് കുതിക്കുമ്പോള് കാണുന്ന പൊള്ളുന്ന യാഥാര്‍ത്ഥ്യങ്ങള്..\nവക്കാരിമഷ്ടാ 12/10/2006 6:53 PM\nവായിച്ചിട്ട് മനസ്സിലായ ഒരു കവിത. പെരിങ്ങോടന് പറഞ്ഞതുപോലെ ഏതൊരു വ്യാവസായിക നഗരത്തിന്റെയും സ്ഥിതി ഇതൊക്കെ തന്നെയെന്ന് തോന്നുന്നു-ചിലയിടങ്ങളില് കവിതയില് പറഞ്ഞിരിക്കുന്നതുപോലെ പച്ചയായി, ചിലയിടങ്ങളില് അല്ലറ ചില്ലറ മുഖം‌മൂടികളോട് കൂടി.\nവിഷ്ണു പ്രസാദ് 12/10/2006 6:58 PM\nപ്രിയപ്പെട്ട ബെന്യാമിന് , തിരുപ്പൂരില് ജീവിച്ച ഒരു മലയാളിയെന്ന് പരിചയപ്പെടുത്തിയതിനും എന്റെ ഈ പൊട്ടക്കവിത വായിച്ചതിനും നന്ദി.എന്റെ ഒരു പാട് കൂട്ടുകാര് തിരുപ്പൂരില് കുറേക്കാലം ജോലിചെയ്തിരുന്നു.ഇപ്പോഴും ചിലരുണ്ട്.അവരെ കാണുന്നതിന് ഞാന് ഇടയ്ക്കിടെ തിരുപ്പൂരില് പോവാറുണ്ടായിരുന്നു.ഒറ്റ ദിവസമൊക്കെ നീണ്ടു നില്‍ക്കുന്ന ചില ഹ്രസ്വ സന്ദര്‍ശനങ്ങള് മാത്രമായിരുന്നു അവയിലധികവും.എന്റെ ചങ്ങാതിമാരുടെ ജീവിതങ്ങളിലൂടെയാണ് ഞാന് തിരുപ്പൂരിനെ വായിച്ചത്.ഏറെയൊന്നും പറയാന് ഇക്കാര്യത്തില് താങ്കള്‍ക്കുള്ള അനുഭവസമ്പത്ത് എനിക്കുണ്ടായിരുന്നില്ല\nവേണു venu 12/10/2006 7:50 PM\nഇതില് കമന്‍റെഴുതിയ അധികമാളുകളും തിരൂരിനെ ഒരു പ്രതീകമായി കണ്ടു കൊണ്ടു തന്നെയാണു് എഴുതിയതു്. ഏതൊരു വ്യാവസായിക നഗരത്തിന്റെയും സ്ഥിതി ഇതൊക്കെയാണെന്നുള്ള തിരുച്ചറിവാണു് തിരൂരു കാണാത്തവര്ക്കും അനുഭവ രസം പകര്‍ന്നതു് എന്നു തോന്നുന്നു.\nparajithan 12/10/2006 8:11 PM\nബെന്യാമിന്, ഒരു ചെറിയ തിരുത്ത്. അഭിപ്രായം പറഞ്ഞ ബ്ലോഗര്‍മാരില് ഒരാളായ ഞാന് കോയമ്പത്തൂരിലാണ്. തിരുപ്പൂരിനെക്കുറിച്ച് അത്യാവശ്യം അറിയാം. അവിടെ നിന്ന് ഇന്ത്യാക്കാരന് വേണ്ടി അടിവസ്ത്രവും സായിപ്പിനിടാന് ടീ ഷര്‍ട്ടുമൊക്കെ ഉണ്ടാക്കുന്ന ഒരു 'പെരിയ' കമ്പനിക്ക് വേണ്ടി പരസ്യം ചെയ്തിട്ടുമുണ്ട്. അതു കൊണ്ട് തന്നെ ബെന്യാമിന്റെ കമന്റ് ആസ്വദിച്ചു വായിച്ചു. അതിനോട് യോജിക്കുന്നു.\nവിഷ്ണു ഒരു വശത്തെക്കുറിച്ച് മാത്രം കടും വര്‍ണ്ണത്തില് എഴുതിയതാണെന്നറിയാം. ആ നഗരത്തെ അത്തരമൊരെഴുത്തിനുള്ള പശ്ചാത്തലമാക്കി മാത്രം എടുത്തതാണെന്നും. അതു കൊണ്ടാണ് മറുവശത്തെക്കുറുച്ച് ഒന്നും മിണ്ടാതിരുന്നത്.\nഎങ്കിലും തിരുപ്പൂരെന്നാല് കവിതയില് മാത്രം കാണുന്ന സംഗതികളാണെന്ന് ആരെങ്കിലുമൊക്കെ കരുതുമോയെന്ന് നേരിയ വ്യസനവും തോന്നിയെന്നത് സത്യം. ബെന്യാമിന്റെ കമന്റ് വന്നപ്പോള് അതിനൊരാശ്വാസവുമായി.\nവിഷ്ണു പ്രസാദ് 12/10/2006 8:13 PM\nവേണുജീ,ഒരു ചെറിയ തെറ്റുപറ്റിയിട്ടുണ്ട്.തിരൂരല്ല,തിരുപ്പൂരാണ്.പെട്ടെന്ന് ടൈപ്പുചെയ്തപ്പോള് തെറ്റിയതാവും ല്ലേ...സാരമില്ല.\nസുജയ 12/10/2006 8:31 PM\nഞാന് തിരുപൂര് സന്ദര്‍ശിച്ചിട്ടുണ്ട്. - 16 വര്‍ഷങ്ങള്‍ക്കു മുമ്പെ. എന്നു ആ നഗരം ഇങ്ങനെയായൊ?\nഎന്തായാലും, നല്ല കവിത. ഇഷ്ടപെട്ടു.\nവിഷ്ണു പ്രസാദ് 12/11/2006 7:40 AM\nകവിത എന്നല്ല എന്റെ ഇതര രചനകളും നേരിട്ടിട്ടുള്ള ഒരാരോപണമാണ് വൈകാരികത അളവില് കൂടി എന്നുള്ളത്.ഈ ആരോപണം സത്യം തന്നെയാവാം.പക്ഷേ,എനിക്ക് അതൊരിക്കലും ബോധ്യപ്പെടാറില്ല,ഇപ്പോഴും അങ്ങനെ തന്നെ.അതേസമയം ദില്‍ബു പറഞ്ഞത് എനിക്കും തോന്നിയകാര്യമാണ്.ഞാനതിനോട് 100% യോജിക്കുകയും ചെയ്തു.ഇതെന്റെ പരിമിതിയാവാം.രാജുവിന്റെ ആരോപണം കവിതയില് പഴമ മണക്കുന്നുവെന്നാണ്.ഏഴെട്ടു വര്‍ഷം പഴക്കമുള്ളതാണ്.എന്നാളും ങ്ങളത് കണ്ടുപിടിച്ചല്ലോ...ഭീകരന് തന്നെ.തിരുപ്പൂരിനെ ഒരു പ്രതീകമായിക്കാണാന് എനിക്ക് വലിയ താത്പര്യമൊന്നുമില്ല.പെരിങ്ങോടനും ബെന്യാമിനും പരാജിതനും വക്കാരിയുമൊക്കെ പറഞ്ഞ്തുപോലെ ഏതു നഗരത്തേയും അതില് കാണാന് കഴിയുന്നത് ഒരേ സമയം കവിതയുടെ സാധ്യതയും പരിമിതിയുമായി പുറത്തു വരുന്നു.തിരുപ്പൂര് എന്നെ സംബന്ധിച്ച് വ്യത്യസ്ഥമായ ഒരു നഗരം തന്നെയാണ്.സാധാരണക്കാരില് സാധാരണക്കാരായ മലയാളികളുടെ അരാജകജീവിതത്തിന്റെ ഭയാനകമായ ജീര്‍ണതകളും ദൈന്യതകളും ഇപ്പോഴും പല കഥകളായി എന്നെ വേട്ടയാടുന്നുണ്ട്.കവിത വായിച്ച് അഭിപ്രായം സത്യസന്ധമായി കോറിയിട്ട എല്ലാ ബൂലോകര്‍ക്കും സ്നേഹവും നന്ദിയും.....\nയാത്രാമൊഴി 12/11/2006 7:53 AM\nകവിതകളുടെ ഒരു വായനശാലതന്നെ ഇവിടെ തുറന്നിരിക്കുന്നു. ഞാന് വല്ലാതെ വൈകി. പലതും വായിക്കാനിരിക്കുന്നതേയുള്ളൂ. വായിച്ചതില് പലതും പച്ചയായ ഭാഷയുടെ ഊര്‍ജ്ജം കൊണ്ടും, ആശയങ്ങളുടെ മൂര്‍ച്ചകൊണ്ടും വേറിട്ടു നില്‍ക്കുന്നു.\nതിരുപ്പൂര് എന്ന കവിത ഇഷ്ടപ്പെട്ടു എന്നു പ്രത്യേകം പറയേണ്ടതില്ലല്ലോ.\nഅനംഗാരി 12/11/2006 9:23 AM\nവിഷ്ണൂ, മറ്റു കവിതകളില് നിന്ന് ഇത് വ്യത്യസ്ഥമായി നില്‍ക്കുന്നു.കാരണം ഇത് കവിതയായി കാണാന് എനിക്ക് കഴിയാത്തതു കൊണ്ട് തന്നെ. തിരുപ്പൂരോ അല്ലെങ്കില് മറ്റേതെങ്കിലും ഒരു നഗരത്തിന്റെയോ ഒരു കണ്ണാടി...ഞാന് ഇതിനെ ഓര്‍മ്മകുറിപ്പൊന്നൊ അല്ലെങ്കില് ചിത്രവധം ചെയ്യപ്പെട്ട തിരുപ്പൂരെന്നോ ഒക്കെ വിളിക്കട്ടെ.\nഓ:ടോ:പാപി ഈണമിട്ട് വെച്ചിരിക്കുന്നു.ഒരു ഇ-മെയില് അയക്കാമോ?\nparajithan 12/12/2006 3:07 AM\nവിഷ്ണു, ഈ കവിതയില് വൈകാരികതയുടെ അളവ് കൂടുതലുണ്ടെന്ന് ആരോപിച്ചയാള് ഞാനാണോ? അങ്ങനെ തോന്നിയോ?\nവിഷ്ണു പ്രസാദ് 12/12/2006 8:04 AM\nഹരീ,താങ്കള് അങ്ങനെ ആരോപിച്ചുവെന്ന് പറഞ്ഞിട്ടില്ല.എവിടെയാണ് വൈകാരികത കൂടിയതെന്ന് കണ്ടെത്താനാവുന്നില്ലെന്ന എന്റ്റെ പരിമിതി പങ്കു വെക്കുകയാണ് ചെയ്തത്.\nRammohan Paliyath 11/27/2010 9:55 PM\nread it just now. it'sa10-year old poem. so, don't know if the realities are the same. if same: വേഗം തമിഴിലേയ്ക്ക് മൊഴിമാറ്റി തമിഴകത്ത് എത്തിയ്ക്കു. വിത്സന്റെ കനിമൊഴിയ്ക്ക്. റാഡിയ വഴിയെങ്കിൽ അങ്ങനെ. വഴി എന്തായാലും ലക്ഷ്യം എന്തായാലും കവിത ഇരമ്പി. വൈരമുത്തുവിനെത്തിക്കൂ. കരുണാനിധിക്ക് എത്തിക്കൂ. ചോ രാമസ്വാമിക്ക് എത്തിക്കൂ. സുബ്രഹ്മണ്യസാമിക്ക് എത്തിക്കൂ. ജയനാരായണൻ, ആറ്റൂർ, തിരുപ്പൂർ കളക്ടർ എന്നിവർക്ക് എത്തിക്കൂ. ടി ഡി രാമകൃഷ്ണൻ ഞാൻ ലിങ്കിടുന്നു. തമിഴ് ബ്ലോഗുകളിലേയ്ക്ക് പറത്തൂ. തമിഴ് മാസികളിൽ അച്ചടിപ്പിക്കൂ. പുരട്ച്ചി തലൈവിയ്ക്ക് എത്തിയ്ക്കൂ. സുജാതയ്ക്കും വാസന്തിക്കും മണിരത്നത്റ്റിനും സുഹാസിനിക്കും അവരുടേ മകനും മാരന്മാർക്കും എത്തിക്കൂ. കമലഹാസൻ, രജനി എന്നിവർക്കെത്തിക്കൂ. എന്റെ ബാല്യകാല ചങ്ങാതി ജോണി കെ. എ. വഴി എങ്കിൽ അങ്ങനെ. കവിത രാഷ്ടൃഈയം പറയുമ്പോൾ അതിനെക്കൊണ്ട് രാഷ്ടൃഈയം ചെയ്യിക്കൂ. ആദ്യത്തെ രണ്ടു വരിയിൽ കുഞ്ഞിരാമൻ നായർ എഴുന്നേറ്റു നിൽക്കുന്നതുപോലെ കണ്ട് സന്തോഷിച്ചു. പിന്നെയുള്ള വരികളിൽ കുഞ്ഞിരാമന്മാർക്കാർക്കും തൊടാൻ കിട്ടാത്ത ഒരേയൊരു വിഷ്ണു. ഇനി കവിത എഴുതുകില്ല എന്ന് തോന്നിപ്പിക്കുന്ന ഉശിരൻ രാഷ്ടൃഈയം. മനുഷ്യസ്നേഹം. കവിത ഒപ്പത്തിനൊപ്പം. ഫേസ്ബുക്കിൻ പുറത്ത് ബ്ലോഗിലും ഹരിതകത്തിലും ഇടൂ.\nഉണ്ണി ശ്രീദളം 11/27/2010 10:00 PM


1970ല് മലപ്പുറം ജില്ലയിലെ വളാഞ്ചേരിയില് ജനനം. അച്ഛന്: കുഞ്ഞന്‍നായര്. അമ്മ: ജാനകിയമ്മ. വിദ്യാഭ്യാസം: MSc, BEd, LLM. .മലപ്പുറം ജില്ലയിലെ പുത്തനത്താണിക്കടുത്തുള്ളചേരുരാല് ഹൈസ്‌കൂളില് ഗണിതശാസ്ത്ര അധ്യാപകനായി ജോലി ചെയ്യുന്നു.\nഭാര്യ: ഇന്ദു. മക്കള്: പ്രണവ്, ഗൗതം.\nവിലാസം: മനോജ് മന്ദിര്, വൈക്കത്തൂര്,\nവളാഞ്ചേരി പി.ഒ., മലപ്പുറം - 676 552\nBook by Manoj Babu , സ്വന്തം നിലപാടില് ഉറച്ചുനിന്ന് ഒരു സമൂഹത്തിന്‍റെ നായകനായി വളര്‍ന്ന മണികണ്ഠന്‍റെ കഥ. കാളകളിയുടെ ഊര്‍ജ്ജത്തിലൂടെ പുതിയ സമൂഹത്തെയും സംസ്കാരത്തെയും സൃഷ്ടിച്ച ദളിതനായ ഒരു നിയമലംഘകന്. സര്‍വ്വവിധ ചൂഷണങ്ങളെയും മേല്-കീഴ്ജാതി ദ്വന്ദങ്ങളെയും തന്‍റെ കൂട്ടുകാരോടൊപ്പം വെല്ലുവിളിച്ച പുതിയ കാലത്തിന്‍റെ വ്യക്തിത്വമാണ് ഇതിലെ പ്രധാന കഥാപാ..


ഐലന്‍ഡ് എക്‌സ്പ്രസില് യുവതിയെ ടിടിആര് കടന്നുപിടിച്ചു; പരാതി – Chandrika Daily\nBy web desk3Thursday April 29, 2021 17:15 pm\nഐലന്‍ഡ് എക്‌സ്പ്രസില് യുവതിയെ ടിടിആര് കടന്നുപിടിച്ചു; പരാതി\nഇയാള്‍ക്കെതിരെ യുവതി റെയില്‍വേ പൊലീസില് പരാതി നല്‍കി\nതിരുവനന്തപുരം: ഐലന്‍ഡ് എക്‌സ്പ്രസില് യുവതിക്ക് നേരെ ലൈംഗിക പീഡനശ്രമം. ഏപ്രില് 12ന് തിരുവനന്തപുരത്ത് നിന്ന് ബംഗളൂരുവിലേക്കുള്ള യാത്രയ്ക്കിടെയാണ് സംഭവം. ഇയാള്‍ക്കെതിരെ യുവതി റെയില്‍വേ പൊലീസില് പരാതി നല്‍കി.\nടിടിആര് പിഎച്ച് ജോണ്‍സണ് കയറിപ്പിടിച്ചുവെന്നാണ് യുവതിയുടെ പരാതി. സ്ലീപ്പര് ടിക്കറ്റ് മാറ്റി എസി കോച്ചിലേക്ക് നല്‍കണമെന്ന ആവശ്യവുമായി ടിടിആറിനെ സമീപിച്ചപ്പോള് ഇയാള് പെണ്‍കുട്ടിയെ കയറിപ്പിടിക്കുകയായിരുന്നുവെന്ന് പരാതിയില് പറയുന്നു.\nസംഭവത്തിന് ശേഷം ഇയാള് ഒളിവില് പോയി. പരാതി സ്വീകരിച്ച് ടിടിആറിനെ അന്വേഷിച്ച് ക്വാര്‍ട്ടേഴ്‌സില് എത്തിയപ്പോഴാണ് ഇയാള് ഒളിവിലാണെന്ന് റെയില്‍വേ പൊലീസ് അറിഞ്ഞത്. ടിടിആര് പിഎച്ച് ജോണ്‍സണെ അന്വേഷണവിധേയമായി സസ്‌പെന്‍ഡ് ചെയ്തു.\nകേരളത്തില് മരണനിരക്ക് ഉയരുന്നു; 15 ദിവസത്തില് പൊളിഞ്ഞത് 628 ജീവനുകള്


സുഗ്രീവന്റെ കിരീടധാരണം :: Janmabhumi Daily\nWednesday 15 May 2019 1:04 am IST\nഎന്തു കൊണ്ട് ബാലിയെ വധിച്ചു എന്നതിനുള്ള ധര്‍മാധര്‍മന്യായങ്ങള് രാമന് താരയെയും ബോധ്യപ്പെടുത്തിക്കൊടുത്തു. അന്ത്യം കാത്തുകിടക്കുന്ന ബാലി അതെല്ലാം സശ്രദ്ധം കേള്‍ക്കുന്നുണ്ടായിരുന്നു. അതിനു ശേഷം രാമനോടായി ബാലി ഇങ്ങനെ പറഞ്ഞു. ' ശ്രീരാമദേവാ ഞങ്ങള് ആര്യധര്‍മങ്ങളില് അജ്ഞരാണ്. അവയെല്ലാം അവിടുന്ന് താരയ്ക്കും സുഗ്രീവനും അംഗദനും ഉപദേശിക്കണം. അവരെ മൂവരേയും സംരക്ഷിക്കണം.'\nബാലിയുടെ ശബ്ദം നേര്‍ത്തുനേര്‍ത്തു വന്നു. ശ്വാസം തടസ്സപ്പെട്ടു. അന്ത്യവേളയായെന്ന് ബോധ്യമായതോടെ തന്റെ മാറില് തറച്ചു കിടക്കുന്ന ബാണം ഊരിയെടുക്കാന് ബാലി, രാമനോട് പറഞ്ഞു.\nരാമന്, ബാലിയുടെ ദേഹം പതുക്കെ തലോടി, വക്ഷസ്സില് നിന്നും ബാണം വലിച്ചൂരിയെടുത്തു. ബാലിക്ക് അല്പം പോലും വേദന തോന്നിയില്ല. വൈകാതെ ആ ദേഹം നിശ്ചലമായി.\nരാമശരമേറ്റ ബാലിക്ക് അങ്ങനെ മുക്തി സിദ്ധിച്ചു. സുഗ്രീവനും അംഗദനും ചേര്‍ന്ന് അന്ത്യകര്‍മങ്ങള് നിര്‍വഹിച്ചു.\nഅനന്തരം സുഗ്രീവന് രാജ്യാഭിഷേകവും അംഗദന് യുവരാജാഭിഷേകവും നടത്താന് തീരുമാനമായി. ലക്ഷ്മണനെയാണ് അതിന്റെ മേല്‍നോട്ടങ്ങള് രാമന് ഏല്‍പ്പിച്ചത്. അക്കാര്യത്തില് ലക്ഷ്മണനെ സഹായിക്കാന് ഹനുമാനോടും ജാംബവാനോടും നിര്‍ദേശിച്ച ശേഷം രാമന് തിരികെ ഋശ്യമൂകാചലത്തിലെത്തി വിശ്രമിച്ചു.\nരാജ്യാഭിഷേകത്തിനുള്ള തയ്യാറെടുപ്പുകള് പൂര്‍ത്തിയായി. അതു കണ്ട് അനുഗ്രഹിക്കാന് രാമനെ സുഗ്രീവന് കിഷ്‌കിന്ധയിലേക്ക് ക്ഷണിച്ചു. രാമന് സ്നേഹപൂര്‍വം അത് നിരസിച്ച ശേഷം വിഘ്നങ്ങളില്ലാതെ അതെല്ലാം നിര്‍വഹിക്കാന് ലക്ഷ്മണേനാട് വീണ്ടും പറഞ്ഞു.\nരാമന്റെ നിര്‍ദേശമനുസരിച്ച് ലക്ഷ്മണന് കൃത്യങ്ങളെല്ലാം ഭംഗിയായി നിര്‍വഹിച്ചു. സുഗ്രീവനെ മഹാരാജാവായും അംഗദനെ യുവരാജാവായും വാഴിച്ചു. സുഗ്രീവ പത്നി രുമ മഹാറാണിയായി. താരയെ അമ്മ മഹാറാണിയാക്കി അവരോധിച്ചു. ഹനുമാനെ, സുഗ്രീവന്റെ മന്ത്രിമുഖ്യനായും നിയമിച്ചു. ദൗത്യങ്ങളെല്ലാം തീര്‍ത്ത ശേഷം ലക്ഷ്മണന്, രാമനരികില് തിരിച്ചെത്തി.\nനാളുകള് കടന്നു പോയി. വര്‍ഷാരംഭമായി. ആര്യോപദേശ ധര്‍മത്താല് രാമഭക്തയായി മാറിയ താര ശ്രീരാമദേവനോട് കിഷ്‌ക്കിന്ധയിലേക്ക് വരണമെന്ന് പലവുരു അഭ്യര്‍ഥിച്ചു. പക്ഷേ അച്ഛനു നല്‍കിയ വാക്കില് രാമന് ഉറച്ചു നിന്നു. വനവാസത്തില് നിന്ന് ഒരു വേളപോലും മാറിനില്‍ക്കാന് ഭഗവാന് സന്നദ്ധനായില്ല. എന്നാല് സുഗ്രീവനും താരയ്ക്കും അംഗദനും വേണ്ട ഉപദേശങ്ങള് വിധിയാംവണ്ണം ഋശ്യമൂകാചലത്തിലിരുന്ന് ഭഗവാന് നല്‍കിക്കൊണ്ടിരുന്നു.\nഭര്‍തൃവിരഹത്താല് ദു:ഖിതയായിരുന്നു താരയോട് നിത്യമുക്തി ലഭിച്ച ബാലിയെ ഓര്‍ത്ത് വിലപിക്കരുതെന്ന് രാമന് പറഞ്ഞു. കൃത്യനിഷ്ഠയോടെ രാജ്യഭരണം നടത്താനായിരുന്നു സുഗ്രീവനോട് ഉപദേശിച്ചത്. പ്രജകളുടെ ജീവിതം ഒരിക്കലും ദുരിത പൂര്‍ണമാകരുത്. സാമ്പത്തിക സമീകരണത്തില് ശ്രദ്ധ ചെലുത്തണം. രാജാവും പ്രജകളിലൊരാളാണെന്ന മനസ്സോടെ വേണം ഭരിക്കാനെന്നും ശ്രീരാമദേവന് സുഗ്രീവനെ ഓര്‍മിപ്പിച്ചു. രാമനെ വിട്ടുപിരിയാന് മനസ്സുവരാതെ നില്‍ക്കുകയായിരുന്നു പരമഭക്തനായ ഹനുമാന്. രാമന് അതു മനസ്സിലായി.\nവര്‍ഷകാലമായതോടെ തന്റെ വില്ലിന് ഇനിയുള്ള നാലുമാസം വിശ്രമം നല്‍കുകയാണെന്ന് രാമന് പറഞ്ഞു. നാലുമാസം ഇനി പൂര്‍ണ വിശ്രമം. ദേശാടനം, യുദ്ധം, വ്യവസായം എന്നിവയ്ക്ക് അനുയോജ്യമായ കാലമല്ല മഴക്കാലം. അതു കൊണ്ട് നാലുമാസം കഴിഞ്ഞാവാം സീതാന്വേഷണമെന്ന് രാമന് തീരുമാനിച്ചു. സുഗ്രീവന് വിശ്വസ്തനായ മന്ത്രിയായി എപ്പോഴും കൂടെയുണ്ടാകണമെന്ന് ഹനുമാനോട് ആവശ്യപ്പെട്ടു. കാരണം സുഖലോലുപനാണ് സുഗ്രീവന്. കാര്യനിര്‍വഹണത്തില് നിപു\nണതയും കുറവാണ്. ഇപ്പോള് ഹനുമാന്റെ സഹായം സുഗ്രീവന് അനിവാര്യമാണെന്ന് പറഞ്ഞ രാമദേവന് സീതാന്വേഷണത്തിലും ശത്രുനിഗ്രഹത്തിലും തനിക്കൊപ്പം വേണമെന്നും ഓര്‍മപ്പെടുത്തി. തന്നെ കിഷ്‌കിന്ധയിലേക്ക് ക്ഷണിക്കാനെത്തിയ താരസുഗ്രീവാദികളെയെല്ലാം രാമന് തിരിച്ചയച്ചു.\nമഴയെ ചെറുത്ത് അന്തിയുറങ്ങാന് ശ്രീരാമനും ലക്ഷ്മണനും ഒരു ഗുഹ കണ്ടെത്തി. ലക്ഷ്മണന് അതിന്റെ ഉള്‍വശം ചെത്തി മിനുക്കി ചേതോഹരമാക്കി. ഇരുവരും അതിനകത്ത് വാസമുറപ്പിച്ചു.\nസീതാന്വേഷണത്തിന് വര്‍ഷകാലം തടസ്സമായതില് വല്ലാത്ത ദു:ഖമുണ്ടെന്ന് രാമന്, ലക്ഷ്മണനോടായി പറഞ്ഞു. ദേവി ഏതവസ്ഥയില് കഴിഞ്ഞു കൂടുകയാവും എന്ന ചിന്ത രാമനെ വല്ലാതെ അലട്ടി. അക്കാര്യം ലക്ഷ്മണനോടും പറഞ്ഞു.\nഅങ്ങയുടെ ക്ഷമയൊന്നും എനിക്കില്ലെന്നായിരുന്നു ലക്ഷ്മണന്റെ മറുപടി. അവിടുന്ന് ആവശ്യപ്പെട്ടാല് ഞാന് ഇപ്പോള് തന്നെ ലങ്കയിലെത്തി രാവണനെയും ആ നഗരിയെയും ചുട്ടെരിക്കുമെന്ന് ലക്ഷ്മണന് രോഷം കൊണ്ടു.\nജ്യേഷ്ഠത്തിയുടെ ദൈന്യാവസ്ഥ എങ്ങനെയിരിക്കുമെന്ന് ലക്ഷ്മണന് മനസ്സില് കണ്ടു. അപരിചിതമായ ഒരിടത്ത് ദു ഷ്ടശക്തികള്‍ക്കു നടുവില് നിസ്സഹായായി വിലപിക്കുന്ന സീതയുടെ ചിത്രം സങ്കല്പിച്ചതോടെ ലക്ഷ്മണന് രോഷമിരട്ടിച്ചു. അതറിഞ്ഞ രാമന് അനുജനെ സമാശ്വസിപ്പിച്ചു.\nസുഗ്രീവനുമായുള്ള സഖ്യം അവന് ഗുണകരമായി ഭവിച്ചെങ്കിലും അവനില് നിന്ന് നമുക്ക് സഹായം തിരിച്ചു പ്രതീക്ഷിക്കാമോ എന്നായിരുന്നു ലക്ഷ്മണന്റെ അടുത്ത സന്ദേഹം. സുഗ്രീവന് നമ്മളെ സഹായിക്കാതിരിക്കില്ലെന്നും അക്കാര്യത്തില് ആശങ്കപ്പെടേണ്ടതില്ലെന്നും രാമന് ഉറപ്പിച്ചു പറഞ്ഞു.


ഛത്തീസ്ഗഢിൽ പാസ്റ്ററിനെ വീട്ടില് കയറി വെട്ടിക്കൊലപ്പെടുത്തി – KE™\nപെന്തെക്കോസ്ത് മുന്നേറ്റത്തെ തടയാൻ ആക്രമണങ്ങൾക്ക് കഴിയില്ല: പാസ്റ്റർ ജെയ്സ് പാണ്ടനാട്\nഛത്തീസ്ഗഢിൽ പാസ്റ്ററിനെ വീട്ടില് കയറി വെട്ടിക്കൊലപ്പെടുത്തി\nLast updated Mar 20, 2022 918\nബിജാപൂര്: ക്രിസ്ത്യന് പാസ്റ്ററിനെ വീട്ടില് കയറി വെട്ടിക്കൊലപ്പെടുത്തിയ സംഭവത്തിന് പിന്നില് തീവ്ര ഹിന്ദുത്വ സംഘമെന്ന് വെളിപ്പെടുത്തല്. ഇന്റര്‍നാഷണല് ക്രിസ്ത്യന് കണ്‍സേണ് മുഖപത്രമാണ് ഇതുസംബന്ധിച്ച വെളിപ്പെടുത്തല് പുറത്തുവിട്ടത്.\nഛത്തീസ്ഗഢിലെ ബിജാപൂര് ജില്ലയിലെ അംഗംപള്ളി ഗ്രാമത്തില് യാലം ശങ്കര് (50) എന്ന പാസ്റ്ററിനെ ക്രൂരമായി കൊല്ലപ്പെട്ടത്. വ്യാഴാഴ്ച രാത്രിയായിരുന്നു സംഭവം. മുഖംമൂടി ധരിച്ച അഞ്ചംഗ സംഘം പാസ്റ്ററുടെ വീട്ടില് അതിക്രമിച്ച് കയറി വലിച്ചിഴച്ച് കുത്തിക്കൊല്ലുകയായിരുന്നു. ഭാര്യയും രണ്ട് ആണ്‍മക്കളും പേരക്കുട്ടികളുമൊത്ത് കഴിയുന്നതിനിടെയാണ് അക്രമം. ക്രിസ്തുമത വിശ്വാസം പ്രചരിപിച്ചാല് കൊല്ലുമെന്ന് കൊലപാതകത്തിന് രണ്ട് ദിവസം തീവ്ര ഹിന്ദുത്വ സംഘടനക്കാര് പാസ്റ്റര് യാലം ശങ്കറിനെ ഭീഷണിപ്പെടുത്തിയിരുന്നുവത്രെ.\nഅംഗംപള്ളിയിലെ ബി.സി.എം (ബസ്തര് ഫോര് ക്രൈസ്റ്റ് മൂവ്‌മെന്റ്) സഭയിലെ മുതിര്‍ന്ന പാസ്റ്റര് ശങ്കര്. ഗ്രാമത്തിലെ മുന് സര്‍പഞ്ച് കൂടിയാണ് ഇദ്ദേഹം. ജനങ്ങള്‍ക്കിടയില് ഏറെ സ്വാധീനമുള്ള ശങ്കറിനെ തീവ്ര ഹിന്ദുത്വ സംഘങ്ങള് ഇടക്കിടെ ഭീഷണിപ്പെടുത്തിയിരുന്നതായി പേരുവെളിപ്പെടുത്താത്ത പ്രദേശവാസി പറഞ്ഞു. ഹിന്ദുത്വവാദികളില് നിന്ന് പ്രദേശത്തെ ക്രിസ്ത്യാനികളെ സംരക്ഷിക്കുന്നതില് അദ്ദേഹം ബദ്ധശ്രദ്ധനായിരുന്നുവെന്ന് ക്രിസ്ത്യന് കണ്‍സേണ് മുഖപത്രം റിപ്പോര്‍ട്ട് ചെയ്തു.\n‘പ്രദേശത്തെ ക്രിസ്ത്യാനികള് തീവ്ര ഹിന്ദുത്വവാദികളില് നിന്ന് കടുത്ത എതിര്‍പ്പാണ് നേരിടുന്നത്. തീവ്ര ഹിന്ദു ദേശീയവാദികളില് നിന്ന് ക്രിസ്ത്യാനികളെ പാസ്റ്റര് ശങ്കര് പലതവണ സംരക്ഷിച്ചു. അത് കൊലപാതകത്തിന് കാരണമായിട്ടുണ്ടാവാം’. പേര് വെളിപ്പെടുത്താന് തയ്യാറാവാത്ത പ്രദേശവാസി പറഞ്ഞു. കൊലപാതകത്തെ തുടര്‍ന്ന് കുടുംബവും പ്രദേശത്തെ ക്രിസ്ത്യന് സമൂഹവും പരിഭ്രാന്തിയിലാണ്. വലതുപക്ഷ സംഘടനകളുടെയും അവരുടെ രാഷ്ട്രീയ നേതാക്കളുടെയും വിദ്വേഷ പ്രസംഗത്തെത്തുടര്‍ന്ന് ഛത്തീസ്ഗഢിലെ ക്രിസ്ത്യാനികള് കടുത്ത പീഡനം നേരിടുകയാണെന്നും ഇന്റര്‍നാഷണല് ക്രിസ്ത്യന് കണ്‍സേണ് ചൂണ്ടിക്കാട്ടി\nപാസ്റ്റർ കെ.വി. ഷാജുവിൻ്റെ മാതാവ് ഏലിയാമ്മ വർഗീസ് (81) അക്കരെ നാട്ടിൽ\nസാമൂവൽ ഡാനിയേൽ (പെനിയേൽ) (74) അക്കരെ നാട്ടിൽ\nക്രൈസ്‌തവ എഴുത്തുപുര കർണാടക ചാപ്റ്റർ മംഗലാപുരം യൂണിറ്റിന് പുതിയ നേതൃത്വം\nJun 28, 2022 2\t0 0\nJun 27, 2022 106\t0 0\nJun 27, 2022 177\t0 0\nJun 27, 2022 63\t0 0\nJun 25, 2022 4,650\t0 0\nJun 24, 2022 526\nJun 23, 2022 1,002\nJun 27, 2022 53\t0 0\nസങ്കീർത്തനങ്ങൾ 5:1യഹോവേ, എന്റെ വാക്കുകൾക്കു ചെവി തരേണമേ; എന്റെ ധ്യാനത്തെ ശ്രദ്ധിക്കേണമേ; 5:2 എന്റെ രാജാവും എന്റെ…\nറവ. ടി കെ ജോസഫിന് ഡോക്ടറേറ്റ്


Kayamkulam Babu star singer fame lives in pathetic situation | സ്റ്റാര് സിംഗറിലെ താരപ്പൊലിമയുള്ള ആ പാട്ടുകാരന് ഇന്ന് ദുരിതത്തില്; ജീവിക്കാനായി പാട്ടുപാടി കൈനീട്ടുന്നു; ആരുടെയും കണ്ണുനനയിക്കും ഈ ഗായകന്റെ ഇന്നത്തെ അവസ്ഥ | Mangalam\nWednesday, May 29, 2019 Last Updated 1 Min 56 Sec ago English Edition\nSaturday 23 Dec 2017 07.27 PM\nസ്റ്റാര് സിംഗറിലെ താരപ്പൊലിമയുള്ള ആ പാട്ടുകാരന് ഇന്ന് ദുരിതത്തില്; ജീവിക്കാനായി പാട്ടുപാടി കൈനീട്ടുന്നു; ആരുടെയും കണ്ണുനനയിക്കും ഈ ഗായകന്റെ ഇന്നത്തെ അവസ്ഥ\nകൈയില് പ്ലാസ്റ്റിക് ഡപ്പിയും ചെറിയ പേരക്കമ്പും കൊണ്ടാണ് ബാബു പാടാനെത്തുന്നത്. ഇത് കൊട്ടി താളം പിടിച്ചാണ് പാട്ട്. പാട്ട് തീരുമ്പോഴേക്കും ചുറ്റും നില്‍ക്കുന്ന കാഴ്ചക്കാര് എന്തെങ്കിലും ചില്ലറ തുട്ടുകള് നല്‍കും\nഐഡിയ സ്റ്റാര് സിംഗര് എന്ന റിയാലിറ്റി ഷോയിലൂടെ പ്രശസ്തനായ ഗായകനാണ് കായംകുളം ബാബു. സ്റ്റാര് സിംഗറിലൂടെ വന്ന ചിലരെങ്കിലും സിനിമയില് പ്രശസ്തരായെങ്കിലും ബാബുവിന്റെ ജീവിതം ഇന്നും ദുരിതക്കയത്തില് തന്നെ. ജീവിക്കാനായി മറ്റുള്ളവര്‍ക്ക് മുന്നില് കൈനീട്ടുകയാണ് ഈ ഗായകന്. ബാബുവിന്റെ ദുരിതജീവിതത്തിന്റെ കഥ സോഷ്യല് മീഡിയയിലൂടെയാണ് പുറത്ത് വന്നത്.\nക്ഷേത്ര പരിസരങ്ങളിലും ആള് കൂടുന്ന മറ്റിടങ്ങളിലും പാട്ട് പാടുകയാണ് ബാബു. ഉത്സവ സീസണുകളില് ബാബുവിന് ഗാനമേള ലഭിക്കുന്നുണ്ട്. അല്ലാത്തപ്പോള് ഭാര്യ സിന്ധുവിനേയും മക്കളായ സായ് പ്രിയ, സായ് ലക്ഷ്മി എന്നിവരെ പോറ്റാന് ബാബു മറ്റുള്ളവര്‍ക്ക് മുന്നില് പാടി കൈനീട്ടണം. ജന്മനാ കാഴ്ചയില്ലാത്ത ബാബുവിനെ ഒന്നര വയസുള്ളപ്പോള് മാതാപിതാക്കള് ഉപേക്ഷിച്ചതാണ്. കരുവാറ്റ വഴിയമ്പലത്തിന് സമീപത്ത് നിന്ന് പാത്തനെന്നയാള് ബാബുവിനെ എടുത്ത് വളര്‍ത്തുകയായിരുന്നു.\nസ്‌കൂളില് പോകാന് കഴിഞ്ഞില്ലെങ്കിലും സംഗീതം പഠിച്ചത് ബാബുവിന്റെ ജീവിതത്തില് വഴിത്തിരിവായി. സ്റ്റാര് സിംഗര് പരിപാടിയില് പങ്കെടുക്കാന് അവസരം ലഭിച്ചതോടെ ബാബു ശ്രദ്ധേയനായി. സ്റ്റാര് സിംഗറില് ശ്രദ്ധേയനായതോടെ ഗാനമേളകളും സംഗീത കച്ചേരികളും ലഭിച്ചു തുടങ്ങി. ഇങ്ങനെ ലഭിച്ച വരുമാനം കൊണ്ടാണ് ബാബു കായംകുളത്ത് കെ.പി.എ.സിക്ക് സമീപം സ്ഥലം വാങ്ങി വീട് വച്ചത്. എന്നാല് സ്റ്റാര് സിംഗറിന്റെ താരപ്പൊലിമ കുറഞ്ഞതോടെ ബാബുവിന് ഗാനമേള മാത്രമായി ആശ്രയം. സീസണ് കഴിഞ്ഞാല് അതുമുണ്ടാകില്ല.\nകൈയില് പ്ലാസ്റ്റിക് ഡപ്പിയും ചെറിയ പേരക്കമ്പും കൊണ്ടാണ് ബാബു പാടാനെത്തുന്നത്. ഇത് കൊട്ടി താളം പിടിച്ചാണ് പാട്ട്. പാട്ട് തീരുമ്പോഴേക്കും ചുറ്റും നില്‍ക്കുന്ന കാഴ്ചക്കാര് എന്തെങ്കിലും ചില്ലറ തുട്ടുകള് നല്‍കും. അതാണ് ബാബുവിന്റെ ജീവിതമാര്‍ഗം.\nവിവാഹ ദിവസം വരന് ഒരുങ്ങി വീട്ടില് ഇരിക്കും: വധുവിനെ താലിയണിയിക്കുന്നതും പുടവ കൊടുക്കുന്നതും ഇവിടെ അവിവാഹിതര്!\nപ്രണയദിനത്തില് മൊബൈല് വാങ്ങി നല്‍കിയില്ല കാമുകി കാമുകനെ പരസ്യമായി 52 തവണ മുഖത്തടിച്ചു


അമേരിക്കയില് കോവിഡ് മരണങ്ങള് ഒരുലക്ഷത്തിലേക്ക്; മരിച്ചവര്‍ക്കായി ഒന്നാം പേജ് നല്‍കി ന്യൂയോര്‍ക്ക് ടൈംസ് | News Moments | The world in your palm top\nMay 24, 2020 12:44 pm\nന്യൂയോര്‍ക്ക്: അമേരിക്കയില് കോവിഡ് ബാധിച്ച് മരിച്ചവരുടെ എണ്ണം ഒരു ലക്ഷത്തിലേക്ക്. ഇതുവരെ 97,087 പേര് രാജ്യത്ത് രോഗം ബാധിച്ച് മരിച്ചു. 1,622,447 പേര്‍ക്കാണ് കോവിഡ് സ്ഥിരീകരിച്ചത്. ഏറ്റവും കൂടുതല് ആളുകള്‍ക്ക് രോഗബാധ റിപ്പോര്‍ട്ട് ചെയ്തതും അമേരിക്കയിലാണ്. ഇതിനിടെ രോഗം ബാധിച്ച് മരിച്ചവര്‍ക്കായി ഒന്നാം പേജ് നീക്കിവെച്ച് ന്യൂയോര്‍ക്ക് ടൈംസ് പത്രം രംഗത്തെത്തി. കോവിഡ് ബാധിച്ച് മരിച്ച 1000 ആളുകളുടെ പേരുകള് മാത്രമാണ് പത്രത്തിന്റെ ഒന്നാം പേജില് നല്‍കിയിരിക്കുന്നത്.\nരോഗബാധിതരുടെ എണ്ണത്തില് രണ്ടാം സ്ഥാനത്തുള്ള ബ്രസീലില് 347,398 പേര്‍ക്ക് രോഗബാധയുണ്ടായി. റഷ്യക്കാണ് മൂന്നാം സ്ഥാനം. 335,882 പേര്‍ക്ക് റഷ്യയില് രോഗം സ്ഥിരീകരിച്ചു. 22,013 പേര് മരിച്ച ബ്രസീലില് സ്ഥിതി ഗുരുതരമാണെന്നാണ് റിപ്പോര്‍ട്ട്. കോവിഡിന്റെ അടുത്ത പ്രഭവ കേന്ദ്രമായി വിശേഷിപ്പിക്കാവുന്ന ബ്രസീലില് ഒരു ദിവസം 10,000 കേസുകള് വരെ സ്ഥിരീകരിച്ചിട്ടുണ്ട്.\nലോകത്തൊട്ടാകെ 53 ലക്ഷത്തിന് മേല് ആളുകള്‍ക്ക് കോവിഡ് ബാധ സ്ഥിരീകരിച്ചു കഴിഞ്ഞു. 342,078 ആളുകള് രോഗബാധയാല് മരിച്ചിട്ടുണ്ട്. കഴിഞ്ഞ 24 മണിക്കൂറിനിടെ ഒരുലക്ഷത്തോളം പുതിയ കേസുകള് റിപ്പോര്‍ട്ട് ചെയ്യപ്പെട്ടിട്ടുണ്ട്.


തോൽക്കുകില്ല നീ | Weekend | Special | Deshabhimani | Sunday Jun 9, 2019\nസുനീഷ‌് ജോ suneeshmazha@gmail.comUpdated: Sunday Jun 9, 2019\nവിജയവും തോൽവിയും ആപേക്ഷികമാണ്. എല്ലാ വിജയവും വിജയമല്ല, എല്ലാ പരാജയവും പരാജയവുമല്ല. മഹാത്മജിയുടെ ആദർശങ്ങൾ ഏറ്റവും വലിയ തിരിച്ചടി നേരിടുന്ന ചരിത്ര സന്ദർഭമാണ് ഇന്ന്. എന്നുവച്ച് ഗാന്ധിജി ഒരു പരാജയമായിരുന്നു എന്ന് പറയാനാകുമോ? മാറ്റങ്ങളുണ്ടായത് തോറ്റ മനുഷ്യരിൽനിന്നു കൂടിയാണ്. തോറ്റവർ വിജയിച്ചവരേക്കാൾ പാഠങ്ങൾ- പഠിക്കുന്നവരാണ്.- ‘തോ-റ്റ കുട്ടി’ എഴുതിയ പ്രശസ്‌ത കവിയും ഗാനരചയിതാവുമായ റഫീക്ക് അഹമ്മദിന്റെ സ‌്കൂളോർമകൾ\nവിജയിച്ചവർമാത്രമല്ല ലോകത്ത് മാറ്റങ്ങൾ ഉണ്ടാക്കിയിട്ടുള്ളത്. തോറ്റവരുംകൂടിയാണ്. പടയാളികളോ വിജയിച്ച രാജാക്കന്മാരോ മാത്രമല്ല. ബുദ്ധനും ക്രിസ‌്‌തുവും മാർക‌്സുമൊക്കെ വലിയ പരീക്ഷകൾ എഴുതി റാങ്ക് വാങ്ങിയവരല്ല. അവരാണ് ലോകത്ത് വലിയ മാറ്റങ്ങൾ- കൊണ്ടുവന്നത്.\nഞാൻ പഠിക്കുന്ന കാലത്ത് രണ്ടോ മൂന്നോ കുട്ടികളാണ് എസ്-എസ്-എൽ-സി പാസായത്. ഭൂരിഭാഗവും തോറ്റു. ഓരോ ക്ലാസിലും പലവട്ടം തോൽക്കുന്നവരുണ്ടായിരുന്നു. ഇപ്പോൾ- എല്ലാവരും ജയിക്കുന്ന കാലം. എത്ര മാർക്ക‌് വാങ്ങിയാലും മാതാപിതാക്കൾക്ക് തൃപ്തിയാകുന്നില്ല. അങ്ങനെ ജീവിതത്തിലെ ഏറ്റവും മനോഹരമായ ഒരു കാലഘട്ടം അവർക്ക് പീഡനകാലമാകുന്നു. ജയം ഫ്ലക്‌സുയർത്തി ആഘോഷിക്കപ്പെടുന്നു. ഇത‌് നൽകുന്നത‌് തെറ്റായ സന്ദേശമാണ‌്. പരീക്ഷകളിൽ മാർക്ക‌് കുറഞ്ഞുപോകുന്ന കുട്ടികൾ, അവർക്ക് മറ്റെന്തൊക്കെ കഴിവുകൾ ഉണ്ടെങ്കിലും ഒന്നിനും കൊള്ളാത്തവരായി മുദ്രകുത്തപ്പെടുന്നു. ജീവിതം എന്നാൽ പരീക്ഷകൾ എഴുതാനും ജയിക്കാനുമുള്ളതാണെന്ന തോന്നൽ ദൃഢമാകുന്നു.\nകുറച്ചുകാലമായി ഏറ്റവും ചെലവുള്ളത‌് "മോട്ടിവേഷൻ’ പുസ‌്തകങ്ങൾക്കാണ്. അവ ജീവിതത്തെ ആസ്വാദ്യകരമാക്കാനല്ല, മറ്റുള്ളവന്റെ മുകളിലൂടെ എങ്ങനെ കടന്നുപോകാമെന്നാണ് പഠിപ്പിക്കുന്നത്. അത‌് മാത്രം പഠിച്ചവർ ജീവിതത്തിൽ ചെറിയ പ്രതിസന്ധി വരുമ്പോൾ തളരും. പരീക്ഷയിൽ വലിയ മാർക്ക് കിട്ടുന്ന കുട്ടികൾ നിസ്സാരമായ ജീവിതപ്രശ്നങ്ങളിൽ ഉലയും. സാമൂഹ്യബോധമോ പ്രതികരണശേഷിയോ ഇല്ലാതെ പ്രകൃതിയെ അറിയാതെ വെറും പരീക്ഷ വിജയിക്കുക, ജോലി കിട്ടുക എന്നതിൽ- കറങ്ങുകയാണ്. ഇതിനെപ്പറ്റി-യുള്ള വിചാരമാണ് എന്റെ തോറ്റ കുട്ടി എന്ന കവിതയ‌്ക്കുള്ള പ്രചോദനം.\nഎന്റെ ഉപ്പയും- അമ്മാവന്മാരും സഹോദരങ്ങളിൽ ചിലരും അധ്യാപകരായിരുന്നു. ചെറിയ ക്ലാസുകളിൽ രണ്ടു മൂന്ന് കിലോമീറ്റർ നടന്നാണ് സ‌്കൂളിൽ പോയിരുന്നത്. ക്ലാസ് മുറികളിൽനിന്ന് ലഭിച്ചതിനേക്കാൾ സ‌്കൂളിലേക്കുള്ള യാത്രകളിൽ-നി-ന്നും കാഴ്‌ചകളിൽനിന്നുമാണ് അറിവും വികാസവും ലഭിച്ചതെന്ന് തോന്നിയിട്ടുണ്ട്. പിന്നീട് വീടിനു സമീപത്തെ സ‌്കൂളിലേക്ക് വന്നു. അന്നൊക്കെ സ‌്കൂളുകളിൽ അരാജകാവസ്ഥതന്നെയായിരുന്നു. അവിടെ പഠിച്ചിരുന്നു എന്നല്ലാതെ ചിട്ടയായ പഠനമൊന്നുമുണ്ടായിരുന്നില്ല.\nഎന്റെ കുടുംബവുമായി അധ്യാപകർക്ക‌് നല്ല അടുപ്പമായിരുന്നു. സ‌്കൂളിൽ നല്ല കുട്ടിയായി ഇരിക്കും. കുരുത്തക്കേടൊ-ന്നും- ഒപ്പിക്കാനാകില്ല. എന്തുചെയ‌്താലും വീട്ടിലറിയും. കുരുത്തക്കേട് ചെയ്യാനുള്ള ആഗ്രഹമൊക്കെയുണ്ട്-.- ചെയ്യാൻ നിവൃത്തിയില്ലെന്നുമാത്രം.\nഎന്റെ സ‌്കൂളിൽ അന്ന് ആൺകുട്ടികളുടെയും പെൺകുട്ടികളുടെയും ക്ലാസ് മുറികൾ വെവ്വേറെയാണ്. ഞങ്ങളുടെ ക്ലാസിന് തൊട്ടപ്പുറത്തെ ക്ലാസ് പെൺകുട്ടികളുടേതാണ്. വൈക്കം- മുഹമ്മദ്-- ബഷീറി-ന്റെ "മതി-ലുകളി'-ലെ അവസ്ഥ.\nആൺ-കുട്ടി-കൾ ചുമരുകളിൽ ചെറിയ പൊത്തുകളൊക്കെയുണ്ടാക്കും. ഏതോ- ദുർബലനിമിഷത്തിൽ ഒരിക്കൽ ഞാനും അവരുടെകൂടെ കൂടി. പൊതുവെ അങ്ങനെചെയ്യുന്ന ആളൊന്നുമല്ല. പൊത്തുണ്ടാക്കാൻ ശ്രമിച്ചപ്പോൾ ഉദ്ദേശിച്ചതിനേക്കാൾ വലുതായിപ്പോയി. അങ്ങനെ അപ്പുറത്തെ പെൺകുട്ടികൾ അത‌് കണ്ടു. അവർ ഹെഡ്മാസ്റ്ററോട് പരാതിപ്പെട്ടു. ഉച്ചയ‌്ക്ക‌് പ്യൂൺ നോട്ടീസുമായി വന്നു. ആദ്യത്തെ നാല് കുട്ടികളുടെ പേരുവിളിച്ചു. അതിൽ ഞാനും.\nകുറ്റവാളിയാകുന്ന ആദ്യസംഭവം. ഇക്കാര്യം വീട്ടിലറിഞ്ഞാൽ തീർന്നു. പിന്നെ ജീവിതമില്ല. അങ്ങനെ നാലു പ്രതികളും- ഹെഡ് മാസ്റ്ററുടെ മുറിയിൽ. സാത്വികനായ ഒരാളായിരുന്നു ഹെഡ്മാസ്റ്റർ. ദേഷ്യം വന്നു കഴിഞ്ഞാൽ ആളെ പിടിച്ചാൽ -കിട്ടില്ല. ദേഷ്യപ്പെട്ടിരിക്കുകയായിരന്നു അദ്ദേഹം. ഓരോരുത്തരെയായി ചോദ്യം-ചെയ്തു. ആദ്യ-ത്തെ ആളോട് പറഞ്ഞു; വീ-ട്ടിൽ- പോയി അച്ഛനെ വിളിച്ചുവന്നിട്ട് ക്ലാസിൽ കയറിയാൽമതി. രണ്ടാമത്തെയും മൂന്നാമത്തെയും ആളോട് അതുതന്നെ പറഞ്ഞു. നാലാമനായ എന്നോട്: ‘‘താനെന്തിനാ ഇവ്ടെ? താൻ- ഇങ്ങനൊന്നും- ചെയ്യില്ല. ക്ലാസിൽ പൊയ‌്ക്കോ.’’\nവലിയ ആശ്വാസത്തോടെയാണ് ക്ലാസിൽ പോയി ഇരുന്നത്. ജീവിതത്തിലെ ഒരു വലി-യ അപകടത്തിൽനിന്നാണ് രക്ഷപ്പെട്ടത്. പക്ഷേ, എനിക്ക് വലിയ കുറ്റബോധം തോന്നി. മറ്റ് മൂന്നാളും എന്നെ നോക്കുന്നുണ്ട്. ഇവനും ഉണ്ടായിരുന്നുവെന്നു പറയാ-ൻ ആഗ്രഹമുണ്ട്. എന്നാൽ, അത് പറയാൻ പറ്റുന്നില്ല.- ഞാനുംകൂടി ഉണ്ടായിരുന്നുവെന്നു പറയാനുള്ള ധാർമികതയും എനിക്കില്ല.- രക്ഷപ്പെട്ടല്ലോ എന്ന വിചാരംമാത്രം. പക്ഷേ, ഇത്രയും പ്രായമായിട്ടും ആ കുറ്റബോധം എന്റെ ഉള്ളിൽ കിടക്കുകയാണ്.- ആ മാഷും മരിച്ചുപോയി. അദ്ദേഹത്തോട് എനിക്ക് അത് പറയാൻ പറ്റിയില്ല. ഒരുപക്ഷേ, ശിക്ഷിച്ചിരുന്നെങ്കിൽ ലഭിക്കുമായിരുന്നതിനേക്കാൾ വലിയ ശിക്ഷയായിപ്പോയി ആ മാപ്പ് നൽകൽ. ഇന്നും നീറ്റലായി നിൽക്കുന്നു ആ ഓർമ.\nനീലകണ്ഠൻ മാ-ഷ്, ഡേവിഡ് മാഷ്, ജോർജ് മാഷ്, ജോഷി മാഷ് എന്നിവരെ പ്രത്യേകം ഓർക്കുന്നു. കഴിവ് മനസ്സിലാക്കി പ്രോത്സാഹിപ്പിച്ചത് ഡേവിഡ് മാഷായിരുന്നു. നീലകണ്ഠൻ മാഷാണ് എന്നിലെ എഴുത്തുകാരനെ പ്രോത്സാഹിപ്പിച്ചത്. രണ്ടുപേരും ഇപ്പോഴില്ല.\nസമൂഹം- ആർജിച്ച അറിവുകളെ ഒരിഞ്ചെങ്കി-ലും- മുന്നോട്ടുകൊണ്ടുപോകാവുന്ന രീതിയിലേക്ക് പഠനരീതി മാറണം. തമോഗർത്തങ്ങളെക്കുറിച്ച് പഠിക്കുകയും- ചൊവ്വാദോഷത്തിൽ വിശ്വസിക്കുകയും ചെയ്യുന്നവരെയല്ല നമുക്കുവേണ്ടത‌്. ജീവിതത്തിന്റെ ഗുണനിലവാരത്തെ സ്വാധീനിക്കുന്നില്ലെങ്കിൽ വിദ്യാഭ്യാസം നേടുന്നതുകൊണ്ട് വലിയ കാര്യമില്ല.\nപൊതുവിദ്യാഭ്യാസമേഖലയിൽ പഴയതുപോലുള്ള അരാജകാവസ്ഥ ഇപ്പോഴില്ല. കുറെക്കൂടി ചിട്ടയായി കാര്യങ്ങൾ നടക്കുന്നു. കേരളം നേരിടുന്ന വലിയ ഭീഷണി മതസാമുദായിക സം-ഘടനകൾ നടത്തുന്ന സ‌്കൂളുകളാണ്. ഓരോ മതത്തിനും അതിനകത്തുള്ള സമുദായങ്ങൾക്കും ജാതി ഉപജാതി വിഭാഗങ്ങൾക്കും സ‌്കൂളുകളുണ്ട്. അത്തരം സ‌്കൂളുകളിൽനിന്ന് പുറത്തുവരുന്ന കുട്ടികൾ വിദ്യാഭ്യാസപരമായി ഉയർന്നുപോയാലും അവരുടെ മാനസിക ചക്രവാളവും വ്യക്തിത്വവും ചുരുങ്ങിപ്പോയേക്കാം. അതേസമയം,- നമ്മുടെ പൊതുവിദ്യാലയങ്ങൾ എല്ലാത്തരം കുട്ടികളെയും ഉൾക്കൊണ്ടും പഠിപ്പിന് അപ്പുറത്തേക്ക് പല കാര്യങ്ങളിലേക്കും പൊയ‌്ക്കൊണ്ടിരിക്കുകയാണ്. നല്ല അധ്യാപകരും അവിടെയാണ്. അടിസ്ഥാന സൗ-കര്യ-ങ്ങളി-ലെ മാറ്റങ്ങൾ അക്കാദമിക് രംഗത്തും പ്രതിഫലിച്ചിട്ടുണ്ട്-.\nവ്യത്യസ്‌ത മത‐ജാതി സമുദായ നേതൃത്വങ്ങൾക്ക് വിദ്യാഭ്യാസം- അടിസ്ഥാനപരമായി കച്ചവടംതന്നെയാണ്. ആത്മീയത എന്നത് വ്യക്തികളുടെ സ്വകാര്യമായ കാര്യമാണ്. അധികാരവും സമ്പത്തും അടക്കം ഒരുപാട് ഘടകങ്ങൾ ചേർന്നതാണ‌് മതം. അതിൽ സ്ഥാപനങ്ങളും നിക്ഷിപ്ത താൽപ്പര്യങ്ങളുമുണ്ട്.- ദൈവമല്ല, ലാഭേച്ഛയാണ് അവരെ നയിക്കുന്നത്. പൊതുവിദ്യാലയങ്ങൾ മതനിരപേക്ഷമാണ്.- പ്രത്യേകിച്ച് എ-ന്തെ-ങ്കി-ലും- ലാഭം പ്രതീക്ഷിച്ച് പ്രവർത്തിക്കുന്നവയല്ല. അടുത്തകാലംവരെ പൊതുവിദ്യാലയങ്ങളുടെ അവസ്ഥ ശോചനീയമായിരുന്നു. മറുഭാഗത്താകട്ടെ വലിയ പ്രലോഭനങ്ങളുമായി ഇംഗ്ലീഷ് മീഡിയം സ്കൂളുകൾ. അവിടെ പഠിച്ചാൽ വിദേശങ്ങളിൽ പോകാൻ തക്കവണ്ണം മക്കൾ- ഇംഗ്ലീഷൊക്കെ കൈകാര്യ-ം ചെയ്യുമെന്നായിരുന്നു ധാരണ.\nപ്രൊഫഷണൽ വിദ്യാഭ്യാസരംഗത്തിന്റെ ഭീകരമുഖം\nസ്വകാര്യ/സ്വാശ്രയ പ്രൊഫഷണൽ കോളേജ് രംഗത്ത് നടക്കുന്ന കാര്യങ്ങൾ ഭീകരമാണ്.- അടിമ-വ്യവസ്ഥപോലുള്ള സ്ഥിതിവിശേഷമാണവിടെ.\nവിദ്യാർഥികൾക്ക് ജനാധിപത്യാവകാശങ്ങൾ പോയിട്ട് മനുഷ്യാവകാശങ്ങൾപോലും നിഷേധിക്കപ്പെടുന്നു. ഏതൊരു കച്ചവട സ്ഥാപനത്തിനും ബാധകമായ കൺസ്യൂമർ മര്യാദകൾപോലും പാലിക്കപ്പെടുന്നില്ല. കൂടാതെ ഇന്റേണൽ അസസ‌്മെന്റിന്റെ പേരിലുള്ള ഭീഷണിയും. പല കോളേജിലും സർവകലാശാലകൾ നിർബന്ധമാക്കിയിട്ടുള്ള നിബന്ധനകളൊന്നും പാലിക്കപ്പെടുന്നില്ല. പി-ടി-എ- യോഗങ്ങൾപോലുമില്ല. രക്ഷാകർ-ത്താക്കൾക്ക് പ്രവേശനമില്ല. അവരുമായി ആശയവിനിമയമില്ല. കുട്ടികളോടുള്ള പെരുമാറ്റവും- സൗകര്യങ്ങളും വളരെ മോശം. ഇതിനെതിരെ മി-ണ്ടാ-ൻ കഴിയില്ല. മിണ്ടിയാൽ കുട്ടികൾ അനുഭവിക്കേണ്ടിവരുമെന്ന അവസ്ഥ.\nഒരു പരിഷ്‌കൃതസമൂഹത്തിൽ വിദ്യാഭ്യാസമേഖലയും ആരോഗ്യമേഖലയുമെങ്കിലും കച്ചവടവൽക്കരിക്കപ്പെടാതിരിക്കേണ്ടതുണ്ട്. ഒന്നാമത്തേത് പൊതു-സമൂഹത്തിന്റെ നിലനിൽപ്പിന്റെ കാര്യമാണെങ്കിൽ മറ്റൊന്ന് വരുംതലമുറയുടെ ഭാവിയുടെ കാര്യമാണ്.\nകള കള ഗാനം


ബംഗളൂരു ബാറില് വന് തീപിടുത്തം: അഞ്ച് തൊഴിലാളികള് വെന്തുമരിച്ചു..! - FUTURELINE\nവി.എസ് അച്യുതാനന്ദന് ഇന്ന് 95 -ാം പിറന്നാള്..\nശബരിമല വിഷയത്തില് സര്‍ക്കാരിനും ദേവസ്വംബോര്‍ഡിനും പാളിച്ച പറ്റി എന്‍എസ്‌എസ് ജനറല് സെക്രട്ടറി..\nകുട്ടനാട്ടില് കാന്‍സര് രോഗികളുടെ എണ്ണംദിനംപ്രതി വര്‍ധിക്കുന്നു,പുരുഷന്‍മാരെക്കാള് കൂടുതല് സ്ത്രീകളിലാണെന്നുമുള്ള ഞെട്ടിക്കുന്ന വെളിപ്പെടുത്തല്..\nശബരിമലയില് യുവതി പ്രവേശത്തില് നടയടയ്ക്കുമെന്ന തന്ത്രിയുടെ സമീപനത്തോട് യോജിപ്പില്ലെന്ന് ദേവസ്വം ബോര്‍ഡംഗം..\nദേവസ്വം മന്ത്രിയ്ക്കെതിരെ രൂക്ഷവിമര്‍ശനവുമായി അഡ്വ ജയശങ്കര്..\nബംഗളൂരു ബാറില് വന് തീപിടുത്തം: അഞ്ച് തൊഴിലാളികള് വെന്തുമരിച്ചു..!\nബംഗളൂരു ബാറില് ഉണ്ടായ തീപിടുത്തത്തില് അഞ്ച് പേര് കൊല്ലപ്പെട്ടു. ഒരാള്‍ക്ക് ഗുരുതരമായി പൊള്ളലേറ്റു. ബംഗളൂരുവിലെ കെആര് മാര്‍ക്കറ്റിലെ കൈലാഷ് ബാര് റസ്റ്റോറന്റില് ഇന്ന് പുലര്‍ച്ചെയാണ് അപകടമുണ്ടായത്. ബാറില് ഉറങ്ങിക്കിടന്നിരുന്ന തൊഴിലാളികളാണ് മരിച്ചത്.\nലേഡിസൂപ്പര്‍സ്റ്റാര് സിപിഎം സ്ഥാനാര്‍ത്ഥിയാകുമോ.? ; താരമൂല്യം മുതലാക്കി എറണാകുളം പിടിക്കാന് പുതിയ നീക്കവുമായി….\nഗുരുതരമായി പൊള്ളലേറ്റ ഒരാള് ചികിത്സയിലാണ്. പുലര്‍ച്ചെ രണ്ടരയോടെ കെട്ടിടത്തില് നിന്നും പുകയുയരുന്നത് കണ്ട ചിലരാണ് വിവരം അഗ്‌നിശമന സേനയെ അറിയിക്കുന്നത്. ഉടന്‍തന്നെ അഗ്‌നിശമനസേന എത്തി തീയണച്ച ശേഷം നടത്തിയ പരിശോധനയിലാണ് മൃതദേഹങ്ങള് കണ്ടെത്തിയത്.\nഷോര്‍ട് സര്‍ക്യൂട്ട് ആണ് അഗ്‌നിബാധയ്ക്ക് കാരണമെന്നാണ് പ്രാഥമിക നിഗമനം. വി.ദയാശങ്കര് എന്നയാളുടെതാണ് ബാര്. തുംകൂര് സ്വദേശികളായ സ്വാമി (23), പ്രസാദ് (20), മഹേഷ് (35), ഹാസ്സന് സ്വദേശി മഞ്ജുനാഥ് (45), മാണ്ഡ്യ സ്വദേശിനി കീര്‍ത്തി (24) എന്നിവരാണ് കൊല്ലപ്പെട്ടത്.\nPrevious: അതിശയിപ്പിക്കുന്ന സവിശേഷതയുമായി വിവോ X20 പ്ലസ്..!\nNext: പെണ്‍കുഞ്ഞിനെ പ്രസവിച്ചയുടന് ഗൈനക്കോളജിസ്റ്റ് തന്‍റെ പ്രിയപ്പെട്ട പേഷ്യന്റിനരകിലേക്ക്..!\nഇന്ധനവിലയില് നേരിയ കുറവ്..\nമാധ്യമപ്രവര്‍ത്തകന് ജമാല് ഖഷോഗി കൊല്ലപ്പെട്ടതായി സ്ഥിരീകരിച്ച് സൗദി..\nഅങ്ങനെ റെയില്‍വേ ബജറ്റില് തീരുമാനമായി ….?\nമമ്മൂക്കാ ഫാന്‍സ് മീറ്റിംഗിലെ അപൂര്‍വ നിമിഷങ്ങള് …..ഇത് തീര്‍ച്ചയായും കാണുക…\n‘മെസി ഏറ്റവും മികച്ചവന്; 50 വര്‍ഷങ്ങള്‍ക്കിടെ ജനിക്കുന്ന അത്ഭുത നക്ഷത്രം’..!!\nഇന്ത്യന് വീര്യമുണരുമ്പോള്…..ഭയപ്പെടെണ്ടത് ചൈന തന്നെ\nഇ പി ജയരാജന്‍റെ മന്ത്രി സ്ഥാനം : അഴിമതിയുടെ കറപുരണ്ടയാളെ മന്ത്രിയാക്കണോയെന്നു ന്യായാധിപനായിരുന്ന ഗവര്‍ണര് ചിന്തിക്കണമെന്ന് എംഎം ഹസന്


Copper coating ഉള്ള പാത്രങ്ങൾ ഇങ്ങനെ ചെയ്തുനോക്കൂ എളുപ്പത്തിൽ വൃത്തിയാക്കാം...!! - Creator Pen\nCopper coating ഉള്ള പാത്രങ്ങൾ ഇങ്ങനെ ചെയ്തുനോക്കൂ എളുപ്പത്തിൽ വൃത്തിയാക്കാം…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


പിണറായി വിജയന്റെ ഉപദേശം പാളിയോ? കമൽ ഹാസൻ ഇടത്തോട്ടില്ല.. നെഞ്ചിടിപ്പേറുന്നത് ബിജെപിക്ക്! | 'No Left Or Right, I'm Centre says Kamal Hasan as he launches new political party - Malayalam Oneindia\nUpdated: Thu, Feb 22, 2018, 11:24 [IST]\nചെന്നൈ: നിലവില് തെന്നിന്ത്യയിലെ ചൂടുള്ള ചര്‍ച്ചാ വിഷയം ഉലകനായകന് കമല് ഹാസന്റെ രാഷ്ട്രീയ പ്രവേശനമാണ്. മധുരയില് വന് ജനസാഗരത്തെ സാക്ഷി നിര്‍ത്തിയാണ് മക്കള് നീതി മയ്യം എന്ന തന്റെ പുതിയ പാര്‍ട്ടിയുടെ പ്രഖ്യാപനം കമല് ഹാസന് നടത്തിയത്. ചേര്‍ത്ത് പിടിച്ച ആറ് കൈകളും അതിനുള്ളിലെ നക്ഷത്രവുമാണ് പാര്‍ട്ടിയുടെ ചിഹ്നം. മക്കള് നീതി മയ്യം മുന്നോട്ട് വെക്കുന്ന രാഷ്ട്രീയം ചിഹ്നത്തില് തന്നെ വ്യക്തമാണ്. ജനങ്ങള് തന്റെ പാര്‍ട്ടിയില് ചേരുകയല്ല, താന് ജനങ്ങള്‍ക്കൊപ്പം ചേരുകയാണ് എന്നാണ് കമല് പറഞ്ഞത്.\nരാഷ്ട്രീയ പ്രവേശനത്തിന് മുന്‍പ് തന്നെ കമലിന്റെ ചായ്വ് ഇടത്തോട്ടാണ് എന്നത് വ്യക്തമായിരുന്നു. ബിജെപിക്കെതിരായ തുടര്‍ച്ചയായ നിലപാടുകളും പിണറായി വിജയന് അടക്കമുള്ള നേതാക്കളുമായുള്ള ബന്ധവും കമലിന്റെ തട്ടകം ഏതെന്ന് വ്യക്തമാക്കുന്നതുമായിരുന്നു. എന്നാല് കമല് ഹാസന് പുതിയ പാര്‍ട്ടി പ്രഖ്യാപിച്ചപ്പോള് വ്യക്തമാക്കിയിരിക്കുന്നത് താന് ഇടതോ വലതോ അല്ലെന്നാണ്. എന്താണ് കമലിന്റെ രാഷ്ട്രീയം?\nദക്ഷിണേന്ത്യ രാജ്യം ഭരിക്കുന്ന ബിജെപിയെ അത്രകണ്ട് സ്വീകരിച്ചിട്ടുള്ള മേഖലയല്ല. കേരളവും തമിഴ്‌നാടും അടങ്ങുന്ന സംസ്ഥാനങ്ങള് ബിജെപിയെ എന്നും ഒരു വരയ്ക്ക് അപ്പുറത്തേ നിര്‍ത്തിയിട്ടുള്ളൂ. ദക്ഷിണേന്ത്യയിലെ ചെറുപാര്‍ട്ടികളുമായി ചേര്‍ന്ന് ഭരണം പിടിക്കാനുള്ള നീക്കങ്ങള് ഒരു വശത്ത് ബിജെപി നടത്തുന്നുണ്ട്. കേരളത്തില് ബിഡിജെഎസും തമിഴ്‌നാട്ടില് എഐഎഡിഎംകെയുമൊക്കെ അതിന്റെ ഭാഗമാണ്.\nഎന്നാല് ബിജെപിയുടെ ചങ്കിടിപ്പ് കൂട്ടിക്കൊണ്ടാണ് വിരുദ്ധ ചേരിയില് പുതിയ പാര്‍ട്ടികളും നേതാക്കളും ഉണ്ടായി വരുന്നത്. നേരത്തെ രജനീകാന്ത് ബിജെപിക്കൊപ്പം നില്‍ക്കുമെന്ന് അഭ്യൂഹങ്ങള് പരന്നിരുന്നുവെങ്കിലും താരം പുതിയ പാര്‍ട്ടിയുമായി ഒറ്റയ്ക്ക് തന്നെ നില്‍ക്കുന്നു. പിന്നാലെ സംഘപരിവാറിന്റെ വിമര്‍ശകനായ കമല് ഹാസനും പാര്‍ട്ടിയുമായി രംഗത്ത് വന്നിരിക്കുന്നു.\nനേരത്തെ തന്നെ ഇടത് പക്ഷത്തോട് ശക്തമായ ചായ്വ പ്രകടിപ്പിച്ചിരുന്ന വ്യക്തിയാണ് കമല് ഹാസന്. മാത്രമല്ല തന്റെ രാഷ്ട്രീയം ഒരിക്കലും കാവി അല്ലെന്നും താരം പലകുറി വ്യക്തമാക്കിയിട്ടുള്ളതാണ്. ബിജെപിക്കെതിരെ രാജ്യത്ത് ശക്തമായ ഒരു സഖ്യം രൂപപ്പെടുത്തിയെടുക്കേണ്ടതിന്റെ ആവശ്യകതയെക്കുറിച്ചും കമല് ഹാസന് കൃത്യമായ ധാരണകളുണ്ടെന്ന് വേണം കരുതാന്.\nപിണറായി വിജയനും ദില്ലി മുഖ്യമന്ത്രി അരവിന്ദ് കെജ്രിവാളുമായും കമല്‍ഹാസനുള്ള ബന്ധം അദ്ദേഹത്തിന്റെ രാഷ്ട്രീയ പ്രത്യയശാസ്ത്ര രൂപീകരണത്തിനും അടിത്തറയായിട്ടുണ്ട്. സംഘപരിവാറിനെതിരെ സിപിഎം അടക്കമുള്ളവരുമായി ചേര്‍ന്നൊരു ശക്തമായ കൂട്ടുകെട്ട് കമല് ലക്ഷ്യമിടുന്നുവെന്നാണ് വിലയിരുത്തുന്നത്.\nഇടതോ വലതോ അല്ലെന്ന്\nപാര്‍ട്ടി പ്രഖ്യാപനത്തിന് മുന്‍പ് പിണറായി വിജയനുമായും കെജ്രിവാളുമായും മമത ബാനര്‍ജിയുമായും കമല് ചര്‍ച്ചകള് നടത്തുകയുണ്ടായി. രാഷ്ട്രീയത്തില് തന്റെ മാര്‍ഗദര്‍ശി പിണറായി വിജയനാണ് എന്നും കമല് പ്രഖ്യാപിച്ചിരുന്നു. അതേസമയം പാര്‍ട്ടി പ്രഖ്യാപന റാലിയില് താന് ഇടതോ വലതോ അല്ലെന്നാണ് കമല് ഹാസന് പ്രഖ്യാപിച്ചിരിക്കുന്നത്.\nതാന് മധ്യത്തിലാണ് നില്‍ക്കുന്നത്. ഇടത്തോട്ടുമില്ല വലത്തോട്ടുമില്ല എന്നാണ് കമലിന്റെ വാക്കുകള്. അതുകൊണ്ടാണ് മയ്യം അഥവാ കേന്ദ്രം എന്ന വാക്ക് പാര്‍ട്ടി പതാകയില് വെച്ചത് എന്നും കമല് പറയുകയുണ്ടായി. എന്തായാലും തമിഴ് നാട്ടിലെ ദ്രാവിഡ രാഷ്ട്രീയത്തെ ബിജെപിയുടെ വരേണ്യ രാഷ്ട്രീയത്തിന് അടിയറവ് വെക്കുന്നതിനെതിരെ പൊരുതാന് മക്കള് നീതി മയ്യം ഉണ്ടാകുമെന്നതില് സംശയം വേണ്ട.\nനേരത്തെ തന്നെ തമിഴ് മണ്ണിലെ രാഷ്ട്രീയത്തില് പുതിയ പാര്‍ട്ടിയുമായി ഇറങ്ങിയ രജനീകാന്തിനോടുള്ള സമീപനം കമലിന്റെ പാര്‍ട്ടിക്ക് ഏത് വിധമായിരിക്കും എന്ന കാര്യത്തില് വ്യക്തതയില്ല. കാവി രാഷ്ട്രീയമാണ് രജനീകാന്തിന് എങ്കില് അദ്ദേഹവുമായി യാതൊരു വിധത്തിലുള്ള സഖ്യത്തിനും തയ്യാറല്ലെന്ന് കമല് ഹാസന് നേരത്തെ തന്നെ പ്രഖ്യാപിച്ചിരുന്നു.\nmakkal needhi maiam kamal haasan politics aravind kejriwal chennai madurai apj abdul kalam pinarayi vijayan actor kerala tamil nadu chief minister മക്കള് നീതി മയ്യം രാഷ്ട്രീയം പിണറായി വിജയന് നടന് അരവിന്ദ് കെജ്രിവാള് മുഖ്യമന്ത്രി ചെന്നൈ കേരളം തമിഴ്നാട്\n'No Left Or Right, I'm Centre says Kamal Hasan as he launches new political party


ഗംഗാനദിയുടെ ചന്ദ്രക്കലാകൃതി നിലനിർത്തണം; പ്രധാനമന്ത്രിക്ക് മുൻ ബനാറസ് സർവ്വകലാശാലാ അധ്യാപകന്റെ കത്ത് – News18 Malayalam\nഗംഗയുടെ അലങ്കാരമായ ചന്ദ്രകലാ ആകൃതി നദിയുടെ സ്വാഭാവിക ഘടയാണ് എന്നാണ്. കൂടാതെ, ഈ ഘടന മൂലം ഇത് വാരണാസിയിലെ മണ്ണിന്റെ സ്വാഭാവിക ഘര്‍ഷണവും, രൂപവും, മണ്ണിന്റെ വലിച്ചിലും നിലനിര്‍ത്തും\nനദികളുടെ എഞ്ചിനിയറും ഐഐടി, ബനാറസ് ഹിന്ദു സര്‍വ്വകലാശാലയിലെ എന്നിവിടങ്ങളിലെ മുന് പ്രൊഫസറുമായ യു.കെ ചൗധരി പ്രധാനമന്ത്രി നരേന്ദ്ര മോദിയ്ക്ക് കത്ത് അയച്ചു. 'വാരണാസിയിലൂടെ ഒഴുകുന്ന ഗംഗാ നദിയുടെ ചന്ദ്രക്കല' ആകൃതി നിലനിര്‍ത്താന് സഹായിക്കണം എന്ന ആവശ്യവുമായാണ് അദ്ദേഹം കത്തെഴുതിയത്. അദ്ദേഹം പറയുന്നത് ഗംഗയുടെ അലങ്കാരമായ ചന്ദ്രകലാ ആകൃതി നദിയുടെ സ്വാഭാവിക ഘടയാണ് എന്നാണ്. കൂടാതെ, ഈ ഘടന മൂലം ഇത് വാരണാസിയിലെ മണ്ണിന്റെ സ്വാഭാവിക ഘര്‍ഷണവും, രൂപവും, മണ്ണിന്റെ വലിച്ചിലും നിലനിര്‍ത്തുമെന്നും ഇദ്ദേഹം അഭിപ്രായപ്പെടുന്നു.\nനദിയിലെ ഒഴുക്കിന്റെ ബലം നിയന്ത്രിക്കുന്നത് നദിയുടെ ഈ ശരീര ഘടനയാണ് എന്നാണ് ഇദ്ദേഹം പറയുന്നത്. കൂടാതെ ഇത്, ദ്വിതീയ ഒഴുക്കിനെയും നേര്‍ത്ത കളിമണ് കണങ്ങളെയും മലിനീകരണ കണികകളെയും തീരഭാഗങ്ങളിലേക്ക് കൊണ്ട് പോകുകയും ഉന്തി നില്‍ക്കുന്ന തീരഭാഗങ്ങളിലേക്ക് തരിമണലിനെയും കൊണ്ടു പോകുകയും ചെയ്യുമെന്നും അദ്ദേഹം വിശദീകരിക്കുന്നു.\nഅദ്ദേഹത്തിന്റെ അഭിപ്രായം ഗംഗാ നദി രേഖാംശപരമായി പരിച്ഛേദങ്ങളെ കമ്പനപ്പെടുത്തിയാണ് കടന്നു പോകുന്നതെന്നാണ്. അതിനാല് വാരണാസിയിലെ ഗംഗയുടെ സ്വാഭാവിക ചന്ദ്രക്കലാ ആകൃതി സുസ്ഥിരമായി തുടരുന്നത് ഗംഗയുടെ തന്നെ കൈവഴികളായ അസ്സിയും വരുണയും കാരണമാണ്. അസ്സി വഴിമാറി ഒഴുകാന് തുടങ്ങിയപ്പോള് ഗംഗ അസ്സി ഘട്ടിനെ കൈയൊഴിയുകയും ചെയ്തു.\nമണ്ണൊലിപ്പ് തടയുന്നത് വരുണയും അടിഞ്ഞു വരുന്ന എക്കല് മണ്ണിനെ വലിയിക്കാത്തെ പൊന്തി നിര്‍ത്തുന്നത് അസ്സിയുമാണ്. അതിനാല് ഗംഗയുടെ സ്വാഭാവിക ചന്ദ്രക്കലാ ആകൃതി നില നിര്‍ത്തുന്നതിന് വരുണയും അസ്സിയും സംരക്ഷിക്കപ്പെടണമെന്നാണ് ഇദ്ദേഹം പറയുന്നത്. പ്രധാനമായി അസ്സി നദി അസ്സി ഘട്ടിലെ തന്റെ യഥാര്‍ത്ഥ സ്ഥലത്തേക്ക് മടങ്ങേണ്ടതുണ്ട്, അദ്ദേഹം വാദിക്കുന്നു.\nലളിതാ ഘട്ടിലെ ഒഴുക്കു തിരിച്ചു വിടാനുള്ള കല്‍ക്കെട്ട് നിര്‍മ്മാണത്തെ കുറിച്ചും കത്തില് പ്രതിപാദിക്കുന്നു. കല്‍കെട്ടും മണല്‍തിട്ടയും പണിയുന്നതിലൂടെ മറ്റ് പദാര്‍ത്ഥങ്ങള് കൊണ്ട് രൂപപ്പെടുത്തിയ ലളിതാഘട്ടിന് ഗംഗയുമായി അനുരണനം നടത്താന് സാധിക്കില്ല. ഇങ്ങനെയെല്ലാം ഗംഗയുടെ രൂപഘടനയിലും ശരീരഘടനയിലും സ്ഥിരമായി മാറ്റം വരുന്നു. എക്കല് മണ്ണിന്റെ നദീമുഖ സ്വാഭാവിക ഗതാഗതത്തിനും മാറ്റം സംഭവിച്ചു കഴിഞ്ഞു. ഇത് കൂടുതല് അടിഞ്ഞു കൂടല് സൃഷ്ടിക്കുന്നു. ഇത് ഗംഗ ഘട്ടിനെ മുകള് ഭാഗത്ത് ഉപേക്ഷിക്കാനും ലളിതാ ഘട്ടിന്റെ താഴ് വശത്ത് മലിനവസ്തുക്കളും മണ്ണും അടിഞ്ഞു കൂടുന്നതിനും വഴി വെയ്ക്കും. അങ്ങനെ പതിയെ ഗംഗയുടെ ചന്ദ്രക്കലാ ആകൃതി നഷ്ടമാകാൻ കാരണമാകും. നഗരത്തില് ഭൂഗര്‍ഭജലം ദുല്ലഭമാകുന്നതിലേക്കും വെള്ളം കെട്ടി കിടക്കുന്നതിലേക്കും ഇത് വഴി വെയ്ക്കും.\nജൈവ മാലിന്യങ്ങളെ നീക്കം ചെയ്യാന് സാധിക്കുന്ന മാലിന്യ സംസ്‌കരണ പ്ലാന്റിന്റെ കാര്യക്ഷമതയെയും അദ്ദേഹം കത്തില് ചോദ്യം ചെയ്തു. നമാമി ഗംഗ പദ്ധതിയിലെ നിരവധി കോടി രൂപയുടെ നിക്ഷേപം രോഗിയായ ഗംഗയുടെ മുഖം കഴുകുന്ന ജോലി പോലെയാണന്ന് അദ്ദേഹം ആരോപിച്ചു. ഗംഗയുടെ അടിസ്ഥാനതല രോഗങ്ങളുടെ ചികിത്സയ്ക്കായാണ് ഈ നിക്ഷേപം നടത്തേണ്ടത് എന്ന് അദ്ദേഹം കത്തിൽ ചൂണ്ടിക്കാട്ടി.\ncrescent shapegangaIIT professornarendra modiPrime Minister


കത്വ കേസിലെ പ്രതികളെ സംരക്ഷിക്കാന് പൊതുജനങ്ങളില് നിന്ന് പണപ്പിരിവുമായി ഹിന്ദുത്വ സംഘടനകള് - ഇ വാർത്ത | evartha\nകശ്മീര്: കഠ്‌വയില് എട്ടുവയസുകാരിയെ കൂട്ടബലാത്സംഗത്തിനിരയാക്കി ക്രൂരമായി കൊലപ്പെടുത്തിയ കേസിലെ പ്രതികളെ സംരക്ഷിക്കാന് പണപ്പിരിവുമായി ഹിന്ദുത്വ സംഘടനകള്. ഹിന്ദു ഏക്ത മഞ്ചാണ് പണപ്പിരിവിന് നേതൃത്വം നല്‍കുന്നത്.\nകോടതി ചിലവുകള്‍ക്കായാണ് പണപ്പിരിവ് നടത്തുന്നത്. കേസില് സിബിഐ അന്വേഷണം ആവശ്യപ്പെട്ടാണ് സംഘടനകള് കോടതിയെ സമീപിക്കുന്നത്. സംഘടന യോഗം ചേര്‍ന്ന് തീരുമാനിച്ചതാണിതെന്ന് ഹിന്ദു ഏക്ത മഞ്ചിന്റെ പ്രസിഡന്റ് വിജയ് ശര്‍മ്മ വ്യക്തമാക്കി.\nഎന്നാല് പൊതുജനങ്ങളില് നിന്നും ഇതിന് വലിയ സ്വീകാര്യത ലഭിക്കുന്നില്ലെന്ന് ശര്‍മ്മ തുറന്നു സമ്മതിച്ചു. അതിനാല് പ്രതികളുടെ സുഹൃത്തുക്കളെയും അഭ്യുദയകാംഷികളെയും നേരിട്ട് വിളിച്ച് ഫണ്ട് ശേഖരിക്കാനാണ് നീക്കം.\n‘സുപ്രീം കോടതിയില് കേസ് വിജയകരമായി നടത്താന് മികച്ച ലീഗല് ടീമിനെ കൊണ്ടുവരാനാവശ്യമായതെല്ലാം ചെയ്യണം. ഇതിനായുള്ള ചിലവുകള്‍ക്ക് സഹായിക്കാന് ഞങ്ങള് എല്ലാവരോടും ആവശ്യപ്പെടുന്നു’ എന്ന സന്ദേശം സംഘടന സോഷ്യല് മീഡിയയിലൂടെ പ്രചരിപ്പിക്കുന്നുമുണ്ട്.\nകഠ്വ കേസില് പ്രതികളെ അറസ്റ്റ് ചെയ്തതിനെ തുടര്‍ന്ന് ഹിന്ദുത്വ സംഘടനകള് കശ്മീരില് ദേശീയപതാകയുമുയര്‍ത്തി റാലി നടത്തിയത് വലിയ വിവാദമായിരുന്നു. രണ്ട് ബി.ജെ.പി നേതാക്കളായിരുന്നു റാലിയ്ക്ക് നേതൃത്വം നല്‍കിയത്. കൂടാതെ പ്രതികളെ അനുകൂലിച്ചുകൊണ്ടുള്ള വീഡിയോയും കശ്മീര് ബി.ജെ.പി യൂണിറ്റ് പുറത്തിറക്കിയിരുന്നു.